

**ГОДИШЕН ЗЕМЈОДЕЛСКИ ИЗВЕШТАЈ**

**2022 ГОДИНА**

2023 година

ПРЕДГОВОР

Почитувани,

Пред Вас е годишниот земјоделски извештај на Министерство за земјоделство, шумарство и водостопанство во кој се преставени реализирани активности од страна на институциите и општите состојби во агросекторот за 2022 година.

Во овој извештај се претставени политиките за земјоделството и рурален развој, прилагодувањето кон Европската унија и меѓународната соработка, како и хоризонталните и административно-контролните прашања. Воедно, даден е осврт на макро економската состојба во Република Северна Македонија со фокус на земјоделско-прехранбениот сектор, вредноста на земјоделското производство, остварените производствени резултати по потсектори, вклучувајќи и органското производство, трговијата со земјоделско-прехранбени производи, рибарството и ловството, управување и стопанисување со шумите, осврт и на хидромелиоративни системи за наводнување и одводнување, тековни капитални проекти во водостопанството, како и агрометеоролошка анализа на временските услови во Република Северна Македонија во 2022 година.

Во текот на изготвувањето на извештајот користени се материјали и податоци подготвени од секторите и управите во состав на Министерството за земјоделство, шумарство и водостопанство, како и од релевантни податоци од базите и регистрите кои се водат во Министерството за земјоделство, шумарство и водостопанство, Управата за хидрометеоролошки работи, Државен инспекторат за земјоделство, Државен инспекторат за шумарство и ловство, Агенцијата за финансиска поддршка во земјоделството и руралниот развој, Агенцијата за поттикнување на развојот на земјоделството, Агенцијата за храна и ветеринарство, како и статистички податоци од Државниот завод за статистика на Република Северна Македонија.

Се надевам дека годишниот земјоделски извештај за 2022 година ќе биде корисна референца и ќе наиде на широка употреба меѓу учесниците во земјоделско-прехранбениот сектор, како во државата така и надвор од државата.

Со почит,

                               Министер за земјоделство,                         шумарство и водостопанство

Љупчо Николовски

Содржина

[1.ИПАРД Програма 2014-2020 5](#_Toc149135532)

[2.Политика на кредитирање и финансиски инжинеринг во земјоделството и руралниот развој 17](#_Toc149135533)

[3. Интегративен процес и меѓународна соработка 20](#_Toc149135534)

[3.1.ЕУ интеграција 20](#_Toc149135535)

[3.2. Меѓународна соработка 21](#_Toc149135536)

[4. Земјоделски пазари и трговија со земјоделско-прехранбени производи 26](#_Toc149135537)

[4.1.Трговска размена на примарни земјоделски производи, преработени земјоделски производи и рибни производи 26](#_Toc149135538)

[4.2.Вкупна трговија и трговија со земјоделско-прехранбени и рибни производи 28](#_Toc149135539)

[4.3.Најзначајни партнери на Република Северна Македонија во трговијата со земјоделско-прехранбени и рибни производи во 2022 година 29](#_Toc149135540)

[4.4.Трговија со земјоделско-прехранбени и рибни производи меѓу Република Северна Македонија и ЕУ-27 во 2022 година 30](#_Toc149135541)

[4.5. Анализа на извозот од Република Северна Македонија во ЕУ - 27 по производи 31](#_Toc149135542)

[5.Општи карактеристики на Република Северна Македонија со осврт на земјоделско-прехранбениот сектор 37](#_Toc149135543)

[6 Макроекономска рамка 39](#_Toc149135544)

[6.1.Општи состојби во агрокомплексот 40](#_Toc149135545)

[6.2.Вредност на производството на земјоделскиот сектор 40](#_Toc149135546)

[7. Земјоделско производство 42](#_Toc149135547)

[7.1.Растително производство 42](#_Toc149135548)

[7.1.1. Житни култури 43](#_Toc149135549)

[7.1.2.Индустриски култури 45](#_Toc149135550)

[7.1.3.Фуражни култури 48](#_Toc149135551)

[7.1.4.Градинарски култури 50](#_Toc149135552)

[7.2. Овоштарство 53](#_Toc149135553)

[7.3.Лозарство и винарска индустрија 55](#_Toc149135554)

[7.3.1.Регистар на лозови насади во Министерство за земјоделство, шумарсатво и водостопанство 57](#_Toc149135555)

[7.3.2.Производство на вино 57](#_Toc149135556)

[8. Сточарство 58](#_Toc149135557)

[8.1.Број на добиток 58](#_Toc149135558)

[8.2.Добиточно производство 59](#_Toc149135559)

[8.1.1.Говедарство 60](#_Toc149135560)

[8.1.2..Овчарство 61](#_Toc149135561)

[8.1.3. Козарство 62](#_Toc149135562)

[8.1.4.Свињарство 62](#_Toc149135563)

[8.1.5.Живинарство 63](#_Toc149135564)

[8.1.6. Пчеларство 63](#_Toc149135565)

[8.1.7 Цените на медот и на пчелните производи 63](#_Toc149135566)

[9.Органско земјоделско производство 64](#_Toc149135567)

[10.Рибарствo 66](#_Toc149135568)

[11.Фитосанитарни политика 66](#_Toc149135569)

[11.1.Здравје на растенија 67](#_Toc149135570)

[11.2.Производи за заштита на растенија 69](#_Toc149135571)

[11.3..Управа за семе и саден материјал 72](#_Toc149135572)

[12. Државен инспекторат за земјоделство 74](#_Toc149135573)

[13.Шумарство – Сектор за шумарство и ловство 75](#_Toc149135574)

[13.1.Општи карактеристики на шумарскиот сектор 75](#_Toc149135575)

[13.2.Управување и стопанисување со шумските ресурси 76](#_Toc149135576)

[13.3.Заштита на шумите 77](#_Toc149135577)

[13.4..Ловство и ловен туризам 79](#_Toc149135578)

[14. Управа за водостопанство 80](#_Toc149135579)

[14.1.Закон за водостопанство 80](#_Toc149135580)

[14.2.Хидромелиоративни системи за наводнување и одводнување 80](#_Toc149135581)

[14.2.1.Системи за наводнување 80](#_Toc149135582)

[14.2.2.Системи за одводнување 82](#_Toc149135583)

[14.3.Тековни капитални проекти во водостопанството 83](#_Toc149135584)

[15.Управа за хидрометеоролошки работи 85](#_Toc149135585)

[15.1.Климатски подрачја во Република Северна Македонија 85](#_Toc149135586)

[15.2.Агрометеоролошка анализа на временските услови во Република Северна Македонија во периодот јануари-декември 2022 година 86](#_Toc149135587)

[16. Агенција за поттикнување на развојот на земјоделството (АПРЗ) 88](#_Toc149135588)

[16.1 Реализација на Програми 88](#_Toc149135589)

А**некс 1 Приказ на параметрите кои се земени во анализата за секоја метеоролошка станица**

1.ИПАРД Програма 2014-2020

ИПАРД Програмата 2014-2020 е донесена со Одлука на Комисијата бр. C (2015) 760 на 13.02.2015 година. Индикативните максимални износи на придонесот на Европската унија за спроведување на ИПАРД Програмата во рамките на ИПА II се утврдени како што следува:

|  |  |  |  |  |  |  |  |
| --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 |
| Вкупно | 5.000.000 | 5.000.000 | 5.000.000 | 6.000.000 | 10.000.000 | 14.000.000 | 15.000.000 |

ИПАРД Програмата 2014-2020 обезбедува поддршка преку пет мерки (четири од нив се акредитирани во претходниот програмски период, 2007-2013):

* Инвестиции во основни средства на земјоделски стопанства - Мерка 1
* Инвестиции во основни средства за преработка и маркетинг на земјоделски и рибни производи - Мерка 3
* Инвестиции во рурална јавна инфраструктура - Мерка 5 (доверување на правото за користење на мерката сè уште не е остварено)
* Диверзификација на фарми и развој на бизниси - Мерка 7
* Техничка помош - Мерка 9

Имплементацијата на Програмата започна во април 2017 година. До крајот на 2022 година се објавени осум јавни повици, дел од нив за различни ИПАРД мерки:

* Јавен повик 01/2017 за поднесување на барања по мерка 1, 3 и 7
* Јавен повик 01/2018 за поднесување на барања по мерка 3
* Јавен повик 02/2018 за поднесување на барања по мерка 1
* Јавен повик 01/2019 за поднесување на барања по мерка 7
* Јавен повик 02/2019 за поднесување на барања по мерка 3
* Јавен повик 01/2020 за поднесување на барања по мерка 1
* Јавен повик 01/2021 за поднесување на барања по мерка 7
* Јавен повик 01/2022 за поднесување на барања по мерка 3

Имајќи предвид голем број раскинати договори и со оглед на времето и средствата кои преостануваат за реализација на Програмата, останува отворена можноста за објавување на повеќе јавни повици во 2023 година.

ИПАРД барања по јавни повици:

|  |  |  |  |  |  |  |  |
| --- | --- | --- | --- | --- | --- | --- | --- |
| Јавен повик | Поднесени барања | ЕУ придонес | Одобрени барања | ЕУ придонес | Откажани договори | Платени барања | ЕУ придонес |
| 01/2017 | 1.648 | 73.589.698 | 917 | 16.344.197 | 35 | 879 | 13.288.367 |
| 01/2018 | 65 | 15.275.234 | 38 | 6.446.155 | 0 | 37 | 6.212.715 |
| 02/2018 | 1.099 | 17.829.517 | 628 | 6.311.459 | 25 | 589 | 5.191.459 |
| 01/2019 | 261 | 43.884.372 | 78 | 6.077.138 | 10 | 59 | 3.524.484 |
| 02/2019 | 61 | 16.763.734 | 46 | 8.716.132 | 1 | 34 | 4.781.936 |
| 01/2020 | 748 | 21.011.113 | 441 | 6.244.325 | 33 | 362 | 1.577.378 |
| 01/2021 | 250 | 32.490.820 | 117 | 9.811.183 | 5 | 30 | 93.649 |
| 01/2022 | 42 | 4.589.390 | 21 | 2.183.419 | 0 | 0 | 0 |
| Вкупно | 4.174 | 225.433.878 | 2.286 | 62.134.008 | 109 | 1.990 | 34.669.988 |

Извор: ИПАРД II С&П табели со индикатори 2022, 2023

ИПАРД Агенцијата успеа да го договори целиот финансиски плик на Програмата до крајот на 2022 година. Имајќи го предвид откажувањето на договорите (на барање на корисниците), договорените износи се ставени на располагање за нови договори. Имајќи го предвид правилото „Н+3“, притисокот за искористување на средствата од Програмата сега се префрла кон самите корисници (за забрзување на инвестициите и поднесување барање за плаќање) и Секторот за одобрување на плаќања во Агенцијата за ИПАРД.

Досегашното искуство покажува дека засегнатите страни во македонскиот земјоделски и рурален сектор имаат висок интерес за искористување на можностите од ИПАРД Програмата. Придонесот на ЕУ на поднесените проекти е повеќе од 3 пати поголем од расположливите средства во Програмата.

Воведувањето на задолжителна комплетност на барањата се покажа како многу продуктивно за спроведување на Програмата и резултираше со намалување на времето потребно за обработка/склучување договори на барањата.

|  |  |  |  |
| --- | --- | --- | --- |
| Јавен повик | Објавен во месец | Договор склучен во месец | Потребно време за одобрување |
| 01/2017 (M 1, M 3 и M 7) | Април 2017 | Август 2018 | 15 месеци |
| 01/2018 (M 3) | Ноември 2018 | Април 2019 | 4 месеци |
| 02/2018 (M 1) | Декември 2018 | Август 2019 | 6 месеци |
| 01/2019 (M 7) | Октомври 2019 | Јули 2020 | 7 месеци |
| 02/2019 (M 3) | Декември 2019 | Септември 2020 | 7 месеци |
| 01/2020 (M 1) | Фебруари 2020 | Јануари 2021 | 10 месеци |
| 01/2021 (M 7) | Јули 2021 | Фебруари 2022 | 5 месеци |
| 01/2022 (M 3) | Јули 2022 | Ноември 2022 | 3 месеци |

Извор: Тело за управување со ИПАРД, Систем за следење, 2023

Табела 1: Показатели на квалитетот на спроведување (заклучно со 31.12.2022)

|  |  |
| --- | --- |
| Вкупен број на поднесени барања | 4.222 |
| Склучени договори | 2.316 |
| Исплатени договори | 2.005 |
| Раскинати договори | 76 |
| % на одобрени барања (одобрени/поднесени) | 55% |
| % на раскинување на договори (раскинати/одобрени) | 3,8% |
| % на исплатени договори (исплатени/(одобрени–раскинати) | 89% |

Извор: Тело за управување со ИПАРД, 2023

Табела 2: Финансиско спроведување на ИПАРД Програмата во евра

|  |  |  |  |  |  |
| --- | --- | --- | --- | --- | --- |
|  |  | Вкупно јавни трошоци | ЕУ придонес | Вкупно јавни трошоци | ЕУ придонес |
| M1 | Сточарство | 3.838.903 | 2.775.551 | 1.853.626 | 1.390.222 |
| Растително производство | 23.567.065 | 17.772.611 | 17.411.506 | 13.058.616 |
| Преработка на фарма | 96.443 | 72.333 | 17.048 | 12.786 |
| Производство на енергија од обновливи извори | 8.470 | 6.353 | 8.470 | 6.353 |
| M3 | Млеко и млечни производи | 2.150.829 | 1.658.839 | 1.023.064 | 767.299 |
| Месо и месни производи | 4.636.766 | 3.302.786 | 3.880.245 | 2.866.522 |
| Преработка на овошје и зеленчук | 17.045.726 | 12.970.524 | 13.091.329 | 9.990.561 |
| Мелничка индустрија | 950.676 | 663.429 | 321.164 | 240.874 |
| Масти и масла | 32.821 | 24.616 | 12.826 | 9.620 |
| Винарство | 4.357.572 | 3.260.597 | 1.998.082 | 1.370.159 |
| Производство на енергија од обновливи извори | 0 | 0 | 0 | 0 |
| M7 | Алтернативно производство | 734.607 | 495.829 | 345.775 | 253.553 |
| Преработка на храна и пијалоци | 3.166.629 | 2.428.789 | 714.698 | 540.774 |
| Изработка на непрехранбени производи | 12.976.047 | 10.026.001 | 3.749.192 | 2.813.605 |
| Занаетчиство | 617.284 | 506.398 | 21.774 | 16.331 |
| Услуги во земјоделството | 782.345 | 624.259 | 44.049 | 33.039 |
| Услуги за руралната популација | 1.268.759 | 914.070 | 19.965 | 14.974 |
| Рурален туризам | 6.024.748 | 4.631.023 | 1.703.839 | 1.284.677 |
| Производство на енергија од обновливи извори | 0 | 0 | 0 | 0 |
| M9 | Комитет за следење | 400.582 | 321.955 | 235.203 | 202.165 |
| Информирање и публицитет | 5.392 | 4.584 | 5.392 | 4.584 |
| Евалуација на ИПАРД | 1.056 | 898 | 1.056 | 898 |
| Поддршка на други мерки | 0 | 0 | 0 | 0 |
| Вкупно | | 82.662.720 | 62.461.445 | 46.458.303 | 34.877.635 |

Извор: Тело за управување, Табели за следење и евалуација, 2023

**Мерка 1 – Инвестиции во основни средства на земјоделски стопанства**

Доставените барања за мерка 1 на трите јавни повици достигнаа 3.251 (35.979.297 € ЕУ придонес). Потпишани се договори со 1.942 баратели за 20.626.848 € ЕУ придонес, од кои 76 договори (330.702 € ЕУ придонес) се раскинати од страна на Агенцијата (на барање на барателите). Причините за раскинување на овие договори Агенцијата ги елаборира во дел 4.3.2, резиме на следењето на договори.


Табела 3: Мерка 1-барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 1.404 | 863 | 821 | 64 % | 92 % |
| 02/2018 | 1.099 | 628 | 595 | 58 % | 92 % |
| 01/2020 | 748 | 441 | 366 | 60 % | 80 % |
| Вкупно | 3.251 | 1.942 | 1.782 | 61 % | 89 % |

Извор: ИПАРД Агенција, Инфо по јавни повици\_ИПАРД II-31.12.2022, 2023

До крајот на 2022 година исплатата на договорите достигна 1.782 (14.467.977 € ЕУ придонес).

Приказ 1: Преглед на барања по вредност на инвестицијата [[1]](#footnote-1) во мерка 1



Извор: Тело за управување со ИПАРД, 2023

Просечната вредност на примено барање (изразено во ЕУ придонес) во Мерката 1 во ИПАРД Агенцијата е 11.067 €. Соодветно, просечната вредност на одобрени и исплатените барања во Мерката 1 изнесува 10.534 € и 8.183 €.

Ниската вредност на ИПАРД барањата се должи пред се на големината на фармите во македонското земјоделство (помалку од 2 хектари). Барањата за инвестиции во вакви фарми се однесуваат најмногу на мали парчиња земјоделска опрема и машини или трактори со помала моќност на моторот.

Како и во минатото и поради распуштените имотно правни односи, потребата од поедноставни инвестиции (опрема и механизација наместо градежни работи) и можноста за побрза реализација на инвестицијата, секторот за растително производство има значително поголем број поднесени барања. Фармите кои имаат мешано (животно и сточарско) производство треба да ги исполнуваат минималните национални стандарди за заштита на животната средина, јавното здравје, благосостојбата на животните и безбедноста при работа. Овој програмски критериум (ИПАРД Програма 2014-2020, Мерка 1, 5.2 Националните и ЕУ стандардите што треба да се почитуваат) беше тешко да се исполни од страна на многу баратели бидејќи нивното сточарско производство е од мал обем што не ги исполнува бараните стандарди.

Реалните потреби за инвестиции во секторите за сточарско производство се однесуваат на реконструкција на производните капацитети (обнова на фармите за да се постигнат стандардите за благосостојба на животните и заштита на животната средина). Ваквите инвестиции (градежни активности) имаат поголема вредност од оние кои се однесуваат на набавка и монтажа на опрема, така што недостатокот на такви инвестициски активности влијаеше на реализацијата на финансиските цели на Програмата.

Градежните дозволи се задолжителни за такви инвестиции и тешко се добиваат во повеќето случаи (особено во малите рурални општини). Директните интервјуа со потенцијалните приматели (прифатливи) спроведени од страна на Телото за управување со ИПАРД покажаа на недостаток на почетен капитал, пристап до кредити од банки и неисплатливост на инвестирањето во заштита на животната средина и благосостојбата на животните, како главни прашања за слабиот интерес за користење на ИПАРД во сточарството. Потребна е дополнителна секторска анализа за објаснување на причините за слабиот интерес за сточарскиот сектор.

Табела 4: Преглед на барања по приоритетен сектор во Мерка 1

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | Одобрен ЕУ дел | Исплатени | Исплатен ЕУ дел | % на одобрување  (Б/A) |
| Говеда | 26 | 6 | 1.344.984 | 4 | 204.207 | 23% |
| Живина | 16 | 2 | 446.268 | 1 | 321.981 | 13% |
| Овци | 22 | 4 | 66.688 | 2 | 12.453 | 18% |
| Свињи | 16 | 3 | 917.611 | 3 | 851.581 | 19% |
| Кози | 1 | 0 | 0 | 0 | 0 | 0% |
| Овошни насади | 1.009 | 626 | 6.116.211 | 595 | 5.395.599 | 62% |
| Лозови насади | 476 | 305 | 3.813.485 | 282 | 1.267.383 | 64% |
| Градинарство | 191 | 102 | 641.314 | 96 | 514.547 | 53% |
| Стакленици | 23 | 12 | 324.597 | 9 | 42.633 | 52% |
| Житарици | 1.455 | 876 | 6.877.004 | 787 | 5.838.454 | 60% |
| Преработка на фарма | 11 | 4 | 72.333 | 1 | 12.786 | 36% |
| Енергија од обновливи извори | 5 | 2 | 6.353 | 2 | 6.353 | 40% |
| Вкупно | 3.251 | 1.942 | 20.626.848 | 1.782 | 14.467.977 | 60% |

Извор: ИПАРД II С&П табели со индикатори 2022, 2023


Видовите на производство за кои барателите покажаа најголем интерес за поддршка беа полјоделството, овоштарници, лозови насади и зеленчук на отворено.

Во однос на интересот за видови инвестиции, иако беше објавен само на првиот јавен повик (01.2017), инвестициите во трактори и земјоделска механизација беа најатрактивни за земјоделците. Од вкупниот број поднесени 1.044 барања за трактори, склучени се 727 договори (5.485.845 ЕУ придонес) и платени се 617 (4.514.135 ЕУ придонес).

Согласно ИПАРД програмата (Мерка 1, индикативен буџет), распределбата на јавните средства за земјоделска механизација – трактори со нивната опрема (без приклучоците) не смее да надмине 20% од вкупниот расположлив финансиски буџет за оваа мерка (5.893.333) за целиот период на спроведување на Програмата. Во овој поглед, идните јавни повици според Мерката 1 не ги вклучија тракторите како прифатлив трошок.

Податоците добиени од ИПАРД Агенцијата покажуваат голем интерес за инвестиции во опрема за фарма по берба, преработка и директен маркетинг (1.766 примени, 1.158 договорени, 1.052 платени) и невообичаено низок интерес за специјализирана земјоделска опрема (337 примени, 90 договорени, 85 платено), за што искуството покажа дека е од голем интерес за македонските земјоделци.

Приказ 2: Преглед на барања по тип на инвестиции во Мерка 1



Извор: Тело за управување со ИПАРД, 2022

**Мерка 3 – Инвестиции во основни средства за преработка и маркетинг на земјоделски и рибни производи**


ИПАРД Агенцијата објави четири јавни повици за оваа мерка. Поднесените барања за мерка 3 достигнаа 225 (54.277.038 € ЕУ придонес). Потпишани се договори со 136 баратели за 21.880.791 € ЕУ придонес. Во оваа Мерка нема раскинати договори.

Табела 5: Мерка 3-барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 57 | 31 | 30 | 54 % | 97 % |
| 01/2018 | 65 | 38 | 37 | 60 % | 95 % |
| 02/2019 | 61 | 46 | 35 | 79 % | 72 % |
| 01/2022 | 42 | 21 | / | 52 % | / % |
| Вкупно | 225 | 136 | 102 | 62 % | 72 % |

До крајот на 2022 година, исплатата на договорите достигна 102 (15.245.035 € ЕУ придонес).

Приказ 3: Преглед на барања по вредност на инвестициите [[2]](#footnote-2) во мерка 3



Извор: Тело за управување со ИПАРД, 2023

Просечната вредност на примено барање (изразена во ЕУ придонес) во Мерката 3 во ИПАРД Агенцијата е 241.231 €. Соодветно, просечната вредност на одобрените и исплатените барања во мерката 3 е 168.766 € и 101.230 € ЕУ придонес.

Речиси половина од поднесените (96), одобрените (62) и исплатените (52) барања се однесуваат на секторот преработка на овошје и зеленчук. Исто така, речиси половина од одобрените и исплатените суми се во овој сектор. Корисници во овој сектор се претежно извозно ориентирани компании, со високо ниво на ликвидност и потреби за инвестиции во опрема за модернизација на технолошките процеси или воведување нови производни линии. Интересот меѓу другите сектори во преработувачката индустрија е поеднаков.


Табела 6: Преглед на барања по приоритетен сектор во Мерка 3

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | Одобрен ЕУ дел | Исплатени | Исплатен ЕУ дел | % на одобрување  (Б/A) |
| Собирни центри за млеко | 11 | 7 | 972.966 | 5 | 296.171 | 63 % |
| Преработка на млеко | 13 | 8 | 685.873 | 6 | 471.128 | 62 % |
| Преработка на месо (говеда) | 30 | 20 | 2.976.392 | 17 | 2.449.847 | 66 % |
| Преработка на месо (свињи) | 5 | 5 | 326.394 | 5 | 416.675 | 100 % |
| Собирни центри овошје и зеленчук | 30 | 19 | 5.300.272 | 11 | 3.108.657 | 63 % |
| Преработка на овошје и зеленчук | 69 | 43 | 7.670.252 | 41 | 6.881.904 | 62 % |
| Мелничка индустрија | 25 | 13 | 663.429 | 7 | 240.874 | 48 % |
| Масти и масла | 4 | 2 | 24.616 | 1 | 9.620 | 67 % |
| Винарии | 38 | 19 | 3.260.597 | 10 | 1.370.159 | 64 % |
| Вкупно | 225 | 136 | 21.880.791 | 102 | 15.245.035 | 64 % |

Извор: ИПАРД II С&П табели со индикатори 2022, 2023

Барателите не покажале интерес за инвестирање во: управување со отпад и отпадни води, транспортни цистерни, приколки и специјализирани возила за транспорт на суровини, опрема за подобрување на стандардите за благосостојба на животните и инвестиции во развој на инфраструктурата на стопанствата. Анализата покажа дека овие инвестиции не придонесуваат за економските перформанси на компаниите во поголема мера, а со тоа и за слабиот интерес.

Приказ 4: Преглед на барања по тип на инвестиции во Мерка 3



Извор: Тело за управување со ИПАРД, 2023

**Мерка 7 – Диверзификација на фарми и развој на бизниси**

И за оваа мерка ИПАРД Агенцијата објави три јавни повици. Процесот на одобрување на барањата поднесени на последниот јавен повик заврши во 2022 година.


Табела 7: Мерка 7 – барања по јавен повик

|  |  |  |  |  |  |
| --- | --- | --- | --- | --- | --- |
| Јавен повик | Поднесени  (A) | Одобрени  (Б) | Исплатени  (В) | Стапка на одобрување  (Б/A) | Стапка на исплата  (В/Б) |
| 01/2017 | 187 | 23 | 17 | 12 % | 74 % |
| 01/2019 | 261 | 78 | 64 | 30 % | 82 % |
| 01/2021 | 250 | 117 | 25 | 46 % | 21 % |
| Вкупно | 698 | 218 | 106 | 31 % | 48 % |

Извор: ИПАРД Агенција, Инфо по јавни повици\_ИПАРД II-31.12.2022, 2023

Вредноста на поднесените барања во мерка 7 достигна 118.933.777 € ЕУ придонес. Потпишани се договори со 218 баратели за 19.362.214 € ЕУ придонес. Во оваа Мерка нема раскинати договори. До крајот на 2022 година, исплатата на договорите достигна 106 (4.956.976 € ЕУ придонес).

Приказ 5: Преглед на барањата по вредност на инвестијата [[3]](#footnote-3) во Мерка 7



Извор: Тело за управување со ИПАРД, 2023

Просечната вредност на примено барање (изразена во ЕУ придонес) во Мерката 7 во ИПАРД Агенцијата е 170.392 €. Соодветно, просечната вредност на одобрено и исплатено барање во Мерката 7 е 89.640 € и 49.079 €.

Интересот за користење на средствата од ИПАРД Програмата е најголем во приоритетниот сектор алтернативно земјоделско производство, имајќи предвид дека во овој сектор е прифатливо пчеларството (производство на мед и производи од мед). Дополнително, на барателите им беше интересно производството на непрехранбени производи, особено преработката на дрво и производството на мебел.

Имајќи го предвид големиот интерес за инвестирање во производство и продажба на енергија од обновливи извори и фактот дека вредноста на овие инвестиции може да го надмине расположливиот буџет на мерката, ИПАРД Агенцијата го исклучи секторот од јавните повици 01/2019 и 01/2021 година.


Табела 8: Преглед на барања по приоритетен сектор во Мерка 7

|  |  |  |  |  |  |  |
| --- | --- | --- | --- | --- | --- | --- |
|  | Поднесени  (A) | Одобрени  (Б) | Одобрен ЕУ дел | Исплатени | Исплатен ЕУ дел | % на одобрување  (Б/A) |
| Алтернативно зем.произ. [[4]](#footnote-4) | 256 | 102 | 495.829 | 63 | 253.553 | 40 % |
| Производство на храна и пијалоци | 73 | 23 | 2.428.789 | 8 | 540.774 | 31 % |
| Производство на непрехрамбени производи | 138 | 55 | 10.026.001 | 21 | 2.813.605 | 40 % |
| Занаетчиство | 9 | 4 | 506.398 | 1 | 16.331 | 44 % |
| Услуги во земјоделството | 33 | 10 | 624.259 | 4 | 33.039 | 30 % |
| Услуги во земјоделството | 22 | 3 | 914.070 | 2 | 14.974 | 14 % |
| Услуги во земјоделството | 121 | 21 | 4.631.023 | 7 | 1.284.677 | 17 % |
| Производство и продажба на енергија од обновливи извори | 46 | 0 | 0 | 0 | 0 | 0 % |
| Вкупно | 698 | 218 | 19.626.369 | 106 | 4.956.976 | 31 % |

Извор: ИПАРД II С&П табели со индикатори 2022, 2023

Барателите не покажаа интерес за инвестирање во: специјализирани транспортни резервоари и приколки и набавка на повеќегодишни дрвја и растенија.

Приказ 6: Преглед на барања по тип на инвестиции во Мерка 7




**Географска анализа на спроведувањето на ИПАРД Програмата**

Податоците за географското спроведување на ИПАРД Програмата и поддршката за регионалниот развој на Република Северна Македонија се претставени во овој извештај по статистички региони (НУТС 3) и општини.

Најголем дел од вкупно поднесените барања доаѓаат од регионите со интензивно земјоделско производство, Пелагониски и Вардарски. Пелагониски е најголемиот земјоделски регион, познат по производството на житни култури. Околу 800 од поднесените барања во Пелагонискиот регион се за набавка на трактори. Вардарскиот регион е познат по производството на овошје, зеленчук и вино (лозја). Овие региони имаат и најголем број договори.

Приказ 7: Преглед на барања по статистички региони




Извор: ИПАРД II С&П табели со индикатори 2022, 2023

Растителното производство (житни култури, овоштарници и лозови насади) се доминантно земјоделско производство во Пелагонискиот и Вардарскиот регион. Најголем дел од барањата во овие региони се за поевтини инвестиции (трактори и мали парчиња земјоделска механизација). Нема значителна разлика во бројот на поднесени барања меѓу другите региони. Поради структурата на релјефот, во овие региони е застапено мешано земјоделство.

Поголемиот дел од фармите имаат мешано (растително и сточарско) производство и во тој случај целото земјоделско стопанство треба да ги исполнува минималните национални стандарди за заштита наживотната средина, јавното здравје, благосостојбата на животните и безбедноста при работа. Многу баратели не го исполнија ова бидејќи нивното сточарско производство е мало и не ги исполнува бараните стандарди.

Приказ 8: Преглед на вкупните јавни трошоци по статистички региони



Извор: ИПАРД II С&П табели со индикатори 2022, 2023

Постои значителна разлика кога се споредува распределбата на барањата и вкупните јавни расходи по регион. На пример, Скопскиот и Полошкиот регион се најурбанизирани региони со едно од најниските удели во создавањето на бруто додадената вредност во земјоделството (8 и 10%), но со висока концентрација на корисници, особено компаниите. Производните капацитети на овие корисници се лоцирани на целата македонска територија.

Табела 9: Преглед на барања по општини

|  |  |  |  |  |  |  |  |
| --- | --- | --- | --- | --- | --- | --- | --- |
| Општина | | Број на барања | | | Вкупно јавни трошоци во € | | |
| поднесени | одобрени | платени | поднесени | одобрени | платени |
| 1 | Ресен | 464 | 321 | 302 | 6,001,670 | 3,215,390 | 2,487,360 |
| 2 | Битола | 375 | 180 | 164 | 6,985,789 | 2,707,439 | 1,321,802 |
| 3 | Кавадарци | 207 | 135 | 127 | 6,640,388 | 1,072,138 | 720,167 |
| 4 | Прилеп | 197 | 95 | 92 | 4,439,969 | 1,475,865 | 1,123,127 |
| 5 | Могила | 184 | 119 | 112 | 1,791,265 | 1,183,525 | 943,914 |
| 6 | Неготино | 180 | 108 | 103 | 3,619,727 | 1,028,272 | 569,080 |
| 7 | Велес | 162 | 96 | 90 | 4,193,742 | 2,793,953 | 1,953,652 |
| 8 | Свети Николе | 118 | 71 | 62 | 3,537,047 | 1,252,016 | 297,254 |
| 9 | Куманово | 105 | 51 | 45 | 7,643,044 | 387,988 | 313,028 |
| 10 | Росоман | 94 | 70 | 66 | 1,256,529 | 766,828 | 604,310 |
| 11 | Новаци | 82 | 47 | 44 | 2,347,322 | 410,953 | 260,877 |
| 12 | Лозово | 80 | 43 | 39 | 1,525,665 | 1,101,911 | 955,598 |
| 13 | Делчево | 72 | 37 | 29 | 4,295,879 | 395,037 | 294,723 |
| 14 | Дебарца | 68 | 34 | 30 | 2,218,184 | 263,980 | 225,364 |
| 15 | Охрид | 68 | 38 | 29 | 3,325,938 | 548,427 | 130,720 |
| 16 | Кривогаштани | 67 | 41 | 39 | 1,569,611 | 956,391 | 382,094 |
| 17 | Гази Баба | 59 | 36 | 23 | 9,275,533 | 3,615,929 | 787,994 |
| 18 | Валандово | 59 | 26 | 24 | 1,523,652 | 627,171 | 435,518 |
| 19 | Штип | 55 | 38 | 30 | 5,395,255 | 3,733,564 | 1,721,116 |
| 20 | Демир Хисар | 54 | 23 | 18 | 2,573,093 | 532,889 | 341,809 |
| 21 | Долнени | 53 | 39 | 36 | 1,808,061 | 1,185,788 | 315,118 |
| 22 | Виница | 53 | 34 | 30 | 1,399,069 | 1,164,081 | 86,110 |
| 23 | Чашка | 50 | 27 | 24 | 359,026 | 178,985 | 129,256 |
| 24 | Кочани | 50 | 31 | 22 | 3,134,334 | 959,360 | 508,251 |
| 25 | Радовиш | 48 | 21 | 18 | 2,538,905 | 739,858 | 731,269 |
| 26 | Берово | 47 | 16 | 13 | 4,299,846 | 645,619 | 392,665 |
| 27 | Гевгелија | 46 | 24 | 17 | 7,187,173 | 2,790,533 | 1,486,016 |
| 28 | Градско | 45 | 31 | 27 | 1,884,175 | 754,716 | 330,772 |
| 29 | Струмица | 45 | 31 | 29 | 7,923,906 | 2,573,852 | 1,115,869 |
| 30 | Струга | 44 | 30 | 20 | 5,498,502 | 2,859,929 | 1,778,489 |
| 31 | Василево | 40 | 24 | 22 | 1,843,638 | 216,400 | 188,239 |
| 32 | Гостивар | 38 | 13 | 6 | 7,003,583 | 1,952,489 | 1,629,619 |
| 33 | Илинден | 38 | 10 | 6 | 4,983,746 | 769,852 | 114,646 |
| 34 | Аеродром | 37 | 16 | 9 | 6,395,459 | 852,092 | 14,351 |
| 35 | Крушево | 37 | 17 | 12 | 2,787,093 | 1,246,643 | 208,062 |
| 36 | Центар | 35 | 12 | 6 | 7,253,162 | 768,949 | 124,263 |
| 37 | Демир Капија | 32 | 13 | 4 | 1,915,554 | 67,844 | 57,488 |
| 38 | Конче | 31 | 4 | 4 | 779,948 | 71,209 | 55,981 |
| 39 | Пробиштип | 28 | 15 | 8 | 1,415,161 | 1,278,080 | 67,815 |
| 40 | Тетово | 28 | 21 | 18 | 3,558,230 | 1,837,286 | 1,696,374 |
| 41 | Кисела Вода | 27 | 9 | 7 | 3,563,263 | 842,288 | 205,842 |
| 42 | Карбинци | 26 | 17 | 15 | 2,656,276 | 611,651 | 449,966 |
| 43 | Босилово | 25 | 15 | 12 | 1,398,585 | 869,405 | 60,023 |
| 44 | Бутел | 25 | 10 | 6 | 3,152,325 | 1,451,994 | 540,885 |
| 45 | Брвеница | 24 | 6 | 5 | 4,618,533 | 477,103 | 427,090 |
| 46 | Липково | 24 | 11 | 6 | 563,690 | 46,282 | 26,829 |
| 47 | Петровец | 24 | 12 | 10 | 6,188,356 | 4,572,008 | 2,547,393 |
| 48 | Крива Паланка | 22 | 5 | 2 | 1,860,743 | 103,503 | 3,958 |
| 49 | Пехчево | 21 | 4 | 4 | 623,930 | 69,792 | 69,764 |
| 50 | Богданци | 20 | 7 | 4 | 1,463,328 | 430,971 | 301,939 |
| 51 | Чешиново Облешево | 20 | 15 | 14 | 326,815 | 208,190 | 138,751 |
| 52 | Јегуновце | 20 | 7 | 6 | 984,772 | 120,951 | 99,456 |
| 53 | Македонска Каменица | 20 | 10 | 8 | 62,161 | 29,306 | 22,815 |
| 54 | Ново Село | 20 | 6 | 3 | 527,332 | 180,183 | 12,859 |
| 55 | Ѓорче Петров | 18 | 2 | 0 | 1,365,035 | 33,752 | 0 |
| 56 | Карпош | 17 | 6 | 1 | 373,629 | 155,092 | 2,234 |
| 57 | Македонски Брод | 16 | 4 | 2 | 2,177,347 | 37,948 | 13,919 |
| 58 | Сопиште | 16 | 9 | 8 | 5,014,558 | 2,976,035 | 302,399 |
| 59 | Старо Нагоричане | 16 | 8 | 7 | 1,068,139 | 46,646 | 687,203 |
| 60 | Арачиново | 15 | 9 | 8 | 94,319 | 46,116 | 28,936 |
| 61 | Чучер Сандево | 15 | 9 | 8 | 1,216,899 | 27,316 | 23,134 |
| 62 | Кичево | 15 | 8 | 3 | 930,114 | 62,634 | 31,695 |
| 63 | Кратово | 15 | 6 | 5 | 307,125 | 54,027 | 20,971 |
| 64 | Боговиње | 14 | 5 | 3 | 829,569 | 408,169 | 219,845 |
| 65 | Врапчиште | 13 | 10 | 10 | 291,319 | 214,713 | 208,519 |
| 66 | Дојран | 11 | 3 | 3 | 319,181 | 12,481 | 12,473 |
| 67 | Сарај | 11 | 8 | 4 | 3,178,563 | 857,233 | 394,825 |
| 68 | Желино | 11 | 6 | 3 | 3,641,058 | 1,337,972 | 210,451 |
| 69 | Теарце | 10 | 2 | 0 | 1,026,764 | 240,502 | 0 |
| 70 | Зелениково | 10 | 7 | 4 | 536,181 | 350,125 | 48,616 |
| 71 | Дебар | 9 | 2 | 1 | 1,160,682 | 16,994 | 4,457 |
| 72 | Чаир | 8 | 5 | 3 | 26,745 | 15,817 | 7,591 |
| 73 | Маврово Ростуше | 8 | 5 | 4 | 3,236,531 | 591,336 | 443,351 |
| 74 | Ранковце | 8 | 5 | 3 | 95,919 | 18,940 | 15,539 |
| 75 | Студеничани | 7 | 3 | 1 | 1,838,721 | 11,650 | 5,162 |
| 76 | Пласница | 2 | 0 | 0 | 25,938 | 0 | 0 |
| 77 | Зрновци | 2 | 1 | 1 | 130,656 | 9,831 | 9,831 |
| 78 | Центар Жупа | 1 | 0 | 0 | 7,893 | 0 | 0 |
| 79 | Вевчани | 1 | 0 | 0 | 6,022 | 0 | 0 |
| 80 | Шуто Оризари | 0 | 0 | 0 | 0 | 0 | 0 |

Извор: Тело за управување со ИПАРД, 2023

2.Политика на кредитирање и финансиски инжинеринг во земјоделството и руралниот развој

**Пристап до финансии во земјоделството и руралниот развој**

Пристапот до финансии во земјоделството и руралниот развој е претставен преку помош за кредити од банките и штедилниците наменети за инвестиции кои се финансирани од инструментoт за претпристапна помош во земјоделството и руралниот развој од Европската унија.

За оваа мерка во 2022 година беа предвидени 5.000.000,00 денари.

Табела 10. Вкупно кредитни пласмани за 2022 година изразени во денари

|  |  |  |  |  |
| --- | --- | --- | --- | --- |
| **Институција** | **Примарно производство во земјоделството** | **Преработувачки капацитети во земјоделството** | **Трговија на земјоделски производи** | **Вкупно Денари** |
| **SILKROAD Банка** | 0.00 | 2,570,000.00 | 11,383,330.00 | 13,953,330.00 |
| **Халк Банка** | 672,830,421.00 | 827,768,610.00 | 1,100,633,182.00 | 2,601,232,213.00 |
| **Шпаркасе Банка** | 0.00 | 0.00 | 0.00 | 0.00 |
| **Комерцијална Банка АД Скопје** | 399,619,489.00 | 2,695,161,206.00 | 1,111,466,824.00 | 4,206,247,519.00 |
| **Капитал Банка** | 0.00 | 0.00 | 0.00 | 0.00 |
| **Развојна банка на Северна Македонија** | 53,056,214.00 | 108,800,000.00 | 0.00 | 161,856,214.00 |
| **НЛБ Тутунска Банка** | 118,349,254.00 | 1,976,973,605.00 | 2,580,594,054.00 | 4,675,916,913.00 |
| **Про Кредит Банка** | 609,601,813.00 | 767,059,544.00 | 644,459,673.00 | 2,021,121,030.00 |
| **Централна Кооперативна Банка** | 2,686,000.00 | 0.00 | 7,250,000.00 | 9,936,000.00 |
| **Стопанска Банка АД Битола** | 42,948,371.00 | 162,960,000.00 | 3,600,000.00 | 209,508,371.00 |
| **ТТК БАНКА АД Скопје** | 1,300,000.00 | 0.00 | 0.00 | 1,300,000.00 |
| **Уни Банка** | 0.00 | 0.00 | 0.00 | 0.00 |
| **Стопанска Банка АД Скопје** | 682,733,728 | 5,038,770,902 | 1,461,859,762 | 7,183,364.392 |
| **Штедилница Можности** | 201,796,439.00 | 0.00 | 0.00 | 201,796,439.00 |
| **Штедилница Фулм** | 18,204,000.00 | 0.00 | 0.00 | 18,204,000.00 |
| **ФД Пеон** | 0.00 | 0.00 | 0.00 | 0.00 |
| **Финансиско друштво Финансиски кредитен центар БС ДОО Скопје** | 0.00 | 0.00 | 0.00 | 0.00 |
| **Финансиско друштво Младинец Скопје** | 0.00 | 0.00 | 0.00 | 0.00 |
| **Вкупно денари** | **2,801,827,029.00** | **11,580,063,867.00** | **6,921,246,825.00** | **21,303,137,721.00** |

Извор: Извештаи на банките и штедилниците за кредитни пласмани во земјоделството и руралниот развој во три сектори (примарно земјоделско производство, преработка на земјоделски производи и трговија со земјоделски производи) – со завршни сметки на секоја финансиска институција поединечно за 2022 година.

Финансиско друштво ПЕОН ДОО Струмица и Финансиско друштво Финансиски кредитен центар БС ДОО Скопје, немаат одобрени кредити во земјоделството.

Според податоците од Табела, може да се види дека во 2022 година вкупно одобрени кредити во земјоделството и руралниот развој најмногу средства има пласирано НЛБ Тутунска Банка (4,675,916,913.00) и Комерцијална Банка АД Скопје (4,206,247,519.00), а најмалку ТТК Банка АД Скопје (1,300,000.00) и Стопанска Банка АД Скопје (7,183,364.392).

Вкупно најголем износ за примарно земјоделско производство има пласирано Халк Банка (672,830,421.00) и Про Кредит Банка (609,601,813.00), а најмал ТТК Банка АД Скопје (1,300,000.00) и Централна Кооперативна Банка (2,686,000.00).

Во однос на преработувачките капацитети во земјоделството, најмногу средства има пласирано Комерцијална Банка АД Скопје (2,695,161,206.00) и НЛБ Тутунска Банка (1,976,973,605.00). Најмал износ за кредитни пласмани во преработувачки капацитети има SILKROAD Банка (2,570,000.00) и Стопанска Банка АД Скопје (5,038,770,902).

Во однос на кредитите за трговија на земјоделски производи податоците покажуваат дека вкупно најмногу средства за овој сектор се дадени од НЛБ Тутунска Банка (2,580,594,054.00) и Комерцијална Банка АД Скопје (1,111,466,824.00), а најмалку од Стопанска Банка АД Скопје(1,461,859,762).

Вкупно пласирани средства по сектори зa 2022 година изразено во проценти, а пресметано на основа на податоците од Табела е прикажано во Графикон.

Графикон 1- Вкупно пласирани средства по сектори за 2022 година

Извор: Пресметки на МЗШВ, Одделение за кредитирање и финансиски инженеринг во земјоделството и руралниот развој

Според податоците од Графиконот, може да се каже дека 54% од вкупно пласираните кредити влече секторот преработувачки капацитети во земјоделството, 33% секторот трговија на земјоделски производи и најмалку односно 13% секторот примарно земјоделско производство.

3. Интегративен процес и меѓународна соработка

3.1.ЕУ интеграција

Во декември 2022 година беше потпишан Финансиски договор, со кој Европската Унија се согласува да финансира, а корисникот на ИПА III се согласува да го прифати финансирањето на Годишниот акциски план.

Во Акцискиот документ 2021, под акција 06 - ЕУ за зелена економија, прозорец 4: Конкурентност и инклузивен раст, тематски приоритет: 2. Развој на приватниот сектор, трговија, истражување и иновации во аутпут 2: Засилена соработка и позиција на земјоделците во синџирот на снабдување, следниве две главни активности се релевантни за земјоделскиот сектор:

• Активност 2.1: Имплементација на мерките за заедничка пазарна организација (ЗПО). (договор за услуга 1.000.000€)

• Активност 2.2: Подобрување на самоорганизацијата на земјоделците во создавањето и управувањето со мали системи за наводнување. (договор за услуга 650.000€, договор за работи 3.500.000€, договор за услуги (надзор) 300.000€ и договор за услуги (евалуација 50.000€)

Вкупен износ за аутпут 2 (за горенаведените активности) 5.500.000 ЕУР (5.000 000 ЕУР придонес на ЕУ, плус 500.000 ЕУР национален придонес). ИПА 2023/24 програмска година

**Информација за ИПА III Акциски документ 2024 ЕУ за економска кохезија**

Програмската мисија на ДГ НЕАР (Генерален директорат за соседство и преговори за проширување) се одржа на 4-5 април 2022 година во Скопје. Првиот нацрт на акциското фише 2023 беше поднесен на 18 мај 2022 година, а првиот нацрт на Акцискиот документ се предвидува да биде поднесен до крајот на февруари 2023 година. Стратешкиот одговор на ИПА III, првично подготвен во 2020 година, беше одобрен од Владата (март 2021), е изменета во согласност со добиените упатства. Изменетата верзија беше испратена до ДЕУ (Делегациај на Европската унија) во јули 2022 година.

Согласно трансферот на средства за програмската 2023 година, реализација на активностите од ИПА 2023 се предвидува за почеток на 2024 година, во зависност од динамиката на усвојување на Акцискиот документ.

Рокови за финализирање на Акцискиот документи за 2024:

-31 март 2023 - доставен е пакетот на Акциските документи за 2024 година до ЕК, со цел спроведување на проценка на зрелост од страна на службите на Европската комисија

-30 јуни 2023 - добивање на резултати од ЕК за проценка на зрелост

-30 септември 2023 - финални верзии на Акциските документи да се доставуваат до Европската комисија

**Индикативни активности**

Акцијата ќе се спроведува преку следните главни активности:

Резултат 2: Зајакнати капацитети за ефективно и ефикасно управување со земјоделството и рибарството

(1). Усогласување на националната политика со целите на ЕУ за зелено и паметно земјоделство и промоција на органското производство на храна;

(2). Зајакнување на ГИ/ПГИ системот со:

(3). Подобрување на ветеринарниот систем;

(4). Подобрување на фитосанитарниот систем;

(5). Спречување на незаконски, непријавен и нерегулиран риболов.

Вкупен ндикативен буџет 8,305,000 ИПА 2024/25 програмска година, согласност со насоките на ДГ НЕАР (Генерален директорат за соседство и преговори за проширување), ќе биде во насока на активности во управувањето со шумите, инвестиции во системот за наводнување и консолидацијата на земјиштето.

Спроведување на активностите од ИПА 2024 година, е предвидено за 2026-2027 година.

3.2. Меѓународна соработка

Основна задача на Секторот за меѓународна соработка е да организира, насочува и координира работата во областа на меѓународната и трговската политика односно:

-координација на странската помош обезбедена преку меѓународни (мултилатерални и билатерални) донатори во функција на развој на секторите во надлежност на МЗШВ и

-следење на трговската политика и трговската размена на земјоделско-прехранбените производи и реализирање на обврските согласно договорите кои ги регулираат трговските односи на Република Северна Македонија во земјоделско- прехрамбениот сектор.

Во рамки на своите надлежности, Секторот за меѓународна соработка континуирано подготвувa информации за билатералната соработка со други земји, кои вклучуваат анализа на трговската соработка врз основа на статистички податоци за размената на земјоделско-прехранбени производи со земјите во светот.

**Билатерална и развојна соработка за 2022 година во рамки на следните активности:**

-Меморандум за разбирање помеѓу Министерството за земјоделство, шумарство и водостопанство на Република Северна Македонија и Министерството за земјоделство, храна и шумарство на Република Бугарија за соработка во областа на земјоделството, земјоделските науки, руралните области и шумарството, потпишан во Софија на 25-ти јануари 2022 година.

-Меморандум за разбирање меѓу Министерството за политики на земјоделство, прехрана и шумарство на Република Италија и Министерството за земјоделство, шумарство и водостопанство на Република Северна Македонија за соработка во Секторот на земјоделството, потпишан во Рим на 28-ми април 2022 година.

-Меморандум за разбирање помеѓу Владата на Република Северна Македонија и Владата на Хашемитското Кралство Јордан за соработка во областа на земјоделството, потпишан во Аман на 23-ти октомври 2022 година.

-Програмска рамка на Организацијата за храна и земјоделство на Обединетите Нации ( ФАО ) за Република Северна Македонија 2021– 2025, потпишана во април 2022 година.

**Тековни проекти за 2022 година со поддршка на меѓународни донатори**

1) Проекти финансирани од Организацијата за храна и земјоделство на Обединетите нации (ФАО) - Food and Agriculture Organization of the United Nations

Областите се фокусирани на следните три приоритети:

1) Зголемување на конкурентноста на земјоделскиот сектор,

2) Подобрување на условите за живот во руралните средини преку одржлив рурален развој и

3) Подобрување на капацитетите за одржливо управување со природните ресурси и ублажување на и адаптација кон климатските промени во земјоделството.

Соработката на Министерството за земјоделство, шумарство и водостопанство и Организацијата за храна и земјоделство на Обединетите Нации (ФАО) е во рамки на Програмската рамка за периодот 2021 – 2025, што претставува стратешки документ во кој се утврдени приоритетните области за техничка поддршка за одржлив развој на земјоделството, рурален развој и безбедност на храна која е во фаза на усогласување и усвојување.

|  |  |  |  |
| --- | --- | --- | --- |
| **Финансирано** | **Код на проект** | **Назив на проект** | **Буџет** USD |
| ФАО | TCP/MCD/3805/C4 | Поддршка за развој на Национална стратегија за обезбеденост со храната | 92,000 |
| ФАО | AF2021/P07-MCD | Развој на конкурентен и одржлив потсектор за говедарство, со цел намалување на сиромаштијата и подобрување на исхраната на населението | 100,000 |
| Заеднички фонд на Обединети нации за итен одговор на кризи | UNJP/MCD/009/UNJ | Идентификување системски можности за одговор на глобалната криза со храна, енергија и финансии во Северна Македонија | 80,000 |
| ФАО Регионален проект спроведуван во Северна Македонија, Албанија, Ерменија Белорусија Киргистан Таџикистан Узбекиста | TCP/RER/3803 | Зајакнување на капацитетите на информациските системи за цени и пазари и следење на политиките како одговор на кризата со COVID-19 и на други пазарни шокови | 420,000 |
| донатор: Европска Унија/ИПА и ФАО | GCP/MCD/008/EC | Унапредување на консолидацијата на земјиште во Северна Македонија | ЕУР 1,000,000 средства од ЕУ ИПА II  ЕУР 200,000 средства од ФАО |
| донатор: Европска Унија/ИПА и ФАО | TCP/MCD/3901 | Подобрување на консолидацијата на земјиштето преку поддршка на процесот на национално стратешко планирање | 350,000 |
| ФАО | TCP/MCD/3802/C1 | Поддршка на развојот на пазарите на земјоделско земјиште со цел враќање на напуштеното земјиште во производство | 100,000 |
| ФАО | TCP/MCD/3804/C3 | Техничка помош за надградба на Националниот информативен систем за добиток | 50,000 |
| ФАО | TCP/MCD/3803/C2 | Поддршка за развој на прилагодливи капацитети во земјоделското производство отпорни на климатските промени | 99,000 |
| донатор: Codex Trust Fund | GCP/GLO/893/MUL | Зајакнување на националните структури на Кодекс во Република Северна Македонија | 95,100 |
| Програма за подготвеност и подготвителна поддршка на Зелениот климатски фонд | GCP/MCD/006/GCR | Зајакнување на капацитетите на државата за прилагодување и ублажување на климатските промени и финализирање на програмата за работа на Република Северна Македонија | 611,285 |
| ФАО регионален проект спроведуван во Северна Македонија Ерменија, Киргистан Таџикистан | TCP/RER/3802 | Создавање поволни средини за зголемена отпорност кон климатските промени во земјоделството (отпорни системи за семиња | 405,000 |
| Програмата на ФАО за мултипартнерски Механизам за поддршка  Се спроведува во Северна Македонија, Танзанија и Бангладеш | FMM/GLO/139/MUL | Одржлив развој на продуктивноста во земјоделството (во контекст на “Climate Smart Agriculture” и агро-екологија | 210,000 |
| ФАО регионален проект во: Северна Македонија Албанија Босна и Херцеговина Црна Гора Србија | TCP/RER/3806/C1 | Поддршка на евалуацијата и намалувањето на ризиците од непогоди во земјоделскиот сектор во Западен Балкан | 57,000 |

|  |  |  |
| --- | --- | --- |
| Светска банка | Светска банка 50.500.000 $ (заем)  ЕУ 4.400.000 $ (грант)  Вкупно 54.900.000$ | Проект за модернизација на земјоделството |
| KfW | KfW банка (заем) - 80.000.000 €  KfW банка (грант) - 2.800.000 €  Контрибуција на МЗШВ - 27.200.000 евра (минимум)  Вкупно - 110.000.000 евра (минимум) | Програма за наводнување на Јужна Вардарска Котлина - Фаза 3 |
|  |  |  |

**Консолидација на земјоделско земјиште**

Проектот „Воведување на Национална програма за консолидација на земјиште „МАИНЛАНД“ е имплементиран од страна на ФАО во периодот од март 2017 до ноември 2022. Вредноста на проектот изнесува 2,86 милиони евра и е финансиран од Инструментот за претпристапна помош на ЕУ (2,5 милиони евра) и ФАО. Проектот обезбеди поддршка на МЗШВ во спроведување на Националната Програма за консолидација на земјоделско земјиште преку градење на експертиза, зајакнување на техничките и административните капацитети на МЗШВ и клучните засегнати страни во јавниот и приватниот сектор, воспоставување на законска рамка и процедури како и теренска имплементација на инструментот на консолидација на земјоделско земјиште. За времетраењето на проектот се спроведе Сеопфатна студија за оправданост на државно ниво, а следствено на тоа во два циклуси за селекција на консолидациони подрачја беа идентификувани 21 потенцијално консолидационо подрачје.

Во првата фаза од постапката за консолидација, се подготвија вкупно 14 Студии за оправданост, од кои 11 беа оценети позитивно, 2 условно и 1 негативно.

Во втората фаза од постапката за консолидација заклучно со 2022, беа подготвени и усвоени од сопствениците на земјоделско земјиште седум планови за распределба, додека два (2) планови, ќе бидат дадени на усвојување на сопствениците на земјоделско земјиште во текот на 2023.

Во поглед на корисниците кои беа опфатени со имплементацијата на проектот, во првата фаза, изработка на Студија за оправданост, беа опфатени 6 267 корисници со вкупна површина од 4 700 ха, додека во втората фаза за изработка на планови за распределба беа опфатени 2 500 корисници со површина од 3 000 ха.

Во третата фаза, до завршувањето на проектот успешно беа регистрирани четири (4) планови за распределба во Агенцијата за Катастар на недвижности, додека преостанатите беа во различна фаза од постапката за регистрација. Во поглед на подобрувањата во земјоделската инфраструктура, во едно подрачје се финализира планираната изградба и рехабилитација на земјоделската инфраструктура и со тоа постапката за консолидација беше конечно финализирана.

Со подготвените девет (9) планови за распределба, бројот на земјишни парцели се намали од 8 237 парцели на 3 344 парцели, додека просечната големина на истите беше зголемена од постојните 0,42 ха пред консолидација на 1,34 ха по спроведување на постапка за консолидација.

Надоврзувајќи се директно на резултатите од проектот МАИНЛАНД, проектот финансиран од Европската унија „Унапредување на консолидацијата на земјиштето во Северна Македонија“ има за цел да го поддржи МЗШВ во унапредување на консолидацијата на земјиштето во Северна Македонија, преку подобрување на националната политика за консолидација на земјиштето, вклучително стратешката, правната и институционалната рамка, како и во понатамошна имплементацијата на Националната Програма за консолидација на земјиштето, преку целосно спроведување на проекти за консолидација во две подрачја комбинирани со изградба на земјоделска инфраструктура.

Буџетот на проектот е 1,2 милиони евра - финансиран преку ЕУ ИПА II 2019 Инструментот со придонес на ФАО. Проектот се реализира од август 2022 година до јануари 2026 година.

**Систем за Идентификација на земјишни парцели (СИЗП)**

Во 2022 година тековно се одвиваше процес на систематско ажурирање на СИЗП податоците со цел подобрување на квалитетот на истите како и регистрирање на нови СИЗП парцели. Овие активности беа директно поврзани со процесот на аплицирање за директните плаќања за финансиска поддршка во земјоделството каде СИЗП е еден од регистрите на интегрираниот систем за администрирање и контрола кој се користи во овој процес.

Заклучно со 2022 година во процесот на регистрирање на земјишни парцели во СИЗП се дигитализирани 472.407 парцели кај 94.826 земјоделски стопанства. Во процесот на регистрација, само земјоделските стопанства кои имаат пријавено земјишни парцели се регистрирани во СИЗП. Површината на пријавените СИЗП парцели од страна на земјоделските стопанства е 243.842 ха. Просечната површина на СИЗП парцелите е 0,51 хектари.

4. Земјоделски пазари и трговија со земјоделско-прехранбени производи

**4.1.Трговска размена на примарни земјоделски производи, преработени земјоделски производи и рибни производи**

Процесот на трговска интеграција на Република Северна Македонија започна по нејзиното осамостојување. Процесот на трговска интеграција на Република Северна Македонијa може да се подели на регионална, глобална и Европска интеграција. Процесот на регионална интеграција е означен со низата Договори за слободна трговија (ДСТ) со земјите од регионот.

Еден од принципите на системот на СТО е земјите да ги намалат трговските бариери и да дозволат трговијата да се одвива послободно. Република Северна Македонија при преговорите во СТО се согласи на значителна либерализација кај најголем дел од производите, додека за земјоделските производи царинската заштита е задржана на задоволително ниво, поради значењето на земјоделскиот сектор.

Договорот за Слободна трговија со Европската Унија е најзначаен преференцијален договор, поради обемот на трговската размена меѓу Република Северна Македонија и ЕУ. Врз основа на трговскиот договор повеќето бариери за влез на македонските земјоделски производи беа отстранети, освен за вино, „baby beef“- говедско месо, шеќерот и риби и рибни производи, за кои се договорени царински квоти или постепена либерализација. Од друга страна Република Северна Македонија, за влез на земјоделско-прехранбените производи со потекло од ЕУ:

-ги укина царинските стапки за производите кои се дефинирани како нечувствителни,

-за високо чувствителните производи договорена е примена на максимална царинска заштита, а за дел од нив се договорени бесцарински квоти.

Како дел од трговските интеграции поврзани со процесот на пристапување на Република Северна Македонија кон ЕУ, е и членството во Централно европскиот договор за слободна трговија – ЦЕФТА, како средство за регионална соработка и доказ за политичката и организациона зрелост на земјите претенденти за влез во ЕУ.

Покрај ова Република Северна Македонија има склучено Договор за слободна трговија со Турција, Украина и со земјите членки на ЕФТА (Швајцарија, Норвешка, Исланд и Лихтенштајн).

После напуштањето на Европската унија на Обединетото Кралство, Република Северна Македонија и Обединетото Кралство склучија „Спогодбата за партнерство, трговија и соработка меѓу Република Северна Македонија и Обединетото Кралство на Велика Британија и Северна Ирска“.

Главната цел на оваа Спогодба е да се зачуваат односите меѓу страните, засновани со асоцијацијата воспоставена во Членот 1 од Спогодбата ЕУ-Северна Македонија.

Конкретно, страните се согласни да се зачуваат повластените услови поврзани со трговијата меѓу страните која е согласно со Спогодбата ЕУ-Северна Македонија и да обезбедат платформа за понатамошна трговска либерализација меѓу страните.

После потпишувањето на Спогодбата, Владата на Република Северна Македонија донесе Одлука за предвремена примена на Спогодбата и отпочна со нејзина примена на 1-ви јануари 2021 година.

Договорот за слободна трговија меѓу Република Македонија и Украина претставува правна рамка со која се регулира билатералната трговска соработка меѓу двете земји.

Овој Договор беше ревидиран и потпишан во 2022 година.

Ревидирањето на Договорот се одвивало во две насоки:

1. Измена на Протоколот Б од Договорот, во насока на натамошна либерализација на трговијата со земјоделско-прехранбени производи и

2. Измена на Протоколот Ц за потекло на стоките. Во текот на април и мај 2021 година, од технички аспект се усогласуваа текстовите на двете одлуки и тоа:

Во текот на преговорите е договорено меѓусебно укинување на постоечките тарифни квоти на стоки (наведени во Анеккс I и Анекс II од Протоколот Б во Договорот), како и дополнителна либерализација на одделни земјоделско-прехранбени производи на двете страни.

Посебно значајно за македонската страна е договорената целосна либерализација, при извоз во Украина, на следните производи: домати, свежи или разладени; зелка, свежа или разладена, од 1-ви април до 31-ви декември; краставици, свежи или разладени; грозје, свежо, јаболка, свежи или разладени и постепена либерализација на голем број прехранбени производи.

За украинската страна пак е значајна либерализацијата при извоз на македонскиот пазар на: месо и јастиви кланични производи, од живина, маргарин, јастиви мешаници или препарати од масти или масла од животинско или растително потекло; други приготвени или конзервирани производи од живинско месо; приготвен синап (сенф); разни видови на сосови и зачини.

Исто така на преговорите, е усогласена Одлука за измена на Протоколот Ц (со неговите анекси) на Договорот за слободна трговија, во однос на дефинирањето на концептот на „производи со потекло“ и начин на администеративна соработка, кој е подготвен согласно најновите измени на правилата за потекло на стоката на Регионалната Конвенција за Пан- евро медитерански преференцијални правила за потекло.

Со измените на Протоколот Ц, се постигнува многу поголема либерализација во врска со правилата за потекло, односно ако досега за извоз во Украина се користеа само суровини со потекло од Република Северна Македонија и Украина и обратно за извоз во Република Северна Македонија се користеа само суровини со потекло од Република Северна Македонија и Украина, со овие нови правила ќе биде возможно да се користат и ЕУ суровини. Новиот договор ќе овозможи користење и на Украински суровини при извоз во ЕУ и обратно.

4.2.Вкупна трговија и трговија со земјоделско-прехранбени и рибни производи


Во 2022 година, вкупната трговска размена (индустриски + земјоделско-прехранбени производи) (извоз + увоз) во споредба со 2021 година е зголемена за 23,3%.

Вкупниот извоз (индустриски + земјоделско-прехранбени производи) во 2022 година во споредба со 2021 година, беше зголемен за 19,9%, вкупниот увоз (индустриски + земјоделско-прехранбени производи) во 2022 година во споредба со 2021 бележи зголемување од 25,8%. Извозот на земјоделско-прехранбените производи во 2022 година во споредба со 2021 е зголемен за 13,5% (од €627,9 милиони во 2021, на €713,11 милиони во 2022), а увозот на земјоделско-прехранбени производи во 2022 година во споредба со 2021, е зголемен за 20,9% (од €944,1 милиони на €1.142,3 милиони). Ова зголемување на вредноста на извозот и увозот се должи пред се на зголемувањето на просечните извозни и увозни цени на голем број производи како говедското месо свежо, разладено и замрзнато, пилешкото месо, млекото и млечните производи, житариците, разни видови брашно, производите од кондиторската индустрија, маслото од сончоглед и други.

Учеството на извозот на земјоделско-прехранбени производи во вкупниот извоз на Република Северна Македонија во 2022 година е намалено во споредба со учеството во 2022 година и изнесува 8,59%, додека учеството на увозот на земјоделско-прехранбени производи е намалено во 2022 година, во споредба со учеството во вкупниот увоз во 2021 година и изнесува 9,42%.

Трговскиот дефицит во 2022 година, во споредба со 2021 година, бележи зголемување од 35,7% и изнесува €429,2 милиони.

Развој на трговска размена на Република Северна Македонија со земјоделско-прехранбени производи за периодот 2018-2022 (во милиони €)



4.3.Најзначајни партнери на Република Северна Македонија во трговијата со земјоделско-прехранбени и рибни производи во 2022 година

Европската унија - 27 е дефинитивно најзначајниот партнер на Република Северна Македонија во трговијата со земјоделско-прехранбени производи и во 2022 година.

Вкупна вредност на трговската размена со ЕУ-27 со земјоделско-прехранбени производи во 2022 година (извоз+увоз) изнесува €869,1 милиони.

Извозот на земјоделско-прехранбени производи од Европската унија, бележи зголемување од 13,5% (од €317,59 милиони во 2021, на €359,9 милиони во 2022), додека увозот на овие производи бележи зголемување од 16,2% (од €447,9 милиони во 2021, на €509,2 милиони во 2022).

Учеството на извозот на земјоделско-прехранбени производи во ЕУ-27 во вкупниот извоз на овие производи во 2022 година изнесува 50,53%, додека учеството на увозот од ЕУ-27 во вкупниот увоз на земјоделско-прехранбени производи во 2022 година изнесува 45,6%.

Втор најзначаен партнер на Република Северна Македонија во трговијата со земјоделско-прехранбени производи, во 2022 година, се земјите членки на ЦЕФТА 2006, со вкупна вредност на трговската размена (извоз+увоз) од €594,1 милиони. Учеството на извозот на земјоделско-прехранбени производи во земјите членки на ЦЕФТА 2006 во вкупниот извоз на овие производи во 2022 година изнесува 33,9%, додека учеството на увозот од земјите членки на ЦЕФТА 2006 во вкупниот увоз на земјоделско-прехранбени производи во 2022 година изнесува 30,8%.

Најзначаен трговски партнер од земјите членки на ЦЕФТА 2006 е Србија со учество од 13,4% во вкупниот извоз на земјоделско-прехранбени производи и учество од 23,5% во вкупниот увоз на овие производи. Следи Босна и Херцеговина (со учество од 4,9% во вкупниот извоз и учество од 4,4% од вкупниот увоз), а во однос на извозот Косово треба да се смета за значаен партнер со учество од 9,76% од вкупниот извоз, додека останатите заемји членки на ЦЕФТА 2006 (Црна Гора, Молдова и Албанија) се со помало учество во трговската размена.

Исто така треба да се спомене и Турција која е земја кандидат за влез во ЕУ, со која Република Северна Македонија има склучено Договор за слободна трговија и значаен трговски партнер на Република Северна Македонија со учество од 0,36% во вкупниот извоз на земјоделско-прехранбени производи и учество од 2,97% во вкупниот увоз на овие производи. Најзначаен не Европски партнер во однос на извозот на земјоделско-прехранбени производи е САД, со учество од 3,7% од вкупниот извоз (заради големиот извоз на тутун). Следи Руската Федерација, со учество од 3,24% од вкупниот извоз (заради големиот извоз на свежо овошје и зеленчук). Во однос на увозот како најзначаен не европски партнер е Бразил со учество од 3,79% од вкупниот увоз, ова од причина што во 2022 година од Бразил се увезени големи количини на живинско месо, говедско месо замрзнато и кафе.

Треба да се спомене и Велика Британија, која по излегувањето од Европската унија, во вкупниот извоз на земјоделско-прехранбени производи, учествува со 1,14%, додека во вкупниот увоз на овие производи учествува со 0,95%.

4.4.Трговија со земјоделско-прехранбени и рибни производи меѓу Република Северна Македонија и ЕУ-27 во 2022 година

Трговската размена на Република Северна Македонија со ЕУ-27 има просечно учество од околу 49% во вкупната трговска размена со земјоделско-прехранбени производи за периодот од 2018 до 2022 година.

Во 2022 година учеството на извозот на земјоделско-прехранбени производи во ЕУ-27 во вкупниот извоз изнесуваше 50,53%, додека учеството на ЕУ-27 во вкупниот увоз на земјоделско-прехранбени производи изнесуваше 45,61%.

Во 2020 година, како резултат на кризата со пандемијата Ковид-19 и излегувањето на Обединетото Кралство од Европската унија, извозот на земјоделско-прехранбени производи бележи намалување од 5,4% (од €310,3 милиони во 2019, на €293,5 милиони во 2020), додека увозот на овие производи бележи намалување од 5,7% (од €400,2 милиони во 2019, на €377,3 милиони во 2020). Како резултат на ова, во 2020 година во споредба со 2019 година, забележано е намалување на трговскиот дефицит од 6,79% (од €89,8 милиони во 2019 на €83,7 милиони во 2020).

Во 2021 година е забележан пораст на извозот и увозот. Во однос на извозот се бележи пораст од 8% (од €293,5 милиони во 2020 на €317,2 милиони во 2021). Во однос на увозот се бележи пораст од 16,1% (од €377,3 милиони во 2020 на €438,1 милиони во 2021). Како резултат на ова зголемен е дефицитот за 44,4% (од €83,7 милиони во 2020 на €120,9 милиони во 2021).

Во 2022 година бележиме пораст на извозот и увозот. Во однос на извозот се бележи пораст од 13,5% (од €317,2 милиони во 2021 на €359,9 милиони во 2022). Во однос на увозот се бележи пораст од 16,2% (од €438,1 милиони во 2021 на €509,2 милиони во 2022). Како резултат на ова зголемен е дефицитот за 23,5% (од €120,9 милиони во 2021 на €149,3 милиони во 2021).

Најзначајна **ЕУ дестинација за извоз** на Македонските земјоделско-прехранбени производи во 2022 година беше Грција (со учество од 17,9% од вкупниот извоз во ЕУ-27) со тутунот; јагнешко месо; масло од сончоглед; пченка и различни видови на конзервиран и свеж зеленчук како најзначајни извезени производи. Следна е Германија со учество од 12,7% од вкупниот извоз во ЕУ-27, со следните прозводи: вино; тутун; разни живи растенија со нивните калеми, гранчиња и др.; зеленчук полуприготвен; конзервиран зеленчук, и некои други производи. Следна е Хрватска (со учество од 12,1% од вкупниот извоз во ЕУ-27) со виното, бисквити и вафли, конзервиран зеленчук, разни видови на зеленчук свежили разладен, јагнешко месо како најзначајни извезени производи. Следна е соседна Бугарија (со учество од 11,9% од вкупниот извоз во ЕУ-27) со тутунот, вино, бисквити и вафли, јаболка, свежи пиперки, како најзначајни извезени производи. Следна е Италија со учество од 8,4% од вкупниот извоз во ЕУ-27 и најзначајни извезени производи се: јагнешко месо, зеленчук замрзнат, печурки свежи полуприготвени или конзервирани, зеленчук полуприготвен и конзервиран, квасец и некои други производи. Потоа следи Белгија со учество од 5,2%, Романија (со учество од 4,8% од вкупниот извоз во ЕУ-27), Холандија (со учество од 4,7% извоз во ЕУ-27), Полска (со учество од 4,1% извоз во ЕУ-27) и Словенија со учество од 3,4% од вкупниот извоз во ЕУ-27, и тн.

**Во однос на увозот во 2022 година,** Германија, Италија, Полска и Бугарија се јавуваат како најзначајни трговски партнери од ЕУ-27, со учество од 14,2%, 12,6%, 10,6% и 8,5% од вкупниот увоз од ЕУ-27.

Најзначајни производи увезени од Германија се: разни видови на сирење, чоколади, прехранбени производи на дуго место неспомнати или опфатени, свинско месо свежо, разладено или замрзнато и друго. Следи Италија со учество од 12,6%, а најзначајни увезени производи се: кафе, месо говедско свежо разладено или замрзнато, тестенини, производи на дуго место неспомнати или опфатени, чоколади и др. Од Полска најзначајни увезени производи се: месо од живина, говедско месо, свежо или разладено, месо говедско замрзнато, прехранбени производи на дуго место неспомнати или опфатени, чоколади, бисквити и вафли и некои други производи. Од Бугарија се увезени: масло од сончоглед, тутун, бисквити и вафли, месо од живина, чоколади и некои други производи; следна е Грција, со учество од 7,9%, а најмногу се увезува: свежо јужно овошје (портокали, мандарини, грејпфрут, лимони), месо од живина, конзервиран зеленчук (маслинки), прехранбени производи на дуго место неспомнати или опфатени, храна за исхрана на животни, риба свежа или разладена и некои други производи. Од Хрватска со учество од 7,7%, а најмногу се увезуваат: чоколади, месо од живина, сирење, преработки од месо, конзервирана риба, супи и чорби хомогенизирани, прехранбени производи на дуго место неспомнати или опфатени, алкохолни пијалоци и други производи. Следна е Шпанија е со учество од 5,5%, Австрија со учество од 4,9% од вкупниот увоз од ЕУ-27, следи Словенија со учество од 4,9%, Унгарија со учество од 4,7%, Холандија со учество од 4,0% и тн.

4.5. Анализа на извозот од Република Северна Македонија во ЕУ - 27 по производи

Најголемиот дел од трговијато со земјоделско-прехранбени производи меѓу Република Северна Македонија и ЕУ-27, отпаѓа на **трговијата со примарни земјоделски производи**, со учество од 77,2% од вкупниот извоз и учество од 59,5% од вкупниот увоз во 2022 година.

Најзначајни **извезени примарни земјоделски производи** од Република Северна Македонија во ЕУ-27 се: пред се тутунот со учество од 29,6% во извозот на овие производи; потоа следи виното со учество од 9,6%; конзервиран зеленчук со учество од 11,2%; разни живи растенија за садење со учество од 8,0%; јагнешко месо со учество од 5,5%; зелка свежа со 4,6%; разни видови на свеж зеленчук (пиперки, печурки) со 3,8%; замрзнат зеленчук со 3%; сушен зеленчук со 1,8% и тн.

Најзначајни **увезени примарни земјоделски производи** во Република Северна Македонија од ЕУ-27 се: месо јунешко свежо или разладено со учество од 11,6%; живинско месо со учество од 10%; месо свинско свежо, разладено или замрзнато со учество од 7,8%; разни видови сирења со учество од 8%; храна за животни со учество од 6,7% од увозот на овие производи; конзервиран зеленчук со учество од 6,5%; масло од сончоглед со учество од 4,9%; кафе со учество од 4%; тутун со учество од 2,3%; колбаси од месо со учество од 3,3%; други преработки од месо со учество од 2,7%; цитрусно овошје со 1,8% и тн.

**Преработените земјоделски производи** учествуват со 22,8% во вкупниот извоз и со 40,5% во вкупниот увоз на земјоделско-прехранбени производи во 2022 година.

Најзначајни **извезени преработени земјоделски производи** од Република Северна Македонија во ЕУ-27 се: бисквити и вафли со учество од 45,3% од извозот на овие производи; минерална вода со додаден шеќер со учество од 14%; чоколади со учество од 9,5%; производи добиени со бабрење, со учество од 6,2%; сладолед со учество од 4,9%; кондиторски производи кои не содржат како (вклучувајќи и бело чоколадо) со учество од 4,7%; производи на друго место неопфатени ниту споменати со учество од 4,7% и тн.

Најзначајни **увезени преработени земјоделски производи** во Република Северна Македонија од ЕУ-27 се: производи на друго место не споменати ниту опфатени со учество од 25,1% од увозот на овие производи; чоколади со учество од 13,1%; бисквити и вафли со учество од 11,9%; екстракти на слад, прехранбени производи добиени од брашно, јарма, гриз со учество од 6,5%; минерална вода со додаток на шеќер со учество од 6,8%; алкохолни пијалоци со учество од 4,1%; екстракти, енсенции и концентрати добиени од чај или кафе со учество од 3,8%; сладолед со учество од 3,4%; пиво со учество од 2,9% и тн.

**Табела 11: ЕУ поддршка - ИПА проекти**

|  |  |  |  |
| --- | --- | --- | --- |
| **ИПА 2 - 2015 (централизирани) тековни проекти** | **Тип на договорот** | **Сума на договорот** | **Цел на проектите** |
| Надградба на ИАКС системот во АФПЗРР - Прилагодување на интегриран систем за администрација и контрола (ИСАК) | Договор за услуги  Consortium Agriconsulting Europe SA from Belgium | € 1.633.000,00 договор склучен на  € 1.160.000,00  Вкупно со со адендум  € 1.634.000,00 | Подобрување на интероперабилноста и ефективноста на ИАКС системот; Интегрираниот административен и контролен систем (ИАКС) содржи голем број на под-елементи (регистри, бази на податоци, итн) Целта на проектот е да се надгради ИАКС системот со ново софтверско решение за да се обезбеди интероперабилност. Проектот започна на 8 март 2019 година. Проектот беше продолжен до март 2023 |
| Договор за работи -Изградба, реконструкција и надградба на мали системи за наводнување | Договор за градба | € 2.150.000,00 | Целта на овој проект е да се воспостават мали системи за наводнување со ниски цени, еколошки за развој на земјоделството. Супервизија на изградба, рехабилитација и надградба на мали системи за наводнување - 2,15 милиони евра. Проектот започна со работни активности во февруари/март 2020. Градбата на системот за наводнување во Чаушица (ЛОТ 1) е завршена, додека системот во Славишко поле Работите за ЛОТ 2 се завршени 100%, на 29.09.2022 година.  Уверението за прифаќање е издадено, проектот завршува 1 година по финалното прифаќање на системот од страна на Надзорниот Инжинер Завршени се работите за ЛОТ 1. (Босилово) На 24.03.2022 година извршен е финален прием на системот по истек на Гарантен период |
| **ИПА 2 – ЕУИФ** | **Тип на договор** | **Сума на договорот** | **Цел на проектот** |
| **FWC SIEA ; 2018 - ЛОТ1: Одржливо управување со природните ресурси и флексибилност** | **Тип на договор** | **Сума на договорот** | **Цел на проектот** |
| Поддршка на реформите во политиката и законодавството во шумарството во Северна Македонија | Рамковен договор за услуги | € 200.000,00 | Целта на проектот е олеснување на имплементацијата на стратегиите поврзани со ЕУ, политиките и acquis-то со цел подобрување на одржливиот развој во шумарскиот сектор во Северна Македонија.  Времетраење на проектот е 9 месеци. Проектот започна на 1 ноември 2021 година. |
| **ИПА 2 – 2019 централизирани** | **Тип на договор** | **Сума на договорот** | **Цел на проектот** |
| Модернизација на советодавните услуги за операторите од областа на земјоделството | Договор за услуги | €600.000,00 | Поддршка за воспоставување функционален систем за советодавство во земјоделството, вклучувајќи процедури за давање услуги, регистрација и сертификација на давателите на услуги, опис на услугите кои треба да се обезбедат и развој на е-каталог. Проектот започна на 17 јануари 2022 година.  Сите проектни активности се одвиваат според планот за работа Проектот е продолжен до 30 април 2024 година. |
| Поддршка за модернизација и иновативно управување во земјоделскиот сектор (задруги) | Грант | €1.200.000,00  Од кои  €900.000,00 се ИПА средства | Финансирање на иновативни инвестициски проекти и деловни активности на субјекти активни во земјоделската и земјоделско-прехранбената индустрија, вклучително и задруги. Активноста ќе се спроведува преку отворен повик за предлози. Најмалку еден од поддржаните проекти треба да се поврзе со засилено учество на жените во земјоделскиот развој. Процесот на евалуација беше завршен. Потпишани се два договори за грант кои започнуваат со реализација на 1 февруари.  Двата договора се потпишани со ЗДРУЖЕНИЕ ЗА УНАПРЕДУВАЊЕ НА ЗЕМЈОДЕЛСКИ ЗАДРУГИ МАКЕДОНСКА АСОЦИЈАЦИЈА НА ЗЕМЈОДЕЛСКИТЕ ЗАДРУГИ (MAZZ) и МАКЕДОНСКА РАЗВОЈНА ФОНДАЦИЈА ЗА ПРЕТПРИЈАТИЈА |
| Подобрување на консолидацијата на земјиштето | Грант | €1.050.000,00  Од кои  €1.000.000,00 се ИПА средства | Проектот започна во август 2022 година. - Преглед и анализа на национални политики, законска регулатива и програми кои се однесуваат на консолидација на земјоделско земјиште, како и оцена на постигнатите резултати од претходниот стратешки период (2012-2020) – подготвена нацрт верзија - во тек; План за комуникација и видливост на проектот – во тек (предлози на ЕУР во процесот на интеграција во Планот); Развој на програма за обука за владата, академските и граѓанските организации за консолидација на земјиште со фокус на повеќенаменска консолидација на земјиштето – во тек.  • Подготовка на концептна белешка за повеќенаменска консолидација – во тек;  • Завршена е ревизија на основниот проект за изградба на земјоделска инфраструктура во Дабјани – финализирано;  • Подготовка на тендерска документација за изградба на земјоделска инфраструктура во консолидационо подрачје Дабјани – повик за тендер во тек;  • Подготовка на пропратна документација за обезбедување на градежна дозвола од надлежни институции во согласност со Законот за земјоделско земјиште и тоа барање за согласност за градење на објекти за примарна обработка на земјоделски производи-градби за хидромелиоративни работи и градби за уредување на земјоделското земјиште(изготвено), изводи од катастарски планови ( финализирано), потврда дека предметните парцели се наоѓаат вон градежен опфат (во тек) и мислење за проектираниот степен на механичка отпорност, стабилност и сеизмичка заштита на градбата во Дабјани(во тек)  •Усвоена одлука на Владина Седница ( сл. Весник на РСМ бр. 89/23)- за Чифлик-финализирано;  • Спроведенеи се подготвителни активности: Карта на сопственост на земјиште за подрачјето на ЛЦ Чифлик – ажурирана; План за работа за спроведување на планирање на прераспределба – подготвен;  • Започнати теренски активности за формирање на прво собрание на учесници во постапка за консолидација и одбирање тела за консолидација во Чифлик ( средби со учесници во постапката на состаноци на заедницата и директни, како и идентификување на починати и учесници кои живеат во странство и контакт информации - во тек;  • Одржана средба со заедницата за воведување во работа на давателот на услуги на 27.04.2023 за Чифлик.  • Започнати теренски активности за иницијален технички дизајн на предвидената земјоделска инфраструктура (дронски и геодетски снимања на постоечка инфрастурктура) за Чифлик– финализирани.  •Одржани 3 обуки за давател на услуги за планирање на план за распределба со посебен осврт кон организирање на прво собрание и подготовка на план за распределба и технички дизајн на инфраструктура за Чифлик. |
| Изградба на три мали системи за наводнување | Договор за градба | €5.000.000,00  од кои €2.300.000,00 се ИПА средства | Изградба на капацитети за малите и нискобуџетни еколошки капацитети за наводнување, од поголемите мрежи за наводнување и рехабилитација и реконструкција на постоечката инфраструктура за наводнување. Три од нив ќе бидат финансирани од ЕУ во областа Пишица, Теарце и Конопница и, со вкупна површина од околу 500 хектари (околу 200 фарми). Pроектот започна со реализација на 28.02.2022 година; реализацијата на работите е согласно динамичкиот план  ЛОТ 1 – Изградба на пренасочна конструкција на река Бистрица и мрежа за наводнување во земјоделско подрачје на село Теарце (30 месеци) - Резиме Напредок - 82,00% проектот започна со реализација на 01.03.2022 година; реализацијата на работите е согласно динамичкиот план  ЛОТ 2 – Изградба на мал систем за наводнување во село Пишица (30 месеци) - Работите се завршени 100%, на 30.11.2022  Уверението за прифаќање е издадено  Потврда за привремен прием издадена на 06.03.2023 година проектот започна со реализација на 02.03.2022 година; реализацијата на работите е согласно динамичкиот план  ЛОТ 3 – Изградба на зафатна конструкција на река Криво Мосте и мрежа за наводнување во земјоделско подрачје на село Конопница (30 месеци) - Резиме Напредок - 90% |
| Надзор на изградба на мали системи за наводнување | Договор за услуги | €200.000,00 |  |
| Зајакнување на управувањето со шумарскиот сектор | Промена од Грант во договор за услуги | €1.300.000,00 | Поддршка на МЗШВ за евалуација на статусот и надградба на правната рамка за регулирање на активностите во секторот шумарство, како и за подготовка на националната политика после 2020 во насока на пристапувањето во ЕУ.Проценка на сегашната организација на шумарскиот сектор со цел да се подобри институционалната поставеност преку оптимизирање на улогата и одговорноста на секој учесник. Стратешка советодавна поддршка за имплементација на препораките од функционалната анализа, имплементација на шемата за сертификација на шумите и поддршка на МЗШВ за воспоставување на веб-базиран шумарски информативен систем.  \* Тендерската постапка е завршена. Крајниот датум за пријавување беше 05.02.2021 година. Не се поднесени апликации. Направена е промена на модалитет од Грант во договор за услуги.  За да нема долго одложување на важните активности, одобрен е проект од ЕУИФ програмата (FWC SIEA ; 2018 ***- ЛОТ1: Одржливо управување со природните ресурси и флексибилност)*** На 09.03.2023 година, е одржан Kik-off Meetting за отпочнување на Проектот  Формирани се 4 Работни групи, за секоја компонента и отпочнати со работа. До сега имаат одржано 4 состаноци, отпочнато собирање на податоци и информации.  Изготвен е нацрт нов Закон за шуми, вклучувајќи амандмани засновани на правна советодавна проверка и придонес на експерти од шумарството кои се усогласени со регулативите на ЕУ и националното законодавство. Подготвени Нацрт извештаи за унапредување на алатките за спречување на шумски штети. Започнати активности за развој на IFIS. Избрани приоритетни мерки поврзани со шумите за ИПАРД III програмата за понатамошна елаборација. |
| Изградба на фабрика за преработка на остатоци од животинско потекло | Договор за градба (Административен договор со Светска Банка) | €9.000.000,00  Од кои €4.500,000,00 се ИПА средства | Со цел да се обезбеди отстранување на нуспроизводите од животинско потекло во согласност со ЕУ и националното законодавство. Фабриката за преработка на нуспроизводите од животинско потекло – кафилерија ќе овозможи да се соберат и преработат сите категории на материјали од нуспроизводите од животинско потекло кои се предмет на располагање. Капацитетот предвидува обработка на 8000 тони нуспроизводите од животинско потекло секоја година. Ова е класична инвестиција во кружна економија, дозволувајќи им на собраниот и преработен материјал да се претвори од загадувачки отпад во производи што можат да се користат во други циклуси на производство. Договор помеѓу ДЕУ и Светска Банка е потпишан и активностите за реализација се започнати |
| Подобрување на стандардите за безбедност на храна, законодавство и системите за контрола |  | €800.000,00 | Да обезбеди безбедност на храната и да го подобри здравјето на животните преку активности кои што ќе придонесат во обезбедување на истребување на болестите и официјална декларација за слободен статус на одредени болести во земјата, како и намалување на загадувачите и штетните материи во храната.  Активностите за овој проект се започнати во февруари 2022 и ќе траат до јули 2023 година. |
| Подобрување на физичките капацитети за заштита на растенијата (Набавка на лабораториска опрема за Ген банка) | Договор за набавка | €350.000,00  Од кои €300.000,00 се ИПА средства | Целта на проектот е набавка за лабараторија за Ген банка. |
| Подобрување на административните и оперативните капацитети на органите за заштита на растенијата) | Твининг | €900.000,00 | Заштита на здравјето на луѓето, животните и растенијата, како и животната средина и зголемување на конкурентноста и одржливоста на домашното производство на растенија и растителни производи. Подобрување на ефикасноста на Националниот систем за заштита на растенијата, обезбедување правилно спроведување на националната политика и законодавство во согласност со aquis.  Проектот започна во февруари 2022 година. Активностите се одвиваат според планот:  - Консолидирана англиска верзија на конечниот нацрт на националниот Закон за здравјето на растенијата усогласен со acquis е подготвена и ревидирана од РГ.  - За производите за заштита на растенијата финализирање на Прирачникот што ќе го користат обучувачите, Нови модули од програмите за надзор на експертите за карантински штетни организми поврзани.  - Развиени се нови модули за Фитосанитарен информациски систем (ПИС)  - Национален акциски план (подготвен нацрт) – да се направи временска рамка  - направена е проценка на лабораторија за вирусологија, евалуација на протоколи и методи кои се користат во моментов и дадени се препораки.  - Завршување на понатамошните активности за назначување на Национална референтна лабораторијаОдржан е шести состанок на Управниот одбор на 18.5.2023 (подготвен и одобрен меѓусебен квартален извештај) |
| Евалуација, комуникација и видливост | Договор за услуги | €100.000,00 | Целта на проектот е евалуација, комуникација и видливост. |
| ИПА 2020/ Годишна акциска Програма за Република Северна Македонија за 2020 година – Цел 1/ EU integration Facility | | | |
| **ИПА 2020** | **Тип на договор** | **Сума на договорот** | **Цел на проектот** |
| Усогласување на законодавството и имплементација на ЕУ Acquis во областа на рибарството и аквакултурата во Република Северна Македонија | Твининг лајт | €250.000,00 | Подобрување на националната политика во областа на маркетинг политиките, структурните активности и државната помош во согласност со ЕУ acquis во секторот рибарство и аквакултура во Северна Македонија. Зајакнување на капацитетите на Министерството за земјоделство, шумарство и водостопанство и останатите корисници во однос на зајакнување на законската рамка во маркетинг политиките, структурните активности и државната помош во согласност со ЕУ acquis. Проектот започна на 9 мај 2022 година. |

5.Општи карактеристики на Република Северна Македонија со осврт на земјоделско-прехранбениот сектор

**Географски карактеристики, клима и население**

Република Северна Македонија е централна балканска држава во Југоисточна Европа, со површина од 25.713 км² и се граничи со четири држави: на исток со Бугарија, на север со Србија, на запад со Албанија и на југ со Грција. Должината на границите изнесува вкупно 899 km, од кои сувоземни 809 km, 43 речни и 47 km езерски. Иако е копнена земја, Северна Македонија е на крстопат помеѓу два големи пан-европски транспортни коридори (8 и 10) кои ја поврзуваат централна Европа со Јадранското, Егејското и Црното море.

Карта на Република Северна Македонија

Релјефот на Република Северна Македонија е претежно ридско-планински со хетерогени природни услови и структура на земјиштето. Ридско-планинските делови опфаќаат % од вкупната територија, рамнинскиот дел 19%, а останатото се водни површини, околу 1,9%.

Република Северна Македонија е главно под влијание на три климатски типови: континентална, планинска и медитеранска клима. Климатските фактори допринесуваат земјата да се карактеризира со топли и суви лета и студени и влажни зими. Инсолацијата и температурите во земјата се покачуваат од север кон југ.

Средната годишна количина на врнежи во планините е околу 1.000-1.500 mm, а во котлините 600-700 мм. Климатските индикатори, меѓу кои - сушата, раните есенски и доцните пролетни мразеви се ограничувачки фактори на интензивното земјоделско производство.

Најголем регион по површина е пелагонискиот, со најмногу населени места, околу 343 и со мала густина на населеност од 44,6 жители на км², додека најмалиот регион, скопскиот има изразито густа населеност од 334,8 жители на км² и повеќе од една четвртина од вкупното население во Република Северна Македонија.

Полошкиот и југозападниот регион се издвојуваат според високото учество на населението кое живее во руралните средини, додека во другите региони руралните населби се поретко населени.

Според проценката на населението (состојба 31.12.2022 година), во Република Северна Македонија има 1.834.085 жители.

Во однос на старосната структура, македонското население сè повеќе старее. Во периодот од 2012 до 2022 година, учеството на старото население (65 и повеќе години) е зголемено од 11,9 % на 17,7 %. Во периодот 2012 – 2022 година, стапките на активност, вработеност и невработеност бележат промени од година на година, во насока на пораст и/или намалување.

Во последната година од овој период, стапката на активното население кај мажите бележи намалување од 2,4 процентни поени во однос на 2012 година. Највисока стапка на вработеност од 47,3% е забележана во 2022 година, додека најниска стапка на невработеност од 14,4% е забележана исто така во 2022 година.

Повисока стапка на вработеност во овој период се забележува кај мажите (55,9 %), што рефлектира со поголемо учество на мажите во вкупниот број вработени. Стапката на вработеност кај жените во текот на периодот бележи исто така зголемување од 8,8 процентни поени во однос на 2012 година.

6 Макроекономска рамка

Според дефинитивните податоци на Државниот завод за статистика, добиени од годишните сметки на деловните субјекти и од други извори, бруто-домашниот производ во 2021 година изнесува 729 445 милиони денари и во однос на 2020 година е номинално зголемен за 9,0 %. Реалната стапка на раст на БДП во 2021, во однос на 2020 година, изнесува 4,5 %.

Учеството на извозот на стоки и на услуги во структурата на БДП во 2021 година изнесува 65,4 %.

Вредноста на инвестициите во основни средства во 2021 година изнесува 171 094 милиони денари.

Табела 12: Макроекономски показатели (2017-2022 година)

|  |  |  |  |  |  |  |  |
| --- | --- | --- | --- | --- | --- | --- | --- |
| Показател | Единица | 2017 | 2018 | 2019 | 2020 | 2021 1 | 2022 2 |
| Население | `000 | 2 075 | 2 077 | 2 076 | 2 068 | 1 837 | 1 834 |
| БДП во тековни цени | мил.евра | 10 038 | 10 744 | 11 262 | 10 852 | 11 8361 | НП 3 |
| БДП во тековни цени | мил.денари | 618 106 | 660 878 | 692 683 | 669 280 | 729 4451 | 794 798 2 |
| БДП по глава на жител | евра | 4 839 | 5 175 | 5 423 | 5 236 | 6 4431 | НП 3 |
| Учество на земјоделски сектор во БДП | % | 7.9 | 8.5 | 8,1 | 8,6 | 7,2 | НП 3 |
| Економски развој (стапка на реален раст на БДП) | % | 1.1 | 2.9 | 3.9 | -4,7 | 4,5 1 | 2,1 2 |
| Стапка на невработеност | % | 22.4 | 20.7 | 17,3 | 16,4 | 16,9 | 14,4 |

\*1 Бруто-домашен производ на Република Северна Македонија во 2021 година -дефинитивни податоци

\*2Македонија во бројки 2023

|  |  |  |  |  |
| --- | --- | --- | --- | --- |
|  |  |  |  |  |

\*3 Бруто-домашен производ на Република Северна Македонија во 2022 година-ќе бидат објавени на 31.10.2023

Според податоци на Државниот завод за статистика, стапката на невработеност, како учество на бројот на невработените во вкупната работна сила за 2022 година изнесува 14,4%.

6.1..Општи состојби во агрокомплексот

Според податоците од Државен завод за статистика, земјоделското земјиште (обработливи површини и пасиштата) во 2022 година зафаќа 1 256 854 хектари. Во 2022 година, се регистрирани 514 436 хектари обработлива површина. Во споредба со 2021 година обработливата површина е намалена за 0,4% .

Кај обработливата површина, во 2022 година, намалување е забележано кај сите категории:

-ораници и бавчи за 0,3%

-овоштарници за 0,5%

-лозја за 1,5%

-ливади за 1,3% и

-пасишта за 0,1%

Скоро една половина од земјоделското земјиште е обработливо (514 436 ха) или 41% од вкупно земјоделско земјиште, а другата половина се пасиштата (741 698 ха).

Најголем удел во површината под ораници и бавчи имаат житата засеани на вкупна површина од 158 798 хектари и во споредба со површините во 2021 година површините се намалени за 1,6% или се застапени на околу 57,7% од обработливите површини во 2022 година, индустриските култури на површина од 8%, градинарските на 18,7% и фуражните на 15,5% од вкупна обработлива површина. Пасиштата се протегаат на површина од 741 698 ха и споредбено со 2021 година површините под пасиштата се намалени за 0,1% и зафаќаат околу 59% од вкупната земјоделска површина.

Табела 13: Земјоделски површини (во илјади хектари), 2018-2022 година

|  |  |  |  |  |  |  |  |
| --- | --- | --- | --- | --- | --- | --- | --- |
|  | Земјоделска површина | Вкупна обработлива површина | Ораници и бавчи | Овоштарници | Лозја | Ливади | Пасишта |
| 2018 | 1 264 139 | 518 740 | 418 140 | 16 827 | 24 088 | 59 685 | 744 667 |
| 2019 | 1 264 578 | 519 848 | 418 823 | 16 784 | 24 468 | 59 773 | 743 991 |
| 2020 | 1 261 687 | 517 039 | 416 070 | 17 095 | 23 976 | 59 898 | 743 911 |
| 2021 | 1 259 996 | 516 773 | 416 714 | 16 942 | 23 776 | 59 301 | 742 760 |
| 2022 | 1 256 854 | 514 436 | 415 648 | 16 852 | 23 425 | 58 511 | 741 698 |

Извор: ДЗС, **Земјоделски површини и растително производство, 2022 година**

6.2.Вредност на производството на земјоделскиот сектор

**Економски сметки во земјоделството**

Според податоците на Државниот завод за статистика, бруто-додадената вредност во земјоделството во 2021 година изнесува 46 782 милиони денари и во однос на 2020 година бележи номинален пад од 12,0 %.

Растителното производство во 2021 година, кое учествува со 79,4 % во вкупното производство, бележи пад од 7,8 % во однос на 2020 година. Вредноста на добиточното производство, кое учествува со 20,6 % во вкупното производство, е намалено за 15,6 % во однос на 2020 година.

Меѓуфазната потрошувачка во 2021 година бележи пад од 0,1 % во однос на 2020 година. Номиналниот доход во земјоделството од производните фактори, по работна единица, во 2021 година бележи пад од 14,0 %, додека реалниот доход од производните фактори бележи пад од 16,2 %.

Табела 14: Вредност на земјоделско производство, по тековни цени 2018-2021 година, во милиони денари

|  |  |  |  |  |
| --- | --- | --- | --- | --- |
|  | **2018** | **2019** | **2020** | **2021** |
| 01 Жита | 6 435 | 5 962 | 6 273 | 6 407 |
| 02 Индустриски растенија | 5 159 | 5 432 | 5 417 | 5 079 |
| 03 Фуражни растенија | 7 216 | 7 253 | 6 779 | 6 039 |
| 04 Градинарски производи | 27 919 | 26 721 | 29 729 | 28 770 |
| 05 Компири | 2 540 | 2 847 | 2 795 | 2 698 |
| 06 Овошје | 10 013 | 8 423 | 10 679 | 8 886 |
| 07 Вино | 4 119 | 4 260 | 3 272 | 1 953 |
| 10 Растително производство (01 до 07) | 63 401 | 60 898 | 64 908 | 59 832 |
| 11 Добиток | 8 485 | 6 956 | 7 237 | 6 221 |
| 12 Добитoчни производи | 10 498 | 10 193 | 11 136 | 9 288 |
| 13 Добиточно производство (11+12) | 18 983 | 17 148 | 18 373 | 15 509 |
| 14 Производство на земјоделски производи (10+13) | 82 384 | 78 046 | 83 281 | 75 341 |
| 15 Услуги во земјоделството | 426 | 417 | 435 | 415 |
| 16 Земјоделско производство (14+15) | 82 810 | 78 463 | 83 717 | 75 755 |
| 17 Неземјоделски секундарни дејности (неделиви) | 1 659 | 1 470 | 1 921 | 2 115 |
| 18 Субвенции на производи | 6 324 | 6 469 | 5 043 | 6 408 |
| 19 Производство на земјоделската „деловна гранка“ (16+17+18) | 90 793 | 86 402 | 90 681 | 84 277 |
| 20 Вкупна меѓуфазна потрошувачка | 37 404 | 37 424 | 37 538 | 37 496 |
| 21 Бруто-додадена вредност по основни цени (19-20) | 53 389 | 48 978 | 53 142 | 46 782 |

Извор: ДЗС- Економски сметки во земјоделството, 2021 година

Вкупна меѓуфазната потрошувачка, во 2021 година, изнесува 37 496 милиони денари, што е на приближно исто ниво како и вредноста на меѓуфазната потрошувачка во 2020 година (37.538 милиони денари).

Во однос на вкупната меѓуфазна потрошувачка, во 2021 година најзначајно место завземаат трошоците за добиточна храна (29,3 %) и трошоците за енергија и мазива (24,9%).

Значајно место во структурата на трошоците заземаат други производи и услуги 13,1%, трошоците за заштита на растенијата и пестициди (12,3%), одржување на материјали (9,2%), семе и посадочен материјал (2,9%), ѓубрива и средства за подобрување на земјиштето (5,6%).

Табела 15: Учество на вработени во сектор земјоделство, шумарство и рибарство 2017-2022 година

|  |  |  |  |  |  |  |
| --- | --- | --- | --- | --- | --- | --- |
| **Година** | **2017** | **2018** | **2019** | **2020** | **2021** | **2022** |
| Вкупно вработени | 740 648 | 759 054 | 797 651 | 794 909 | 795 807 | 692 034 |
| Вработени во сектор земјоделство, шумарство и рибарство | 120 311 | 119 337 | 111 033 | 95 545 | 91 506 | 69 143 |
| Учество во % | 16,2 | 15,7 | 13,9 | 12,0 | 11,5 | 10,0 |

Извор: ДЗС, Република Северна Македонија во бројки, 2023

Во 2022 година бројот на вработени во секторот земјоделство, шумарство и рибарство е намален за околу 24,0% во споредба со 2021 година.

Учеството на земјоделскиот сектор во вкупната вработеност има тренд на намалување од од 13,9% во 2019 год., 12% во 2020 год, во 2021 год., 11,5% и во 2022 година за 10%.

Бројот на населението во руралните средини стагнираше во текот на последната деценија, земено како учество во бројот на вкупното население, можностите за вработување во руралните средини се ограничени и доминира единствено земјоделството како стопанска гранка. Сите овие фактори го ограничуваат отворањето работни места во руралните средини и економскиот раст.

Просечната исплатена месечна нето-плата во Република Северна Македонија во 2022 година (IV тримесечје 2022 година) изнесува 33.489,00 денари а во секторот земјоделство, шумарство и рибарство изнесува 26.002,00 денари.

7. Земјоделско производство

7.1.Растително производство

Според податоците на Државниот завод за статистика, во 2022 година се регистрирани 514 436 хектари обработлива површина, која во споредба со 2021 година е намалена за 0,4%. Кај обработливата површина во 2022 година, намалување е забележано кај сите категории.

Во истиот период, регистрирано е зголемување на производството кај сите избрани посеви, освен кај краставиците, кај кои е регистрирано намалување.Од вкупните обработливи површини во 2022 год. ораниците и бавчите зафаќаат 415 648 ха или 81%, ливадите 58 511 ха или 11%, лозјата на 23 425 ха или 5% и овоштарници на 16 852 ха или 3%.

Во структурата на засеаната површина во 2022 година, засеани се 275 297 ха, од кои 57,7% или 158 798 ха отпаѓа на површини засеани со житни култури, 18,7% на градинарски култури18,7% или 51 506 ха, фуражни култури 15,5% или на 42 699 ха и 8,1 % или на22 294 ха засеани со индустриските култури.

Согласно податоците зголемување на засеаните површини во 2022 година во споредба со засеани површини во 2021 година е забележано кај индустриските посеви за 3,5% или за 747 ха и кај фуражните посеви за 0,7% или за 284 ха.

Според податоците намалување со засеаните површини во 2022 година забележано е кај житните култури за 1,6% или за 2 643ха и кај градинарските култури за 0,8% или за 400 ха.

7.1.1. Житни култури

Житните култури во 2022 година се застапени на 158 798 ха, што претставува намалување за 2 643 ха или за околу 1,6% во споредба со 2021 година (161 441 ха), што се должи нанамалување на засеаните површини со пченица за 0,4% или за 293 ха, на јачменот за 5% или за 2 392 ха, овес за 6,5% или 202 ха и пченка за 0,3% или за 103 ха.

Минимално зголемување на засеаните површини со житни култури во 2022 година е забележано кај рж за 0,3% или за 13 ха и кај површините засеани со ориз за 0,1% или за 3 ха.

Графикон 2: Структура на засеани површини со житни култури, 2022 година

**Пченицата** е најзастапена култура, односно во 2022 година со пченица е засеана површина од 70 222 ха, или околу 45,1 % од вкупно засеаните површини под житни култури (155 862 ха). Производството на пченично зрно во 2022 година изнесувало околу 224 632 тони, а приносот во 2022 година изнесуваше 3 204 кг/ха.

Втора по значење житна култура е **јачменот** кој во 2022 година е засеан на околу 45 498ха, што претставува 29,2% од површините под житни култури. Засеаните површини со јачмен покажуваат намалување за 2 392 ха или околу 4,9% во споредба со засеаните површини во 2022 год. Вкупно производство изнесува 137 691 тони и во споредба со производството во 2021 година е намалено за околу 9% (151 600 тони). Просечниот принос по хектар исто така е намален во 2022 година за 4,6% во споредба со просечниот принос во 2021 година (3 031 кг/ха во 2022 год, а 3 179 кг/ха во 2021) .

**Пченката** како житна култура е застапена на 30322 ха или 19,5% од површините под житни култури и во споредба со 2021 година засеаните површини се исти, односно површините се минимално намалени за 0,3% или за 103 ха. Вкупното производство на пченка е зголемено за 9,4% или за 12 337 тони во споредба со вкупно производство во 2021 година, кога вкупно производство изнесуваше 130 769 тони, што се должи на зголемено производство по ха за 9,4% (во 2022 година 4 736 кг/ха, а 2021 година 4 327 кг/ха).

**Оризот** како житна култура традиционално се одгледува во одредени производни региони во Република Северна Македонија и во 2022 година е застапен на 3 114 ха. Производството на ориз во 2022 год. е 18 981 тони, што претставува зголемување на произвоството, во споредба со производството во 2021 година (18 962 тони) од 0,1% или за 19 тони.

Табела 16: Површини и производство на житни култури, 2018-2022 година

|  |  |  |  |  |  |  |
| --- | --- | --- | --- | --- | --- | --- |
|  | **година** | **2018** | **2019** | **2020** | **2021** | **2022** |
| Пченица | Засеана површина во хектари | 73 072 | 68 959 | 69 902 | 70 515 | 70 222 |
| Ожнеана површина во хектари | 70 987 | 68 847 | 69 765 | 70 366 | 70 107 |
| Производство  во тони | 241 106 | 239 916 | 246 031 | 243 676 | 224 632 |
| Кг по хектар | 3 396 | 3 485 | 3 527 | 3 463 | 3 204 |
| `Рж | Засеана површина во хектари | 3 838 | 3 834 | 3 936 | 3 794 | 3 807 |
| Ожнеана површина во хектари | 3 836 | 3 809 | 3 936 | 3 782 | 3 791 |
| Производство  во тони | 9 379 | 8 628 | 9 481 | 8 500 | 8 571 |
| Кг по хектар | 2 445 | 2 265 | 2 409 | 2 248 | 2 261 |
| Јачмен | Засеана површина во хектари | 44 772 | 44 098 | 45 011 | 47 890 | 45 498 |
| Ожнеана површина во хектари | 42 331 | 43 941 | 44 995 | 47 683 | 45 429 |
| Производство во тони | 130 028 | 138 453 | 147 711 | 151 600 | 137 691 |
| Кг по хектар | 3 072 | 3 151 | 3 283 | 3 179 | 3 031 |
| Овес | Засеана површина во хектари | 3 600 | 3 649 | 3 489 | 3 101 | 2 899 |
| Ожнеана површина во хектари | 3 591 | 3 640 | 3 489 | 3 100 | 2 866 |
| Производство  во тони | 7 338 | 6 715 | 6 341 | 5 563 | 5 240 |
| Кг по хектар | 2 043 | 1 845 | 1 818 | 1 795 | 1 816 |
| Пченка | Засеана површина во хектари | 36 417 | 34 123 | 32 013 | 30 425 | 30 322 |
| Ожнеана површина во хектари | 36 340 | 33 967 | 31 912 | 30 224 | 30 215 |
| Производство  во тони | 187 676 | 145 278 | 146 434 | 130 769 | 143 106 |
| Кг по хектар | 5 164 | 4 277 | 4 589 | 4 327 | 4 736 |
| Ориз | Засеана површина во хектари | 3 222 | 3 555 | 3 177 | 3 111 | 3 114 |
| Ожнеана површина во хектари | 3 222 | 3 481 | 3 177 | 3 111 | 3 114 |
| Производство  во тони | 19 732 | 21 278 | 19 518 | 18 962 | 18 981 |
| Кг по хектар | 6 124 | 6 113 | 6 144 | 6 095 | 6 095 |

Извор:  **Државен завод за статистика 2023-година**

7.1.2.Индустриски култури

Соглсно податоците од Државен завод за статистика во 2022 година индустриските култури се засеани на 22 294 ха, што претставува зголемување за 747 ха или за 3,5% во споредба со засеаните површини во 2021 година.

Производството на ориенталските ситнолисни ароматични **тутун** има големо економско и социјално значење.

Производството и трговијата на тутун и тутунски производи учествуваат со 3,8% во бруто домашниот производ. Тутунската индустрија учествува со околу 4,0% во вкупното индустриско производство и со 4,1% вработувања во вкупната индустрија.

Тутунот во вкупната површината под индустриски култури зафаќа удел од околу 80%. Во најзначајните извезувани земјоделски производи од Република Северна Македонија, учествува со околу 18%, а во ЕУ-27 со 28,7% од вкупниот извоз.

Во производната 2022 година тутунот беше засаден на површина од 13.237 ха, склучени беа 29.429 договори за производство и откуп на тутун од вкупно 17.924 земјоделски стопанства, за договорено производство од околу 24.098 тони.

Во последните пет години во период од 2018-2022 година тутунот е застапен на просечна површина од околу 12.996 ха.

Договореното производство на тутун во 2022 година е зголемено за околу 8% во споредба со реколта од 2021 година, поради зголемување на површините за околу 11% и зголемување на бројот на склучени договори за околу 6%.

Откупот на тутун од реколта 2022 година започна на 15 ноември од страна на 10-те откупни претпријатија и во рок од еден месец беше откупено околу 90% од вкупно договорената количина тутун, што укажува дека оваа реколта има добар квалитет на тутунот.

Според податоците внесени во електронскиот систем за евиденција на тутунот ИСЕТ од страна на откупните претпријатија од реколта 2022 година откупени се вкупно 20.880 тони суров тутун во лист со просечна откупна цена од 288,10 ден/кгр.

Од типот ЈАКА се откупени околу 248 тони суров тутун во лист со просечна откупна цена од 299,40 ден/кгр, а од типот ПРИЛЕП се откупени околу 20.632 тони суров тутун во лист со просечна откупна цена од 288,00 ден/кгр.

Просечната откупна цена за реколта 2022 година изнесуваше 288,10 ден./кгр. што претставува зголемување за 87,66 ден/кгр. (за +45%) во однос на реколта 2021 година. (200,44 ден/кгр)

Во 2022 година **сончогледот** е ожнеан на површина од 9 194 хектари што претставува зголемување за 65 хектари во однос на 2021 година, меѓутоа поради пониските просечни приноси на хектар за околу 8,7%, вкупното производство на сончоглед во 2022 година е намалено за околу 8% во однос на вкупно оствареното производство во 2021 година.

Табела 17: Површини и остварено производство на **сончоглед** во 2022 година во споредба со 2021 година

|  |  |  |  |  |  |
| --- | --- | --- | --- | --- | --- |
| **ожнеана површина во ха** | | **вкупно остварено производство во тони** | | **остварен просечен принос во кгр/ха** | |
| 2022 година | 2021 година | 2022 година | 2021 година | 2022 година | 2021 година |
| 9.194 | 9.129 | 18.499 | 20.148 | 2.014 | 2.207 |

Извор:П.Е. на МЗШВ

|  |  |  |
| --- | --- | --- |
| Декларирана површина од програма за директни плаќања | | |
|  | Површина во ха | Број на корисници |
| 2020 | 4842 | 1002 |
| 2021 | 2653 | 967 |
| 2022 | 5484 | 1386 |

Извор: Агенција за финансиска поддршка во земјоделството и руралниот развој

Согласно извештаите од Агенција за финансиска поддршка во земјоделството и руралниот развој за 2022 година од Програма за директни плаќања, пријавени површини со сончоглед има 5484 хектари за 1386 корисници и во споредба со 2021 година има зголемување на површината од 106 %.

**Афионот (Papaver somniferum L.)** е ценета индустриска култура како маслодајно и лековито растение од која се добиваат два производа семе и чушки. Семето се користи за добивање масло, а чушките за добивање морфиум и други лековити алкалоиди.

Во Република Северна Македонија афионот претежно се одгледува како есенска култура во централниот и јужниот дел од земјата, како рана окопна култура ги избегнува летните и многу раните суши кои се многу честа појава кај нас и се користи за создавање на многу квалитетен опиум.

Површините под афион претежно се во источен дел (Кочани, Виница, Штип, Радовиш и Кавадарци) и во централна Северна Македонија (Велес) и варираат во зависност од временските услови и откупната цена на семето и чушките од афион.

Афионовото семе е богато со масло и содржи 50-60%. Две третини од ова масло се користи како првокласно масло за јадење, а една третина служи како полусушливо масло за изработка на бои, лекови, сапуни и др.

Афионовото ќуспе служи како одлична храна за млечниот и гоениот добиток. Афионовото семе со темносина боја се користи во слаткарството.

Сувите чушки се вториот важен производ кои служат како суровина од која се екстрахираат алкалоидите морфиум, кодеин, нарцеин, тебаин, папаверин и други кои се употребуваат во фармацевтската индустрија. Морфиумот и другите алкалоиди се добиваат по пат на екстракција од млечниот сок на растенијата, со засекување на афионовите чушки од опиумскиот афион.Стеблото на афионот се користи за горење.

Алкалоид АД Скопје е единствениот регистриран преработувачки капацитет за производство на опојни дроги и психотропни супстанции, кој самостојно или преку овластени фирми организира производство, откуп и транспорт на афионовите чушки (шишарки) и обезбедуваат бесплатен квалитетен семенски материјал на производителите. Комплетно го менаџираат производството на афион преку постојано следење на производството, обезбедување на механизација (за сеидба, за кршење и за веење на афионовото семе), навремено обезбедување на соодветна амбалажа за прибирање на афионовите шишарки, како и навремено исплаќање на откупените количини на афионови шишарки по 35,00 ден/кг. во рок од 60 дена.

Табела 18:Површини и производство на афионови чушки за потребите на Алкалоид АД Скопје 2017-202 година

|  |  |  |  |
| --- | --- | --- | --- |
| Година | Засеана површина во ха | Ожнеана површина во ха | Откупени количини во тони |
| 2017 | 59,1 | 59,1 | 6,26 |
| 2018 | 40,6 | 40,6 | 5,40 |
| 2019 | 15,0 | 15,0 | 3,54 |
| 2020 | 24,3 | 24,3 | 8,71 |
| 2021 | 42,5 | 42,5 | 12,2 |
| 2022 | 35,4 | 35,4 | 10,5 |

Извор на податоци: Алкалоид АД Скопје

7.1.3.Фуражни култури

Фуражните посеви во 2022 година се засеани на вкупна површина од 42 699 ха. Во споредба со засеаните површини во 2021 година (42 415 ха) за 0,6 % или за 284 ха е зголемена површина засеана со фуражни култури во споредба со 2021 година.

Зголемувањето на засеаните површи се должи на зголемување на засеаните површини во 2022 година со крмна пченка (9 397 ха) за 15,9% во споредба со засеаните површини во 2021 година (8 111 ха).

Со оглед на засеани површи и вкупното производство во 2022 година е зголемено вкупно производство кај детелина за 0,7% или за 156 тони кај детелина за 3,7% и кај крмна пченка за 86%. Зголемување на принос по ха во 2022 година се забележува кај детелината за 4,2% или за 212кг/ха, кај луцерката за 7,9% или за 396 кг/ха и кај крмна пченка за 39,3% или за 8 622 кг/ха.

Најзастапени површини со засеаните фуражни култури се во сточарско-развиените подрачја. Недостатокот од фуражни култури и добиточна храна е еден од главните ограничувачки фактори за развој на сточарството што негативно се одразува на трошковната структура на производството на месо и млеко.

Најмало учество во засеаните фуражни култури завземаат граорот со 5% или 1 835 ха, добиточен грашок 5% или на 1 608 ха и 1% или 446 ха со добиточната репка.

Графикон 3: Структура на површините под фуражни култури, 2022 година

Извор: ДЗС,  **202**

Табела 19: Површини и производство со фуражни култури, 2018-2022 година

|  |  |  |  |  |  |  |
| --- | --- | --- | --- | --- | --- | --- |
| Вид на фуражна култура | Година | 2018 | 2019 | 2020 | 2021 | 2022 |
| Детелина | Засеана површина  во хектари | 3 707 | 3 927 | 4 015 | 4 207 | 4 060 |
| Ожнеана површина  во хектари | 3 685 | 3 922 | 4 012 | 4 198 | 4 060 |
| Производство  во тони | 20 314 | 20 501 | 20 297 | 21 438 | 21 594 |
| Кг по хектар | 5 513 | 5 227 | 5 059 | 5 107 | 5 319 |
| Луцерка | Засеана површина  во хектари | 19 738 | 19 710 | 19 096 | 19 679 | 18 897 |
| Ожнеана површина  во хектари | 19 698 | 19 455 | 19 076 | 19 660 | 18 891 |
| Производство  во тони | 115 975 | 107 048 | 104 065 | 98 618 | 102 235 |
| Кг по хектар | 5 888 | 5 502 | 5 455 | 5 016 | 5 412 |
| Граор | Засеана површина  во хектари | 2 065 | 2 018 | 1 960 | 1 830 | 1 835 |
| Ожнеана површина  во хектари | 2 065 | 2 018 | 1 960 | 1 817 | 1 833 |
| Производство во тони | 7 856 | 6 464 | 6 659 | 6 260 | 6 049 |
| Кг по хектар | 3 804 | 3 203 | 3 397 | 3 445 | 3 300 |
| Добиточен грашок | Засеана површина  во хектари | 1 647 | 1 646 | 1 499 | 1 647 | 1 608 |
| Ожнеана површина  во хектари | 1 428 | 1 639 | 1 499 | 1 574 | 1 607 |
| Производство во тони | 4 976 | 4 684 | 5 315 | 6 335 | 5 282 |
| Кг по хектар | 3 484 | 2 858 | 3 546 | 4 025 | 3 287 |
| Крмна пченка | Засеана површина  во хектари | 6 245 | 8 261 | 8 216 | 8 111 | 9 397 |
| Ожнеана површина во хектари | 6 196 | 8 231 | 8 216 | 7 027 | 9 380 |
| Производство  во тони | 176 656 | 187 246 | 189 439 | 154 009 | 286 455 |
| Кг по хектар | 28 511 | 22 749 | 23 057 | 21 917 | 30 539 |
| Добиточна репка | Засеана површина  во хектари | 376 | 475 | 461 | 447 | 446 |
| Ожнеана површина  во хектари | 376 | 475 | 461 | 447 | 446 |
| Производство  во тони | 3 481 | 4 151 | 3 750 | 3 816 | 3 809 |
| Кг по хектар | 9 257 | 8 739 | 8 134 | 8 537 | 8 541 |

Извор: ДЗС,  **2023**

7.1.4.Градинарски култури

Градинарството на отворено е еден од најзначаните подсектори на земјоделското производство, со голем извозен потенцијал и претставува основа за работа на преработувачката индустрија на зеленчук, која во голем дел е извозно ориентирана.

Во структурата на градинарските површини во 2022 година најзастапен е компирот на околу 12 557 ха, од кои како чист посев 12 223 х акако меѓупосев на 334 ха.

Од вкупно засадените површини под градинарски култури, пиперките се на второто место, засеани на 9 740 ха, доматите на 5 620 ха, бостанот на 5 079 ха, зелката како главен посев на 5 491 ха, гравот на 4 310 ха чист посев, кромидот на 3 494 ха.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Табела 20: Површина, производство и принос на градинарски растенија 2018-2022 година | | | | | | | | |
|  | Површина во хектари | Производство | | Површина во хектари | Производство | | | |
| засеана | вкупно, во тони | кг, по хектар | засеана | вкупно, во тони | | | кг, по хектар |
|  | **Компир** | | | **Грав** | | | | |
| 2018 | 12 406 | 180 424 | 14 547 | 4 599 | 4 992 | | | 1 091 |
| 2019 | 12 946 | 189 023 | 14 609 | 4 533 | 4 886 | | | 1 085 |
| 2020 | 12 627 | 191 775 | 15 199 | 4 429 | 5 955 | | | 1 356 |
| 2021 | 12 310 | 178 233 | 14 483 | 4 273 | 4 990 | | | 1 169 |
| 2022 | 12 223 | 194 891 | 15 992 | 4 310 | 4 926 | | | 1 161 |
|  | **Зелка** | | | **Леќа** | | | | |
| 2018 | 4 510 | 127 856 | 28 400 | 89 | 107 | | | 1 325 |
| 2019 | 4 639 | 128 534 | 27 779 | 74 | 98 | | | 1 330 |
| 2020 | 4 531 | 126 547 | 28 016 | 71 | 80 | | | 1 127 |
| 2021 | 4 446 | 117 897 | 26 530 | 67 | 66 | | | 990 |
| 2022 | 4 690 | 123 557 | 27 154 | 60 | 83 | | | 1 383 |
|  | **Домати** | | | **Пиперки** | | | | |
| 2018 | 5 570 | 161 621 | 29 021 | 9 196 | 182 872 | | | 19 923 |
| 2019 | 5 520 | 152 348 | 27 715 | 9 407 | 185 452 | | | 19 750 |
| 2020 | 5 475 | 155 131 | 28 449 | 9 275 | 204 919 | | | 22 187 |
| 2021 | 5 570 | 154 164 | 27 692 | 9 776 | 222 926 | | | 22 810 |
| 2022 | **5 620** | **151 187** | **26 935** | **9 740** | **237 624** | | | **24 414** |
| **Лук** | | | | **Кромид** | | | | |
| 2018 | 959 | 4 134 | 4 352 | 3 635 | 59 030 | | | 16 275 |
| 2019 | 908 | 4 515 | 4 995 | 3 580 | 59 314 | | | 16 652 |
| 2020 | 967 | 4 904 | 5 092 | 3 628 | 63 447 | | | 17 517 |
| 2021 | 974 | 4 373 | 4 495 | 3 622 | 63 861 | | | 17 631 |
| 2022 | 926 | 4 440 | 4 795 | 3 494 | 66 246 | | | 18 960 |
|  | **Бостан** | | |  | | | | |
| 2018 | 5 281 | 132 091 | 25 013 |  |  | | |  |
| 2019 | 5 138 | 126 223 | 24 595 |  |  | | |  |
| 2020 | 5 181 | 124 972 | 24 149 |  |  | | |  |
| 2021 | 5 336 | 126 809 | 23 832 |  |  | | |  |
| 2022 | **5 079** | **123 895** | **24 612** |  | |  |  | |
|  |  |  |  |  |  | | |  |

Извор: ДЗС,  **Земјоделски површини и растително производство, 2022 годин**

Приказ 9: Структура на градинарски култури-чист посев во вкупно засеана површина во % во 2022 година

Извор: ДЗС, 2021

Во 2022 година производството на компир е 194 891 тони како чист посев што претставува зголемување од 9,3% во споредба со производство на компир во 2021 година (178 233 тони).

Следи производството на пиперки со вкупно производство од 237 624 тони или зголемување на производство за 6,6%, кромид со производство од 66 246 тони што преставува зголемување на производството за 3,7%, леќа со производството од 83 тони и зголемено производство за 25,8% во споредба сопроизводство во 2021 година (66 тони). Производството на зелка исто така е зголемено во 2022 година (123 577 тони) за 4,8% во споредба со производството во 2021 година (117 897 тони).

Намалување на вкупното производство во 2022 година е забележано кај гравот како главен посев за 1,5%, кај грашокот за 20,7%, кај доматите за 1,9%, кај краставицата за 9% и кај бостанот за 2,3% во споредба со производството во 2021 година.

Табела 21. Површини и производство на градинарски култури (меѓупосев) 2017-2022

|  |  |  |  |  |  |  |
| --- | --- | --- | --- | --- | --- | --- |
|  | Година | 2018 | 2019 | 2020 | 2021 | 2022 |
| Грав-меѓупосев | Ожнеана површина во хектари | 8 545 | 8 511 | 8 175 | 8 216 | 7 650 |
| Вкупно производство во тони | 7 256 | 5 933 | 5 149 | 4 717 | 5 913 |
| Кг по хектар | 849 | 697 | 630 | 574 | 773 |
| Компир-меѓупосев | Ожнеана површина во хектари | 288 | 330 | 293 | 307 | 334 |
| Вкупно производство во тони | 1 507 | 1 504 | 1 651 | 1 582 | 1 995 |
|
| Кг по хектар | 5 233 | 4 558 | 5 635 | 5 152 | 5 972 |
| Зелка-меѓупосев | Ожнеана површина во хектари | 1 237 | 1 275 | 1 188 | 1 079 | 801 |
| Вкупно производство во тони | 45 285 | 45 138 | 41 913 | 35 661 | 25 946 |
| Кг по хектар | 36 608 | 35 402 | 35 281 | 33 050 | 32 392 |

Извор: ДЗС 2023

Во 2022 година вкупната површина под градинарски меѓупосеви (8 785 ха) е намалена за околу 8,5% во споредба со ожнеани површини во 2021 година (9 602 ха).

Само површините засеани со компир како меѓупосев во 2022 година (334 ха) се зголемени за 8,8% во споредба со побршините засеани во 2021 година (307 ха).

Вкупно производство на гравот како меѓупосев (5 913 т) е зголемено за 25,4% (4 717 т во 2021 г) и на компирот како меѓупосев (1 995 т) за 26,1 % во споредба со производството во 2021 година (1 582 т).

Намалувањето на вкупното производство во 2022 година на зелката како меѓупосев е за 27,2%, односно вкупното производство во 2022 изнесува 25 946 тони, додека во 2021 година изнесуваше 35 661 тони.

**7.2. Овоштарство**

Површините под овошни насади во 2022 година опфаќаат околу 16 852 ха или 3,3% од вкупната обработлива површина (514 436 ха).

Споредено со минатата година забележанo е намалување на вкупните површини под овошни насади за 90 ха или за 0,5%.

Производството на јаболки е главна гранка од овоштарскиот сектор во Република Северна Македонија и зафаќа околу 65% од вкупното производство на овошје.

Најзначајни реони за производство на јаболка се езерските (Ресенско-Охридски), каде се произведува околу 75% од вкупните количества на јаболка. Производството на јаболки во 2022 година изнесува околу 164530 тони, што претставува зголемување од околу 77,2% во споредба со производството во 2021 година (92 863 тони).

Производството на сливи е второ по значење во овој потсектор и се карактеризира со производство од 39 512 тони, односно со зголемено производство во споредба со 2021 година за 12 481 тони или за 46,2%.

Следува производството на праска од 12 311 тони или за 98,4% зголемено производство во споредба со 2021 година (6 205 т).

Кај црешите производството е зголемено за 22,3% , кај крушите за 55,7%, кај оревите за 32,1% и кај бадемите за 26,5%.

Намаленото производство во 2022 година е забележано само кај дуњите од 3,5% поради намален број на стеблата за 13,8% и поради намалениот број на родни стебла за 14% во споредба со бројот на стебла во 2021 година.

Зголеменото производство на одделни видови на овошни култури се должи на зголемениот принос по кг/стебло и тоа кај црешата за 5,3%, кај кајсијата за 66,7%, кај јаболкото за 81%, кај крушата за 46,7%, кај сливата за 50%, кај праската за 100%, кај оревите за 20% и кај бадемот за 28,6%.

Табела 22: Вкупен број на стебла, родни стебла и производство на овошје во тони (2018-2022) година

|  |  |  |  |  |  |  |  |
| --- | --- | --- | --- | --- | --- | --- | --- |
| Година | | | 2018 | 2019 | 2020 | 2021 | 2022 |
| Број на стебла | Вкупно | Круши | 493 346 | 496 937 | 491 746 | 461 744 | 473 473 |
| Родни | 453 775 | 461 341 | 467 445 | 450.194 | 461 336 |
| Производство | Вкупно (тони) | 8 055 | 8 048 | 8 790 | 6.631 | 10 327 |
| kg/стебло | 18 | 17 | 19 | 15 | 22 |
| Број на стебла | Вкупно | Цреши | 256 710 | 258 082 | 259 591 | 264.372 | 304 486 |
| Родни | 231 943 | 237 519 | 242 360 | 254.615 | 295 158 |
| Производство | Вкупно (тони) | 5 824 | 6 045 | 6 258 | 4.716 | 5 768 |
| kg/стебло | 25 | 25 | 26 | 19 | 20 |
| Број на стебла | Вкупно | Кајсии | 218 646 | 215 714 | 217 670 | 221.826 | 277 019 |
| Родни | 201 508 | 209 910 | 207 004 | 211.503 | 259 961 |
| Производство | Вкупно (тони) | 9 904 | 6 087 | 3 434 | 2584 | 5 312 |
| kg/стебло | 19 | 29 | 17 | 12 | 20 |
| Број на стебла | Вкупно | Јаболки | 4 875 902 | 4 892 546 | 4 896 536 | 4.436.301 | 4 449 513 |
| Родни | 4 724 399 | 4 788 670 | 4 804 837 | 4.387.634 | 4 367 232 |
| Производство | Вкупно (тони) | 140 296 | 88 701 | 105 794 | 92.863 | 164 530 |
| kg/стебло | 30 | 19 | 22 | 21 | 38 |
| Број на стебла | Вкупно | Сливи | 1 732 823 | 1 745 253 | 1 779 911 | 1.720.409 | 1 711 577 |
| Родни | 1 670 820 | 1 672 609 | 1 718 622 | 1.659.405 | 1 643 370 |
| Производство | Вкупно (тони) | 37 719 | 32 303 | 34 983 | 27.031 | 39 512 |
| kg/стебло | 23 | 19 | 20 | 16 | 24 |
| Број на стебла | Вкупно | Вишни | 1 206 349 | 1 102 404 | 1 111 068 | 943.250 | 884 460 |
| Родни | 1 017 412 | 981 836 | 1 054 895 | 913.384 | 857 307 |
| Производство | Вкупно (тони) | 10 538 | 8 695 | 9 892 | 8.372 | 8 725 |
| kg/стебло | 10 | 9 | 9 | 9 | 10 |
| Број на стебла | Вкупно | Праски | 588 724 | 600 562 | 564 299 | 559.851 | 563 455 |
| Родни | 553 450 | 555 448 | 537 507 | 551.875 | 552 898 |
| Производство | Вкупно (тони) | 13 128 | 12 003 | 12 765 | 6205 | 12 311 |
| kg/стебло | 24 | 22 | 24 | 11 | 22 |
| Број на стебла | Вкупно | Ореви | 206 766 | 210 633 | 236 198 | 234.125 | 261 294 |
| Родни | 171 808 | 172 926 | 187 736 | 186.405 | 206 861 |
| Производство | Вкупно (тони) | 4 826 | 5 014 | 5 387 | 4.667 | 6 165 |
| kg/стебло | 28 | 29 | 29 | 25 | 30 |
| Број на стебла | Вкупно | Дуњи | 67 252 | 69 710 | 76 351 | 79.834 | 68 793 |
| Родни | 63 868 | 65 374 | 68 692 | 77.277 | 66 439 |
| Производство | Вкупно (тони) | 1 573 | 1 422 | 1 617 | 1.556 | 1 502 |
| kg/стебло | 25 | 22 | 24 | 20 | 23 |
| Број на стебла | Вкупно | Бадеми | 43 227 | 100 918 | 109 742 | 106.931 | 111 958 |
| Родни | 39 394 | 90 461 | 89 164 | 94.929 | 90 406 |
| Производство | Вкупно (тони) | 574 | 568 | 801 | 633 | 801 |
| kg/стебло | 15 | 6 | 9 | 7 | 9 |

**Извор:**  **Површини и производство на посеви, по години, по општини, според НТЕС 2013**

**7.3.Лозарство и винарска индустрија**

Виното, после тутунот, е вториот најважен производ во однос на извозната вредност на земјоделските производи.

Лозовите насади во Република Северна Македонија се со неповолна старосна структура. Причини за оваа состојба има повеќе, како што се:

* фрагментирани парцели кои се резултат на долгогодишното „ситнење“ на обработливите површини,
* обичаите за наследство,
* традицијата за неформалните релации на пазарот на земјиште и
* долгиот временски период на слабо инвестирање.

Повеќе од 60% од лозовите насади се постари од 15 години кои треба да бидат цел на инвестиција за нивно обновување (копачење/пресадување) за да се одржи производствениот (квантитативен и квалитативен) потенцијал.

Вардарскиот и Југоисточниот регион имаат најголем удел во родните лозови површини. По своите климатски карактеристики, Република Северна Македонија е класифицирана како една географска област – реон за производство на регионално вино (трпезно вино со географска ознака), па поради тоа, сите трпезни вина со географска ознака произведени во земјата носат иста географска ознака „реон Македонија“.

Географските области на потекло погодни за производство на вина со контролирано потекло (ВКП) се виногорјата кои ги има вкупно 16, и тоа: Скопско, Велешко, Тиквешко, Гевгелиско-Валандовско, Струмичко-Радовишко, Овчеполско, Кочанско-Виничко, Кумановско, Кратовско, Пијанечко, Прилепско, Битолско, Преспанско, Охридско, Кичевско и Тетовско виногорје.

Вина со географски назив се: регионални вина (или трпезни вина со географска ознака – ВГО), вина со контролирано потекло (ВКП) и вина со контролирано потекло и гарантирано потекло (ВКГП) .Заради заштита на географското потекло на виното областите погодни за производство на вино со географски назив се делат на: реони, виногорја, локалитети, месности и ограничени единици.

Табела 23: Преглед на површини под лозови насади и производство на грозје, 2014-2022 година (вклучено винско и трпезно грозје)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 | 2021 | 2022 |
| Површина (хектари) | 22 726 | 22 918 | 23 192 | 23 398 | 24 088 | 24 468 | 23 976 | 23 776 | 23 425 |
| Производство на грозје (тони) | 195 888 | 324 769 | 333 319 | 180 349 | 294 497 | 258 960 | 317 550 | 269 131 | 265 556 |

Извор: Државен завод за статитстика

Лозовите насади учествуваат со околу 1,9% од вкупното обработливо земјиште. Според податоците од Државниот завод за статистика (ДЗС), вкупната површина под лозови насади во Република Северна Македонија останува стабилна, со благо намалување во последните две години, при што површините под лозови насади во 2022 година е намалена за 1,5% во споредба со површините во 2021 година.

Производството на грозје во последните неколку години е релативно стабилно, со просечно производство од околу 270 илјади тони на годишно ниво.

Во површините под лозови насади, винските сорти грозје учествуваат со околу 80%, од што бели сорти се 40%, а црвени 60%. Најзастапени црвени вински сорти се: Вранец, Каберне Совињон, Мерло, Сирах, а од белите сорти: Смедеревка, Рајнски и Италијански Ризлинг, Шардоне, Темјаника и др. Од трпезните сорти на грозје доминираат: Афус-Али, Кардинал, Мускат Италија, Мускат Хамбург, Бело Зимско, Викторија, Мишел Палиери, Рибиер и др. Во лозарството вклучени се околу 25 000 фарми, од кои околу 70% се индивидуални стопанства, а 30% се земјоделски фирми.

Република Северна Македонија има поволни климатски услови за одгледување на трпезно грозје со добар квалитетот кое му овозможува висок извозен потенцијал. Извозот на трпезно грозје е исто така променлив, односно од вкупно 27,561 тони во 2016 година до 15,340 тони во 2022 година. Трпезното грозје најмногу се произведува во вардарскиот регион. По него следат југоисточниот и североисточниот регион.

Специфичните климатски услови во Република Северна Македонија овозможуваат одгледување на трпезни сорти со различен период на созревање и тоа од многу рани, рани, средно доцни, доцни до многу доцни како и безсемени сорти.

Најзначаен пазар за извоз на трпезно грозје во 2022 година е Република Србија, потоа следуваат Латвија, Романија, Белорусија, Босна и Херцеговина, Бугарија, Австрија и др. Во 2022 година остварен е извоз на трпезно грозје во количина од 15.340 тони.

Табела 24: Преглед на вкупно извезено трпезно грозје (во тони), 2018-2022 година

|  |  |  |  |  |  |
| --- | --- | --- | --- | --- | --- |
| Година | 2018 | 2019 | 2020 | 2021 | 2022 |
| Трпезно грозје | 20.720 | 19.571 | 20.065 | 17.515 | 15.340 |

Извор: Државен завод за статистика

Табела 25: Откуп на винско грозје од домашни винарски визби (2018-2022 година)

|  |  |  |  |
| --- | --- | --- | --- |
| **Година** | **Произведено винско грозје од индивидуални земјоделски стопансства и големи компании производители на грозје (во кг)** | **Произведено винско грозје од сопствени насади на винариите (во кг)** | **Вкупна берба (во кг)** |
| **2018** | 122.136.680 | 16.730.392 | **138.867.072** |
| **2019** | 105.729.058 | 12.511.596 | **118.240.654** |
| **2020** | 105.337.520+ 15.653.353 (Ковид 19 поддршка) | 16.712.360 | **137.703.233** |
| **2021** | 88.238.668 | 28.368.152 | **116.606.820** |
| **2022** | 76.173.838 | 16.941.505 | **93.115.343** |
|  |  |  |  |

Извор: ДИЗ

Откупот на грозјето во 2022 година се движеше во рамките на просечните годишни откупени количини. Согласно доставените податоци од Државниот инспекторат за земјоделство, од страна на винарските визби откупени се вкупно 76.173.838 кг килограми грозје.

7.3.1.Регистар на лозови насади во Министерство за земјоделство, шумарсатво и водостопанство

Регистарот на лозови насади, како дел од регистрите на постојани насади (лозов, овошен и регистар на насади под маслинки) е интегриран во рамките на СИЗП, вклучувајќи ги и специфичните податоци кои се однесуваат на површини, сорти, година на подигнување, растојание помеѓу редовите, систем на одгледување, систем за наводнување и подлога.

Во Република Северна Македонија под лозови насади се евидентирани вкупно 29.095 ха. Доколку се земе во предвид дека најмалку 50% од дополнителните недефинирани долгогодишни насади, ќе припаднат на лозови насади (приближно 3.500 ха), вкупните површини под лозови насади би достигнале околу 33.400 ха.

7.3.2.Производство на вино

Во 2022 година вкупниот број на регистрирани винарски визби изнесуваше 160, со вкупен капацитет од над два милиони хектолитри. Вкупниот капацитет за преработка на грозје во вино е речиси два пати поголем од годишното производство на вино.

Севкупниот тренд на зголемување на бројот на винарски визби се уште е присутен, имајќи во предвид дека во 2003 година имаше само 28 регистрирани винарски визби.

Во споредба со 2019 година, каде што беа регистрирани 75 винарски визби, од 2022 до сега година забележан е најголем тренд на зголемување на бројот на винарски визби во последниве години, односно за 113 %.

Зголемувањето продолжува особено кај регистрираните мали/семејни винарии и физички лица особено во тиквешкиот регион, кој е познат како најголем лозаро-винарски регион во државата. Зголемувањето се должи поради олеснетите услови за нивно запишување во Регистарот на производители на вина со донесувањето на Законот за изменување и дополнување на Законот за вино („Службен весник на Република Северна Македонија“ бр. 235/19). Со овие измени се овозможија низа поволности  со кои се олеснија условите за производство на вино на малите семејни винарии и на физичките лица производители на вино, што е тековен тренд во светски рамки, особено во сегментот на продажба на вино од фарма во насока на диверзификација на понудата на пазарот и развој на винскиот и руралниот туризам.

Табела 26: Производство на вино, 2014-2022 година

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Година | 2014 | 2015 | 2016 | 2017 | 2018 | 2019 | 2020 | 2021 | 2022 |
| Вкупно производство на вино (илјади литри) | 78 982 | 109 569 | 105 330 | 65 723 | 102 633 | 90 624 | 93.589 | 83.465 | 83.720\* |

Извор: Државен завод за статистика

Просечното годишно производство на вино во последните пет години е околу 90 милиони литри. Трендот кај производството на вино укажува на благо зголемување во 2022 година на количините на производство на вино за 0,3% во однос на 2021 година.

**8. Сточарство**

**8.1.Број на добиток**

Во Република Северна Македонија сточарството во најголема мерка е застапено во ридско-планинските предели во периметар на северната, западната и источната граница со широчина на појасот од 10-80 км. Овие региони се граничат со регионите за производство на поледелски култури со што се зголемува интеракцијата од аспект на искористувањето на нус производите од поледелството во исхраната на добитокот.

Табела 27: Број на добиток, живина и пчелни семејства од 2018 – 20222 година

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Говеда | | Свињи | | Овци | | Коњи | Живина | Пчелни семејства |
|  | Вкупно | крави и стелни јуници | Вкупно | Маторици и спрасни назимки | Вкупно | овци за приплод |
| 2018 | 256 181 | 163 514 | 195 538 | 23 191 | 726 990 | 579 747 | 10 041 | 1 828 287 | 243 492 |
| 2019 | 217 790 | 133 740 | 135 770 | 15 121 | 684 558 | 533 393 | 8 952 | 1 562 089 | 253 489 |
| 2020 | 222 202 | 142 037 | 164 074 | 16 668 | 630 634 | 476 914 | 9 154 | 1 643 462 | 309 568 |
| 2021 | 177 622 | 114 990 | 186 146 | 18 399 | 633 281 | 489 579 | 11 140 | 1 484 025 | 312 623 |
| 2022 | 164 751 | 105 533 | 182 604 | 19 209 | 646 488 | 498 383 | 10 659 | 1 561 933 | 290 879 |

Извор: Државен завод за статистика 2022

Според податоците на Државниот завод за статистика, во 2022 година, во споредба со 2021 година, вкупниот број на говеда е намален за 7,2 %. Намалување на бројот на говедата е забележано кај индивидуалните земјоделски стопанства, a кај деловните субјекти (земјоделските претпријатија и земјоделските задруги) е забележано зголемување за 0,6 %.

Бројот на свињите во 2022 година, во споредба со 2021 година, е намален за 1,9 % во двата сектора.

Вкупниот број на овците во 2022 година е зголемен за 2,1 %.

Во истиот период, бројот на козите е зголемен за 5,9 %.

Бројот на живината во 2022 година, во споредба со претходната година, е зголемен за 5,2 %.

8.2.Добиточно производство

Според податоците на Државниот завод за статистика, производството на кравјо млеко во 2022 година изнесува 324 290 илјади литри, што е за 0,7 % помалку во однос на 2021 година.

Зголемување на производството во 2022 година е забележано кај овчото млеко за 11,1 %, а кај козјото млеко е забележано намалување за 17,1 % во однос на претходната година.

Вкупното производство на месо е намалено за 3,0 %. Производство на овчо месо е зголемено во споредба со производство во 2021 година за 28,9%, на живинско за 14,6 и на говедското за 4,8%, додека значително намалување на производство на месо е кај свинското за 13,4%

Од другите добиточни производи, во 2022, во однос на 2021 година, зголемено е производството на јајца за 13,4%, а намалено е производството на волна за 4,8%.

Табела 28: Производство на месо во тони -2018-2022 година

|  |  |  |  |  |  |
| --- | --- | --- | --- | --- | --- |
| Производство на месо во тони | | | | | |
|  | вкупно | говедско | свинско | овчо | живинско |
| 2018 | 22 255 | 4 381 | 12 929 | 3 446 | 1 499 |
| 2019 | 22 349 | 4 083 | 13 384 | 3 392 | 1 490 |
| 2020 | 23 493 | 3 886 | 14 930 | 3 183 | 1 494 |
| 2021 | 24 584 | 4 214 | 15 578 | 3 097 | 1 695 |
| 2022 | 23 842 | 4 415 | 13 493 | 3 992 | 1 942 |

Извор: Државен завод за статистика 2023

Приказ 10: Производство на месо 2022 година

8.1.1.Говедарство

Говедарството во Република Северна Македонија е најзастапено во ридско-планинските региони по должината на северната, западната и источната граница на земјата. Националната расна структура вклучува претежно млечни раси на говеда, но застапени се и комбинираните раси за месо и млеко.

Традиционални фармери, одгледуваат 1-3 крави, нископродуктивни со ниско годишно производство на млеко од 2-3 илјади литри/крава. како резултат на несоодветните услови на одгледување и слабиот квалитет на добиточна храна. Овој тип на производители не претставува солидна основа за идното пазарно производство.

Семејни фарми, кои имаат 5-20 крави со годишно производство на млеко од 4-5 илјади литри/крава просечен принос, се мешани фарми кои треба да претставуваат идна основа за развој на говедарството.

Бројот на специјализирани фарми, со повеќе од 20 крави со висока продуктивност и годишно производство на млеко од над 5 илјади литри/крава е мал (само 3% од фармите), додека фарми со повеќе од 50 грла се само 1% од вкупниот број. Тие треба да бидат носители на производство на квалитетен генетски материјал за преостанатите фарми (репродуктивни центри).

Табела 29: Број на молзни крави и производство на кравјо млеко, 2018-2022 година

|  |  |  |  |
| --- | --- | --- | --- |
| Година | молзни крави | просечна млечност по крава (литри) | производство  на кравјо млеко  (илјада литри) |
| 2018 | 131 372 | 3 077 | 404 230 |
| 2019 | 113 709 | 3 438 | 390 903 |
| 2020 | 111 083 | 3 648 | 405 217 |
| 2021 | 106 632 | 3 062 | 326 523 |
| 2022 | 97 451 | 3 328 | 324 940 |

Извор: ДЗС, 2022

Во 2022 година број на молзните крави во Република Северна Македонија изнесува 97 451 грло, што преставува намалување на бројот на молзни крави за 8,6% или за 9 181 грла, во споредба со бројот на молзните крави во 2021 година (106 632 грла).

Производството на кравјо млеко во 2022 година е намалено во споредба со 2021 година за 0,7% или за 2 233 литри, а исто така зголемена е и просечната млечност по крава за 8,7%, односно во 2022 година изнесува 3 328 л/крава, додека во 2021 година изнесуваше 3 062 л/крава.

8.1.2..Овчарство

Овчарството во Република Северна Македонија во голема мерка се базира на мали индивидуални и семејни фарми со големина на стадо од 20 до 200 овци, а поретко со над 300 со комбинирана производна насока (млеко, месо и волна).

Расната структура на популацијата на овци во Република Северна Македонија се состои од а оплеменета „праменка“, застапена со „овчеполски сој“ и „шарпланински сој“.

Во последно време се зголемува бројноста на мелезите од расите „виртемберг“ (за производство на месо) и „аваси“ (за производство на млеко).

Табела 30: Производство на овчо млеко и волна, 2018-2022 год.

|  |  |  |  |  |  |
| --- | --- | --- | --- | --- | --- |
| Година | 2018 | 2019 | 2020 | 2021 | 2022 |
| Број на молзни овци | 541 286 | 512 548 | 451 110 | 487 254 | 464 922 |
| Производство на овчо млеко  (во илјади литри) | 36 559 | 35 088 | 26 925 | 34 812 | 38 675 |
| Просечна млечност по молзна овца  (во литри) | 68 | 68 | 60 | 71 | 83 |
| Производство на волна  (во тони) | 990 | 844 | 768,8 | 865 | 823 |
| Просек по стрижена овца  (во килограми) | 2,0 | 1,5 | 2,0 | 1,7 | 2,0 |

Извор: ДЗС, 2023

Вкупното производство на овчо млеко во 2022 година, изнесува 38 675 илјади литри и претставува зголемување од околу 11% во однос на претходната година (34 811 илјади литри). Најголем дел од овчото млеко се преработува во бело овчо сирење кое се продава на домашниот пазар. Други домашни млечни производи се овчи кашкавал, кисело млеко и сурутка. Млечните овчи производи имаат добар извозен потенцијал поради ниските производствени трошоци и високиот квалитет.

Зголемување на просечна млечност по овца во 2022 година (83 л/овца) е изнесува 16,9% во однос на претходната година (71 л/овца).

Во 2022 година вкупното производство на волна изнесува 823 тони, со просечно производство од 2 кг по овца, што претставува намалување на вкупното производство на волна од 4,8%, во однос на производство на волна во 2021 година.

8.1.3. Козарство

Козарството како сточарска гранка е најзастапено кај индивидуалните земјоделски стопанства, додека само мал процент се одгледуваат кај деловните субјекти. Расниот состав на козите главно е од типот на балканска коза со изразено присуство на мелези од санската раса, но има и козарски фарми кои располагаат со подобрен расен состав од расата на алпина.

Табела 31: Производство на козјо млеко 2018-2022 година

|  |  |  |  |
| --- | --- | --- | --- |
| Година | Број на молзни кози | Просек по молзна коза, литри | Производство на козјо млеко, '000 литри |
| 2018 | 86 865 | 263 | 22 846 |
| 2019 | 61 369 | 275 | 16 865 |
| 2020 | 70 132 | 222 | 15 567 |
| 2021 | 60 552 | 273 | 16 538 |
| 2022 | 54 216 | 253 | 13 702 |

Извор:ДЗС, 2022

Вкупното производство на козјо млеко во 2022 година изнесува 13 702 илјади литри што претставува намалено производство на козјо млеко во споредба со 2021 година за 17%.

Во 2022 година просечниот принос на млеко кај козите е 253 литри по молзна коза, односно забележана е намалена млечност по коза за 20 л или за 7% во споредба со 2021 година.

Поради релативно високите цени на преработките од козјо млеко, сé повеќе фармери се опремуваат со објекти за преработка на ниво на фарма со цел производство на специјални видови на козјо или мешано сирење.

8.1.4.Свињарство

Согласно податоците на Државен завод за статистика регистрирани се 5 категории свињи со бројна состојба како што е прикажани во табела 35. Бројот на свињите во 2022 година, во споредба со 2021 година, е намален за 1,9 % во двата сектора.

Зголемување на бројот на свињите во 2022 година во споредба со 2021 година е забележан кај прасињата до 20 кг за 5,2% (2 335 грла), кај свињи од 21-50 кг за 18,4%, кај назимките и спрасни назимки за 23,7%, кај маториците за 0,14%, кај нерезите за 75,8%. Намалување на бројната состојба е забележано само кај категорија свињи за гоење за 13,7%.

Табела 32: Бројна состојба на свињи по категории  2018-2022 година

|  |  |  |  |  |  |
| --- | --- | --- | --- | --- | --- |
| Категорија | 2018 | 2019 | 2020 | 2021 | 2022 |
| Прасиња до 20 kg | 53 741 | 32 353 | 44 053 | 44 626 | 46 961 |
| Свињи за тов | 80 101 | 61 006 | 74 297 | 91 290 | 78 781 |
| Назимки и спрасни назимки | 4 271 | 3 331 | 3 359 | 3 419 | 4 231 |
| Маторици | 18 920 | 13 000 | 14 603 | 16 528 | 16 551 |
| Нерези | 538 | 625 | 433 | 384 | 675 |

Извор: ДЗС, 2023

8.1.5.Живинарство

Вкупниот број на живина во 2022 година изнесува 1 561 933 броја, од кој на кокошки несилки отпаѓа 1 089 502 броја или 70,0%. Бројот на живината во 2022 година, во споредба со претходната година е зголемен за 5,2%.

Околу 88,2% од живината е застапена кај индивидуалниот сектор, додека само мал дел од 11,8% отпаѓа на одгледување на живина во деловните субјекти.

Табела 33: Број на живина и производство на јајца, 2018-2022

|  |  |  |  |  |  |
| --- | --- | --- | --- | --- | --- |
| Показател | 2018 | 2019 | 2020 | 2021 | 2022 |
| Број на живина | 1 828 287 | 1 562 089 | 1 643 462 | 1 484 025 | 1 561 933 |
| Кокошки несилки | 1 375 778 | 1 024 877 | 1 188 239 | 1 060 401 | 1 089 502 |
| Производство на јајца  (во илјада парчиња) | 181 783 | 141 284 | 183 152 | 130 914 | 148 395 |
| Просек по кокошка  (во парчиња) | 132 | 138 | 134 | 123 | 136 |

Извор: ДЗС, 2023

8.1.6. Пчеларство

Според податоци од Државен завод за статистика бројот на пчелни семејства во 2022 година е 290 879, односно намален е бројот на пчелните семејства во споредба со 2021 година за 7% или за 21 744 пчелно семејство.


8.1.7 Цените на медот и на пчелните производи

Изминатата 2022 година може да ја оцениме како добра за пчеларството, приносот на мед е нешто подобар споредено со изминатите години а пчеларите беа задоволни од зголемување на цената на медот.

Просечната најзастапена цена на **медот** на пазарите на мало во 2022 година изнесуваше 550,20 ден/ кг, што претставува зголемување за 20,6% во однос на цената во 2021 година (456,32 ден/кг). Цената на **органскиот мед** се движеше од 700,00 до 800,00 ден/ кгр.

**Поленот** се продаваше од 1.300,00 до 1.600,00 ден /кг или во просек по 1.527,78 ден/кг, пчелиниот восок достигна цена од 707,14 ден/кг, а прополисот на пазарот се нудеше по цена од 3.000,00- 5.000,00 ден. или во просек 4.540,00 ден/кг.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Јан. | Фев. | Мар. | Апр. | Maj . | Јун. | Јул. | Авг. | Сеп. | Окт. | Ное. | Дек. |
| **Мед 2022** | 464.44 | 458.82 | 490.91 | 506.25 | 528.13 | 528.13 | 552.00 | 566.67 | 612.50 | 644.29 | 636.96 | 613.33 |
| **Мед 2021** | 466.67 | 458.33 | 459.09 | 446.43 | 442.31 | 450.00 | 427.27 | 460.00 | 469.23 | 461.11 | 472.22 | 463.16 |
| **Мед 2020** | 433.33 | 450.00 | 450.00 |  | 460.00 | 442.00 | 471.43 | 468.75 | 435.71 | 445.45 | 471.43 | 457.14 |




Извор: ЗПИС 2023 година

9.Органско земјоделско производство

Развојот на органското земјоделско производство во Република Северна Македонија продолжува и се одржува согласно мерките утврдени во политиките за поддршка утврдени во Националната стратегија за земјоделството и руралниот развој за периодот 2021–2027 година и Програмата за органско земјоделско производство за 2022 година. („Службен весник на Република Северна Македонија“ бр.111/22), потребна за реализација на планираните активности.

Во последните три години се забележува варирање на бројот на органските оператори (субјекти) во органското производство.

Приказ 11: Број на органски оператори, 2020-2022 година




Извор: МЗШВ

Според состојбата на вкупното обработливо земјиште во 2022 година, под растително органско земјоделско про­изводство евидентирани се вкупно 4.815 ха. Најголемо учество во растителното органско прои­зводство имаат житните култури со 36%, овошни насади со 23%, фура­жните култури со 22%, лозови насади со 3%, индустриските /аро­матичните/лековити растенија со 13% и градинарските култури со 2%.

Во сточарското органско производство водечка гранка е овчарството со 89% од вкупното органско сточарско производство. Говедарството учествува со 7% и козарството со 4% во вкупното сточарство. Во пчеларското органско производство вкупниот број на пчелни семејства во периодот од 2020 година изнесува 9.826 семејства во 2021 година на 11.325 пчелни семејства и 10.072 пчелни семејства во 2022 година.

Приказ 12: Број на пчелни семејства, 2020-2022



Извор: МЗШВ

Согласно, Националната стратегија за земјоделството и руралниот развој за периодот 2021–2027 година, финансиската поддршка на органското производство продолжува и во 2022 година. Поддршката за органското поризводство во 2022 година е за 30% повисока од висината на дирекните плаќања за конвенционалното производство за фуражни култури, 50% за полјоделски култури, сточарско и пчеларско производство, 70% за овоштарство и лозарство и 100% за градинарско производство, како и покривање на 50% од трошоците за сертификација на органското производство и покривање на 70% од трошоците за извршени агрохемиски, педолошки или анализи на остатоци од пестициди, тешки метали и др. материии на почва и во органски производи.

Поддршката за преработка на органски производи и органски производи во преод од домашно потекло (вклучително за доработка и пакување на самоникнати видови со органско потекло изнесува 10% од вредноста на произведените и продадени производи, но не повеќе од 150.000,00 денари по оператор. Поддршката за трговија или извоз на свежи и преработени органски производи и органски производи во преод од домашно потекло изнесува 5% од вредноста на продадени/извезени производи, но не повеќе од 150.000 денари по оператор.

**10.Рибарствo**

Рибите од риболовните води за вршење стопански и организирање рекреативен риболов (освен од водите за кои постојат посебни акти за забрана) се даваат на користење за вршење стопански риболов и организирање рекреативен риболов, по пат на концесија за период од 6 години согласно одредбите од Законот за рибарство и аквакултура.

Вкупното производство на риба во Република Северна Македонија се однесува на аквакултурното производство, уловот од стопанскиот риболов на отворените риболовни води какои уловот при вршење рекреативен риболов.

Според евиденциите на Министерството за земјоделство, шумарство и водостопанство и Државниот завод за статистика, производството на поважните видови риби за периодот 2019-2022 година изнесува:

Табела 34:Производство на одделни видови на риба 2019-2022 година

|  |  |  |  |  |
| --- | --- | --- | --- | --- |
| Вид риба | 2019\* | 2020\* | 2021\* | 2022\* |
| Вкупно/кг. | Вкупно/кг. | Вкупно/кг. | Вкупно/кг |
| Пастрмка | 1.132.020 | 919.561 | 1.580.684 | 1.698.702 |
| Крап | 524.343 | 520.282 | 304.799 | 238.496 |
| Сом | 1.849 | 9.622 | 5.140 | 5.246 |
| Јагула | 352 | - | - |  |
| Други | 47.215 | 38.445 | 23.303 | 114.347 |
| Вкупно | 1.705.779 | 1.487.920 | 1.913.926 | 2.056.791 |

\*2019 и 2020 Извор Министерство за земјоделство, шумарство и водостопанство

\*2021 и 2022 ДЗС

Во аквакултурното производство, најзначајно е производството на пастрмка и крап. Покрај овие видови, во рибничките капацитети се произведуваат и сом, амур и толстолобик. Со вршење стопански риболов покрај пастрмката и крапот како позначајни економски видови се изловуваат и јагулата, сомот, црвеноперката, белвицата, кострешот, линишот и други.

11.Фитосанитарни политика

Фитосанитарната управа (ФУ) во рамки на Министерството за земјоделство, шумарство и водостопанство (МЗШВ) во соработка со останатите надлежни служби (Државната фитосанитарна лабораторија – ДФЛ, Државниот инспекторат за земјоделство - ДИЗ) вклучени во фитосанитарниот систем редовно ги спроведува активностите врзани со здравјето на растенијата и со одржливата употреба на производите за заштита на растенијата.

**Државна Фитосанитарна Лабораторија (ДФЛ)**

 Во Државна фитосанитарна лабораторија како техничко тело при МЗШВ кое е надлежно за специјалистички лабораториски тестови и официјални контроли во областа на здравје на растенија, биолошка и хемиска безбедност, квалитет на производи за заштита, резидуи од пестициди, семенски и саден материјал во тек на 2022 година се реализирани следните анализи:

* 1299 анализи за присуство на растителни болести и/или штетни организми
* 1425 анализа за резидуи од пестициди,производи за заштита на растенија, микро и макро елементи  и
* 433 анализи за квалитет на семенски материјал

Во текот на 2022 година, успешно беше реализиран редовната надзорна посета од страна на оценувачи од Институтот за акредитација на РСМ за проверка на воспоставениот системот за квалитет.

**Тековна состојба во транспонирањето на легислативата на ЕУ во областа на:**

-Здравје на растенија

-Производи за заштита на растенија

-Семе и саден материјал

11.1.Здравје на растенија

Активностите на Фитосанитарната управа поврзани со здравјето на растенијата спроведени во периодот од јуни 2022 година до февруари 2023 година се следниве:

-Изработен е нов нацрт-закон за здравје на растенија со кој се транспонираат двете регулативи, Регулативата 2016/2031 на ЕУ и Регулативата за официјални контроли 2017/625 на ЕУ. Во тек се консултации помеѓу членовите на работната група. Законот е насочен кон заштита на растенијата од штетните организми што претставуваат закана за здравјето на растенијата и кон намалување на овие ризици до соодветно ниво, во тесна врска со производството и трговијата на саден материјал и растенија. Се планира да биде усвоен до крајот на 2023 година;

-Спроведена е Програмата за фитосанитарна политика за 2022 година, во која е вклучен и фитосанитарниот мониторинг на фитосанитарниот статус на стратешките земјоделски култури: семенски и меркантилен компир, шумски видови, овошје, винова лоза, градинарски култури на отворено и во затворен простор и тутун. Во Програмата за фитосанитарен мониторинг се вклучени дополнителни 5 (пет) приоритетни штетни организми;

-Подготвена и усвоена е Програмата за фитосанитарна политика за 2023 година („Службен весник”, бр. 38/23); зголемен е бројот на примероците за *Ralstonia solanacearum, Clavibacter sepedonicus* и *Xylella fastidiosa,* според ревизијата и препораките на *DG SANTE*. Се планира и мониторинг на штетниот организам *Halyomorpha halys* поради престернување од Руската Федерација и следствено предложените мерки;

-Овластените јавни инстутуции (Факултетот за земјоделски науки и храна, Земјоделскиот институт и Факултетот за шумарски науки), одговорни за спроведување на задачите поврзани со здравјето на растенијата, се вклучени во спроведување на Програмата за мониторинг на здравјето на растенијата за 2022 година.

-Редовно дополнување на фитосанитарниот статус за потврдување присуство/отсуство или распространетост на регулирани штетни организми врз основа на расположливите податоци од Програмите за мониторинг, од официјалните контроли, од издадените пасоши за растенија, од научните публикации итн.;

-Во тек е изработка на Каталог за избрани штетни организми на растенија што ќе содржи фитосанитарно делување, идентити на карантинските штетни организми и протоколи за следење карантински штетни организми за 2023 година,

-Ревидирани се плановите за вонредни ситуации за *Ralstonia solanacearum* и за *Xylella fastidiosa* придружени со општ план за итни мерки;

-Подготвени се план за вонредни ситуации за приоритетниот штетен организам *Popillia japonica* и комуникациска стратегија за подигање на јавната свест и алармирање за приоритетниот штетник *Popillia japonica*,

-По ревизија на ЕУ на секторот за компир подготвен е акциски план за преземање мерки и е во фаза на спроведување; a) со задолжителна регистрација на производителите на компир, магацините, откупните центри и центрите за пакување во Националниот фитосанитарен регистар, б) редовни годишни проверки на регистрираните чинители (производители, магацини, центри за пакување, откупни центри), в) кампања за подигање на свеста за Фитосанитарниот регистари д) подготовка на нови модули во рамки на ФИС;

-Подготвен е акциски план за идентификување професионални оператори што треба да се регистрираат во Фитосанитарниот регистар;

-Ревидирана е тековната имплементирачка легислатива за дрвен материјал за пакување амбалажа (*WPM*),

-Дополнета е програмата за надзор на карантински штетни организми, вклучително предлогот за развој на повеќегодишна програма за истражување според одредбите на ЕУ.

**Идни активности**

Се планира континуирано зајакнување на капацитетите на надлежните служби во фитосанитарниот систем преку нови вработувања на стручни лица од областа на заштитата на растенијата и редовни обуки на вработените поради потребата за надградба на занаењата и за профисионален развој (*GD SANTE- BTSF*, *TAIEX*, *EFSA* итн.), како и преку ИПА проекти.

-Понатамошни подготовка и консултации за новиот Закон за здравје на растенија усогласен со соодветната европска легислатива, вклучителни обуки/консултации со чинителите;

-Ревизија на Правилникот за листите на штетни организми, растенија, растителни производи и други предмети и ставки согласно последните измени од Регулативата 2019/2072 на ЕУ;

-Подготовка и дополнување на подзаконските акти врзани со штетни организми кај компир во согласност со најновите имплементирачки регулативи на ЕУ;

-Подготовка на план за организација за спроведување на фитосанитарните активности (*policy paper*);-Кампања за подигнување на јавната свест за Фито-регистарот;

-Подготовка на стандардни оперативни процедури за интегрирана заштита на растенија: *H.halys* на неколку култури (јаболки и коскесто овошје),

-Подготовка на планови за вонредни планови и комуникациски планови за *Anopophora glabripennis* и *A. chinensis Bactrocera dorsalis* и *B. zonata* и Grapevine Flavescence Dorée Phtyoplasma,

-Анализа на организациската структура на фитосанитарниот сектор, прибирање информации за состојбата на политиките за интегрирана заштита на растенијата во регионалните центри, одредби и препораки за подобрување и зајакнување на секторот, во аагласност со тековното зајакнување на политиките на интегрирана заштита на растенијата во Европа, зајакнати со одредбите за одржлива употреба на средства за заштита на растенијата, како и со одредбите за новиот режим за заштита на здравјето на растенијата.

11.2.Производи за заштита на растенија

Во однос на одржливата употреба на производи за заштита на растенијата спроведени се следните активности во периодот што го покрива извештајот:

-Комплетиран е Прирачникот што ќе го користат обучувачите во рамки на националниот систем за обуки според Директивата 2009/128 и Законот за фитофармација;

-Спроведена е обука за обучувачите во рамки на националниот систем за обуки според Директивата 2009/128 и Законот за фитофармација;

-Спроведена е Програмата за фитосанитарна политика за 2022, која ја покрива и Програмата за мониторинг на производството, употребата и чувањето производи за заштита на растенијата, вклучително остатоци од пестициди за примарни земјоделски производи за 2022 година, а е усвоена и објавена онаа за 2023 година („Службен весник”, бр. /23);

-Понатамошна ревизија на нацрт-националниот акциски план за одржлива употреба на производите за заштита на растенија;

-Усвоени се подзаконските акти што произлегуваат од Законот за фитофармација.

**Идни активности**

-Дополнување на избрана имплементирачка легислатива во согласност со европското право и подготовка на соодветни табели за сообразност (*TOC*) за овластување и регистрација и одржлива употреба на пестициди,

-Предложен е акциски план за откривање на најупотребуваните производи за заштита на растенија при заштита на културите, а ќе се ревидираат и ќе се обновуваат знаењата за методите за земање примероци за откривање производи за заштита на растенија во различни субстрати за мониторинг.

Важен дел од одржливата употреба на пестициди е интегрираната заштита на растенијата (*ИЗР*).Во моментот недостасуваат одржливи структура и мрежа за воведување на интегрирана заштита во земјата. Само големи земјоделски стопанства/компании користејќи ги искуствата од други земји и неколку земјоделски асоцијации со поддршка на претходни меѓународно финансирани проекти воведоа и спроведуваа принципи на интегрираната заштита.

Во рамки на периодот на известување беше развиен Национален план за Интегрирана заштита на растенијата (*IPM Network*) со оогласност со следните основни поставки:

-претходни искуства во пилот региони во земјата,

-техничка поддршка за земјоделски стопанства за примена на ИЗР,

-заштита на растенијата преку интегрирана комбинација на сите расположливи инструменти, методи и средства,

-вклучување на сите научни и технички институции во земјата што се препознаваат во принципите на интегрираната заштита на растенијата.

Неопходната структурна поставеност е следнава:

-Сужба задолжена за политиките на спроведување на интегрираната заштита на растенија: ФУ ги дефинира стратегиите, плановите за спроведување и го спроведува финансиското управување, но и ги посочува структурите што ќе бидат вклучени и ги задава конкретните задачи;

-Национална референтна структура: одговорна за целокупното управување со *ИЗР* мрежата, за односите помеѓу вклучените органи, за спроведување на поддршката и за дефинирање на прописите за заштита на растенијата за главните култури;

-Локални референтни структури: одговорни за спроведување за интегрираната заштита на целата територија во соработка со јавни и приватни советодавни тела.

За да се воспостави интегрираната заштита на растенија на целокупната територија на земјата треба да се преземат следните чекори:

-Дефиниција на прв нацрт-ИЗР МРЕЖА – реализирано,

-Дефиниција на насоките за главните култури – реализирано,

-Анализа на техничко/организациската рамка што е потенцијално достапна во земјата – реализирано,

-Дефиниција на ИЗР мрежата– реализирано,

-Понатамошен развој на ИЗР мрежата,

-Консултации со чинителите на ИЗР мрежата,

-Промоција на планот во пилот-подрачја,

- -Активности што се комплементарни на дефинирањето на ИЗР мрежата.

-Закон за семенски и саден материјал за земјоделски растенија („Службен весник на Република Македонија“ бр. 39/06, 89/08, 171/10, 53/11, 69/13, 187/13, 43/14, 129/15, 39/16, 71/16 и 83/18 и „Службен весник на Република Северна Македонија“ бр. 122/21) и

-Закон за селекционерски права („Службен весник на Република Македонија“ бр. 59/09 и „Службен весник на Република Северна Македонија“ бр. 122/21 ).

Со помош на експерти направена е ревизија на двата закони и тоа:

-Закон за селекционерски права (целосна) и

-Закон за семенски и саден материјал за земјоделски растенија во делот за семенски материјал.

Изработени се нацрт-техничка спецификација за опрема (проверка и насоки) за Банка на гени

-Овластени се четири научни институции за чување и одржување на референтни примероци на семенски и саден материјал и автохтони сорти и воспоставен систем на ген банки. За нивно подобро функционирање побарана е експертска помош и направена е од нивна страна техничка спецификација за набавка на опрема за подобро работење.

**Фитосанитарен информациски систем - ФИС**

Во однос на дизајнирањето, понатамошното развивање и имплементација на Фитосанитарниот информациски систем (ФИС) во тек е ревидирање и развивање нов модул за официјални контроли и за мапирање на фитосанитарниот статус. Во моментов ФИС-от е оперативен.

-Подготовка на нови компоненти/модули во рамки на Фитосанитарниот информациски систем (ФИС) за годишни и повеќегодишни мониторинг програми за карантински штетници;

-Развој на понатамошни содржини од различни веб страници за споделување основни информации поврзани со законодавството, официјални документи и ФИС за пошироката јавност.

-На јавна тендерска процедура за одржување и за дополнување на ФИС-от одбрана е компанија.

Во следниот период ќе се врши анализа на ФИС-от и ќе се дизајнираат, развиваат и имплементираат нови модули.

-Развој на понатамошни содржини од различни веб страници за споделување основни информации поврзани со законодавството, официјални документи и ФИС за пошироката јавност;

-Подготвени се препораки за внатрешни и аутсорсинг задачи за ФИС-от да стане функционален.

-Во тек е изработка на службена веб страница во рамки на ФИС-от. Истата ќе служи како основна рамка за споделување информации.

-Информацискиот систем на ДИЗ (*FIDIZ*) за увоз, извоз, повторен извоз и транзит е надграден и е целосно функционален. Новата надградба на Информацискиот систем на ДИЗ беше реализирана во 2022 година.

-Системот *FIDIZ* е поврзан со тековниот ongoing *SEED+* за размена на информации и податоци во врска со увоз/извоз помеѓу земјите потписнички на ЦЕФТА.

**Останато (тековна техничка поддршка)**

На почетокот на 2022 година започна со активности Твининг проектот МК 19 ИПА АГ 01 21 „Подобрување на административните и оперативните капацитети на службите за заштита на растенијата“.

Проектот нуди поддршка за сите активности во фитосанитарниот сектор. Целта на проектот е подобрување на ефикасноста на Националниот систем за заштита на растенијата, обезбедувајќи правилно спроведување на националните политики и европското законодавство. Проектот е поврзан со развој на политиките и на правна рамка, со управување, со фитосанитарните политики и нивно комуницирање и со официјални контроли врз база на ризик и други официјални активности.

На крајот на 2022 година започна *Градење на капацитетите на ветеринарните и на фитосанитарните служби во Западен Балкан – Лот 2 – Здравје на растенија SANTE/2022/EA-OP/0001*. Градење капацитети и подобрување на перформансите на надлежните служби во Западен Балкан за обезбедување поволен фитосанитарен статус за целиот регион на долг рок, како и запознавање и спроведување на пристапот *One Health*, во согласност со правото на ЕУ и најдобрите практики во оваа област.

Активно учество во спроведувањето на Одлука на ЦЕФТА за Мешовитиот комитет на Централноевропскиот договор за слободна трговија од 2006 година за олеснување на трговијата со овошје и зеленчук со цел да се постигне олеснување на трговијата меѓу земјите-потписнички.

11.3..Управа за семе и саден материјал

Управата за семе и саден материјал во 2022 година ги реализира активностите кои произлегуваат од законската регулатива од областа на семенски и саден материјал за земјоделски растенијата и тоа:

-Донесена е Програма за семе и саден материјал во 2022 година во износ од 1.500.000,00 денари од страна на Владата на Република Северна Македонија („Службен весник на Република Северна Македонија“ бр. 36/22), потребна за реализација на планираните активности на Управата за семе и саден материјал за 2022 година.

Издадени се:

- 58 решенија на снабдувачи за семенски и саден материјал и истите се запишани во Регистарот на снабдувачи на семенски и саден материјал за производство, подготовка за пазар, трговија, увоз и извоз, кој го води Управата.

-31 решенија за запишување на сорти во национална сортна листа (12 нови сорти и 19 сорти за продолжување и истите се објавени во Службен весник на Република Северна Македонија.

-2 решенија за одбивање на сорти за запишување во национална сортна листа.

-1 решеније за доделување на селекционерско право за земјоделски вид – лешник.

-Пријавена е една сорта од земјоделски вид - домат за испитување и следи постапка за во опитно поле во овластено правно лице заради запишување во Национална сортна листа.

-Воспоставен е систем на ген банка за чување и одржување на семенски и саден материјал, каде се чуваат и одржуваат 76 сорти од семенски материјал од земјоделски растенија и 131 сорти од саден материјал од овошни растенија и винова лоза.

* Во производната 2021/2022 година пријавени:
* за производство и сертификација на семенски материјал се: пченица 1760 ха, јачмен 956 ха, тритикале 117 ха, сточен грашок 150 ха, луцерка 20,8 ха, афион 2,4 ха и тутун 10 ха.
* 10 снабдувачи за производство и сертификација на саден материјал од овошни растенија и винова лоза, 2 снабдувачи за производство и сертификација на градинарски растенија и 1 снабдувачи за производство и сертификација на украсни растенија.
* Произведен е сертификациран семенски материјал од пченица 5.935.995 кг., јачмен 3.961.120 кг., тритикале 289.845 кг.,сточен грашок 209.00 кг., луцерка 4.000 кг., краставица 40 кг. и афион 135 кг.

-Произведен е сертифициран саден материјал од:

* Винова лоза

лозови садници 815.000 броја (Вранец 171.000, Смедеревка 110.000, Мерло 110.000, Афус али 40.000, Шардоне 28.000, Темјаника 76.000, Мускат хамбург 16.000, Кардинал 16.000, Мишел пелиери 24.000, Црн бургиндец 80.000, Викторија 40.000, Молдавија 24.000 и Франковка 80.000)

* калем гранки – окца 4.500.000 број,
* ожилени калеми 277.420 броја
* резници од подлога 360.000 броја.

Овошни растенија

* овошни садници вкупно 768.060 броја (Јаболко 62.020, Круша 33.340, Цреша 34.000, Вишна 218.500, Слива 42.600, Дуња 2400, Мушмула 900, Кајсија 11.125, Лешник 176.425, Бадем 33.500, Орев 4.000, Рибизла 200, Актинидија 400, Јагода 1.000, Малина 145.350, Праска 1.800 и Аронија 500)

-калем гранки 110.070 броја,

-подлоги 57.500 броја,

-изданоци 337.000 броја,

-избојци 197.000 броја,

-резници 5.000 броја,

-окуланти 62.080 броја,

-семеници 3.000 броја.

-семе 399 кг. и

-матични растенија 31.973 броја.

Украсни растенија

-хризантема 5.000 броја,

-циклама 9.000 броја и

-примула 7.000 броја.

-Организирана е постконтрола на семенски материјал во овластени правни лица за 2022/2023 година и земени се 117 мостри (мостри и контролни мостри) – сорти од снабдувачи на семенски материјал за испитување од партии семе ставени во трговија, истите се поставени во опитни полиња за нивно испитување.

12. Државен инспекторат за земјоделство

Државниот инспекторат за земјоделство во 2022 година ги реализираше своите поставени работни задачи и цели согласно „Годишниот план за работа на инспекциската служба за 2022 година“.

Активностите и динамиката беа во насока на доследно спроведување на одредбите од законите и подзаконските акти кои се делокруг на работата на инспекторатот, преку вршење на инспекциски надзори и превземање на инспекциски мерки, кај правни и физички лица, кои работаат во овие области, но секогаш навремено постапуваше и по добиени сознанија, доставени информации, пријави и преставки за одредени неправилности и злоупотреби на терен, кога не се почитуваат одредбите од законите и подзаконските акти.

Со примена на новиот концепт на инспекциски надзор преку планирање врз основа на процена на ризик и воедначено вршење на инспекцискиот надзор, се постигна поголема транспарентност, предвидливост и правна сигурност за субјектите на надзор. Општата оценка на реализација на зацртаните програмски цели и задачи, е на високо ниво на нивно исполнување, квалитетно, ефективно, ефикасно почитувањето на роковите, при остварување на месечните планови, како и годишниот план за работа на инспекциската служба за 2022 година (објавен извештај за 2022 година на https://diz.gov.mk/dokumenti/godishni-izveshtai/).

Државниот инспекторат за земјоделство во текот 2022 година има планирано 2.153 редовни, 447 контролни и 38.140 вонредни, или вкупно 40.740 инспекциски надзори. Во текот на годината извршени се 2.095 редовни, 640 контролни и 44.135 вонредни инспекциски надзори или вкупно 46.870 надзори. Во текот на годината, се укажа потреба за зголемување на бројот на контролните и вонредните инспекциски надзори, и со тоа дојде до надминување на степенот на реализација на годишниот план 2022 година на 115,05% или по вид на надзор степенот на реализација е 97,31% (редовени надзори), 115,73% (вонредни надзори) и 144,25% (контролни надзори).

За 2022 година, беа предвидени 537 како минимален број на квантитативни цели (планирани откривања на неправилности по ризични области), иако од досегашното искуство се покажа дека нивното планирање е неефикасно и во конкретниот случај тоа се докажа како такво и реализацијата на инспекциски мерки (844) е надминато со 157,2%, и со тоа сметаме дека пред се делува субјективно при изборот на областа на која ќе се акцентира инспекциската мерка и во најголем број на случаеви предвидените откривања и претпоставените инспекциски мерки не се реализираат по дадениот план, односно најголем број на преземени инспекциски мерки произлегуваат од реализираните вонредните инспекциски надзори.

За констатираните неправилности донесени се 624 решенија за отстранување на неправилности, со следните инспекциски мерки: 181 - опомени, 36 - забрани, 57 - наредби, 33 - задолжувања и 17 - други инспекциски мерки. Издадени се вкупно 138 прекршочни платни налози и заради неплатени прекршочни платни налози, Државните инспектори имаат поднесени 49 барања за поведување на прекршочна постапка пред надлежен орган и 3 кривични пријави.

Од страна на Државните фитосанитарни инспектори на гранични премини и места на натовар во 2022 година извршени се вкупно 46.416 фитосанитарни прегледи од земјоделски и шумски производи, дрвен материјал, семе и саден материјал при увоз (17.316), извоз (22.326), провоз (транзит) (4.109) и реекспорт (2.665), од кои: 17.316 над производи при увоз, на 22.326 над производи при извоз, на 4.109 над производи при провоз (транзит) и на 2.665 над производи при реекспорт.

Државните инспектори во Државниот инспекторат за земјоделство постапуваа и по донесени програми и тоа:

По објавувањето на Програмата за фитосанитарна политика за 2022 година во Службен весник на Р.С.М бр. 37/22, секторот за инспекциски надзор од областа на фитосанитарната политика, постапувајќи согласно Законот за здравјето на растенијата и Законот за фитофармација, изготви План за реализација на Мониторинг програмата за фитосанитарната политика во 2022 година за секој државен фитосанитарен инспектор на гранични премини и во внатрешноста на државата, со број на задолжителните здравствени прегледи и бројот на мостри (вкупно 2087) кои треба да ги земе секој инспектор по региони, како и временскиот период на реализација на активностите е 64,15% или вкупно број 1339 на земени мостри. Целта на земање на вакви мостри е утврдување присуството или отсуството на штетни организми, заради веројатноста од можни ризици од штетни организми и тоа: кај семенски и меркантилен компир, градинарски култури, полјоделски култури, украсни и шумски растенија, овошни видови, винова лоза и тутун, како и при спроведување на мониторинг во областа на производство, преработка, складирање, дистрибуција, употреба и сообразност на производите за заштита на растенијата и резидуи од фитофармацевтски производи од примарно земјоделско производство.

Имплементацијата на Програмата за мониторинг во областа на производството, преработката, складирањето, дистрибуцијата, употребата и сообразноста на ѓубрињата, биостимулаторите и подобрувачите на својствата на почвата за 2022 година („Службен весник на Република Северна Македонија“ бр. 36/2022), ја координира Фитосанитарната управа, а мострите ги зема Државниот инспекторат за земјоделство, преку државните земјоделски инспектори, додека лабораториските анализи ги спроведуваат акредитирани лаборатории, постапувајќи согласно Законот за квалитет и безбедност на ѓубриња, биостимулатори и подобрувачи на својствата на почвата. Од вкупниот број (82) на планирани мостри беа земени вкупно (68) мостри или реализирани се вкупно 82,92 %.

Во рамките на Државниот инспекторат за земјоделство функционира и EXIM системот – едношалтерски систем за дозволи за увоз, извоз и транзит на стоки и тарифни квоти, (www.exim.gov.mk), проект на Владата на Репубилика Северна Македонија и истиот овозможува одобрување на поднесените барања за дозволи и издавање на дозволите од извршените контроли на пратките.

13.Шумарство – Сектор за шумарство и ловство

13.1.Општи карактеристики на шумарскиот сектор

Согласно Уставот на Република Северна Македонија, шумите се прогласени за добро од општ интерес при што уживаат и посебна заштита. Шумите како природно богатство, покрај економската, имаат и значајна социјална и општокорисна функција. Сите активности на стопанисување со шумите (одгледување, користење и заштита) се регулирани со Законот за шумите („Службен весник на РМ”, бр.64/09, 24/11, 53/11, 25/13, 79/13, 147/13 , 43/14, 160/14, 33/15, 44/15, 147/15, 7/16, 39/16 и 274/22).

На шуми и шумско земјиште во Република Северна Македонија отпаѓаат 1.159.600 ха (45% од целокупната територија), од кои вкупната површина под шумa изнесува 804.380 ха (39% од целокупната територија). Од 1970 година до денес површината е зголемена за повеќе од 140.000 ха преку пошумување на голини и ерозивни земјишта воглавно заради заштитна функција.

Според потеклото, шумите се класифицирани како:

* високостеблени, кои зафаќаат помалку од 30% од вкупната површина под шуми (254.725 ха) и учествуваат со 61,6% во вкупната дрвна резерва,
* нискостеблени, кои зафаќаат 70% од вкупната површина под шуми (548.425 ха) и учествуваат со 38,4% во вкупната дрвна резерва и
* средностеблени на површина од 1.230 ха.

По состав, шумите се 82% лисјарски, 12% четинарски и мешани 6%. Вкупната дрвна маса изнесува 82.948.018 м3, а вкупниот годишен прираст 1.567.289 м3 со просечен годишен прираст од 1,94 м3 по хектар. Плaнираниот годишен сечив етат (планирана годишна дрвна маса за сеча) изнесува околу 1.200.000 м3.

Согласно податоците од посебните планови за стопанисување со шумите од декември 2020 година, идентификувани се и определени 2.298 ха шуми со заштитна намена, со цел да се заштитат изворите на вода, земјиштето од ерозија, хидроакумулациите и друго.

Според сопственоста, шумите во РСМ се во државна и приватна сопственост.

Шумите во државна сопственост зафаќаат 89 % од вкупната површина под шуми, а по дрвна резерва нивното учество е 92,2%. Шумите во приватна сопственост зафаќаат 11% од вкупната површина под шуми и учествуваат со 7,8% во вкупната дрвна резерва.

Стопанисувањето со шумите во државна сопственост го вршат ЈП „Национални шуми“, (во чиј состав се наоѓаат 30 подружници - шумски стопанства) и други правни лица кои вршат одгледување и заштита на шумите за посебна намена.

13.2.Управување и стопанисување со шумските ресурси

Преку Програмата за проширена репродукција на шумите се обезбедуваат финансиски средства од Буџетот на РСМ за реализација на следниве мерки: пошумување на голини и ерозивни земјишта во државна и приватна сопственост, нега на шумски култури со прореди, мелиорација на деградирани шуми, санирање на опожарени шумски површини, превентивна заштита на шумите, шумските култури и друго.

Во 2022 година, преку Програмата за проширена репродукција на шумите за 2022 година се изврши пошумување на голини и ерозивни земјишта во државна и приватна сопственост на вкупна површина од околу 50 ха, при што беа засадени околу 123.000 садници, а санирање на опожарени површини под шума и шумски култури на вкупна површина од 102 ха, при што беа засадени 255.000 садници.

Во Република Северна Македонија има 47 расадници за производство на шумски саден материјал наменет за пошумување и за хортикултурно уредување и озеленување, од кои 12 расадници се на ЈП „Национални шуми“. Годишно во расадниците на ЈП “Национални шуми” со произведуваат околу 8.000.000 садници со семе од издвоени семенски состоини. Производството на посадочниот материјал се извршува по класична и контејнерска метода.

Дрвните видови кои се произведуваат се од автохтони и алохтони дрвни видови кои се од посебен интерес за шумарството, а помала количина се декоративни дрвни видови и грмушки кои својата примена ја наоѓаат во пејсажната архитектура.

Дел од видовата структура од шумски саден материјал е следнава: црн бор, бел бор, приморски бор, молика, смрча, ела, дуглазија, аризонски чемпрес, ариш, јасен, јавор, даб, багрем и други.

13.3.Заштита на шумите

Во 2022 година, согласно податоците од ЈП „Национални шуми“, настанати се вкупно 104 пожари, при што е опожарена површина од 1.956,15 ха и изгорена е дрвна маса во количина од 12.477,20 м3.

Сите овие шумски пожари беа резултат на човечки активности, т.е. палење на стрништа во земјоделството, незаконско проширување на површините под пасишта за штета на шумите, невнимателно ракување со оган од несовесни граѓани и што е најкритично - случаи со намерно подметнување на пожар со познати /непознат сторител итн.

Центарот за управување со кризи во меѓувреме, согласно нејзините законски надлежности во делот на пожарите, преку апликација до JICA – Јапонската агенција за меѓународна соработка имплементира проект во својство на национален координатор со наслов „РАЗВОЈ НА ИНТЕГРИРАН СИСТЕМ ЗА ПРЕВЕНЦИЈА И РАНО ПРЕДУПРЕДУВАЊЕ ОД ШУМСКИ ПОЖАРИ“.

Генерална цел е подобрување на Системот за управување со кризи и механизмите на Националната платформа за намалување на ризици од несреќи и катастрофи, преку зајакнување на техничките и оперативните капацитети на клучните субјекти кои се инволвирани во мерките и активностите на превенција, рано предупредување и справување со шумски пожари и пожари на отворен простор.

На веб базираната апликација од MKFFIS (Macedonian Forest Fire Information System) развиена од страна на проектот може да се пристапи од страна на јавноста на следниот линк http://mkffis.cuk.gov.mk

Следејќи ги појавите кои се јавуваат во природните и новоподигнатите шумски насади од аспект на заштита на шумите и шумските култури, Министерството за земјоделство, шумарство и водостопанство, организира известувачко-дијагнозно прогнозна служба во шумарството (ИДП Служба) на Република Северна Македонија.

За подобро функционирање на ИДП Службата, Министерството за земјоделство, шумарство и водостопанство го има определено Шумарскиот факултет во Скопје - Катедра за заштита на шумите и дрвото, како центар на службата.

На крајот на секоја година, врз основа на податоците добиени од терен од сите субјекти кои стопанисуваат со шумите (без оглед на намената), сопствените согледувања од терен и резултатите од лабораториските анализи и испитувања, Центарот за ИДП Службата на крајот на годината изготвува детален извештај за присуството на штетни инсекти, растителни болести и други причинители на оштетувања во природните и новоподигнатите шумски насади за тековната година.

Согласно деталниот извештај, во текот на 2022 година, здравствената состојба на шумите е на задоволително ниво.

Боровиот четник од генерацијата 2022/2023 година во црнборовите новоподигнати насади во поголем дел од претходно загрозените региони има тренд на ретроградација на бројноста на неговите популации, при што е загрозена помала површина на која интензитетот на напад е оценет од слаб до среден. Од тие причини не се препорачуваат мерки за негово уништување, туку се препорачува да се продолжи со континуиран мониторинг на неговата појава, однесувањето, здравствената состојба на гасениците и популационата динамика во црнборовите култури во следните региони: Битолскиот, Прилепскиот, Кумановскиот, Кривопаланечкиот, Скопскиот, Велешкиот, Неготинскиот, Кавадаречкиот, Светиниколскиот, Штипскиот, Кочанскиот, Виничкиот и Пехчевскиот регион.

Од поткорниците во 2022 година, најзагрозени се новоподигнатите насади од црн и бел бор во регионите на Штип, Кочани, Делчево, Велес, Битола, Прилеп, Берово, Пехчево, Струмица и Радовиш, поради што се наметнува потреба од сериозна санација на состојбата, почнувајќи од пролетта 2023 година.

На одделни микролокалитети има констатиран напад од пагасеници на црвеникавата борова оса во црнборовите култури во Кумановскиот, Скопскиот, Светиниколскиот, Неготинскиот, Струмичкиот и Тетовскиот Регион, каде во наредниот период треба да се посвети поголемо внимание.

Во листопадните шуми состојбата е добра поради малата популациона застапеност на жолтомешката (Euproctis chrysorrhoea) и губарот (Lymantria dispar L.).

Во однос на појавата на растителните болести, се препорачува понатамошно следење на појавата на сушење на црнборовите дрвја во боровите култури во регионите на: Кумановско, Кривопаланечко, Кочанско, Делчевско, Светиниколкско, Штипско, Велешко, Радовишко и Неготинско и благовремено и задолжително отстранување од шума на сите стебла кои се во фаза на сушење или потполно суви.

Исто така, треба да се продолжи со вршење на мониторинг и на паразитските и полупаразитските растенија, со цел да се контролира нивната состојба на терен.

Според досега изнесеното се наметнува потребата ИДП Службата внимателно да ја следи состојбата на потенцијалните економски штетени инсекти и растителни болести во наредната 2023 година, кои се закануваат да ги загрозат природните и новоподигнатите шумски насади кај нас, за навремено преземање на мерки за превентивна заштита на шумите во Република Северна Македонија.

13.4..Ловство и ловен туризам

Република Северна Македонија го зафаќа централното подрачје на Балканскиот полуостров кое е испреплетено со речни долини, котлини и високи планини, кои достигнуваат до 2.800 м.н.в. и сето тоа овозможува услови за развивање и негување на ловот и ловниот туризам како профитабилна стопанска дејност.Покрај организациониот, човечкиот и физичкиот потенцијал, најзначајниот ресурс на ловниот туризам е приодниот потенцијал, односно ловниот дивеч (ситен, прелетен и крупен) и ловиштата (отворени и оградени).

Во Република Северна Македонија востановени се вкупно 266 ловишта, од кои 122 се за крупен и 144 за ситен дивеч. Од нив четири се државни ловишта за крупен дивеч: „Јасен“, „Јасен I“ – Скопје, „Лешница“-Тетово и „Полаки“-Кочани и две ловишта за ситен дивеч „Фазанерија“ – Скопје и „Трубарево“ – Скопје, кое е наменето за наставно - научни цели.

Што се однесува до сегашната понуда и побарувачка на дивечот во ловниот туризам може да се каже дека ловиштата во државава претставуваат одлична дестинација за поголем број странски гости, како за лов на ситен дивеч (еребица и миграторни видови), така и за лов на крупен дивеч (дивокоза, волк, погонски лов на диви свињи во отворени или во оградени ловишта), а посебно за лов на алохтони видови дивеч кои што во овој дел од Европа можат да се најдат само во ловиштата во Република Северна Македонија. Поради овој факт, постои голем интерес кај странските ловци-туристи за отстрел на критскиот козорог, други видови на диви кози и овци, елен aксис, сика елен и други алохтони видови.

Ловната туристичка понуда во ловиштата во Република Северна Македонија е единствена, зашто на ловците-туристи им нуди лов на десетина различни видови крупен дивеч на едно место, што постојат само кај нас. Понуда за отстрел на овие видови не постои во Европа во ниту една ловно-туристичка дестинација што на едно место може да понуди толкав број крупен и трофеен дивеч, како што го нудат ловиштата во Република Северна Македонија. Од видови на крупен, проретчен и редок дивеч низ целиот свет, во нашите ловишта покрај дивокозата, срната и дивата свиња, можат да се ловат и обичниот елен, еленот лопатар, муфлонот и ретките видови: сика елен, елен аксис, берберска овца-аудад, рацка овца, хималајски тар, критски козорог, фор хорн, фералд коза и други мошне атрактивни видови.

Ловиштата во Република Северна Македонија нудат и отстрел на ситен дивеч, вклучувајќи ги и миграторните видови, а нудат и отстрел на мошне атрактивните полски еребици, како редок дивеч во Европа, кој што исчезнал во другите автохтони хабитати. За врвните птичари во Европа, ловиштата во Република Северна Македонија што се уште имаат солидни популации на полска еребица, нудат одлични услови за обучување кучиња во пролет и на есен со т.н. „продажба на мирис“. За овој вид туризам се заинтересирани одгледувачите на кучиња од Италија, Грција, Данска и многу други развиени кинолошки центри.

14. Управа за водостопанство

Управата за водостопанство е орган во состав на Министерството за земјоделство, шумарство и водостопанство, надлежен за активностите и дејностите на изградба, користење, експлоатација и одржување на хидросистемите, хидромелиоративните системи и системите за наводнување и одводнување.

Управата за водостопанство е надлежна за креирање на политики, планирање на развојот на водостопанската дејност за наводнување и одводнување, реализација на проекти за изградба, реконструкција и модернизација на водостопански објекти и стручен надзор над работењето на вршителите на водостопанската дејност за наводнување и одводнување.

14.1.Закон за водостопанство

Министерството за земјоделство, шумарство и водостопанство преку Управата за водостопанство е надлежен орган за споведување на Законот за водостопанство (Службен весник на РМ бр.51/15, 193/15 и 189/16) .

Со овој закон се уредуваат стопанисувањето, користењето, функционирањето и одржувањето на хидросистемите, системите за наводнување и системите за одводнување. Вршењето на овие водостопански дејности е во надлежност на Акционерското друштво Водостопанство на Република Северна Македонија, како и јавните претпријатија Хидросистем Злетовица, Стрежево и Хидросистем Лисиче кои управуваат со хидросистемите, хидромелиоративните системи и системите за наводнување и одводнување и испорачуваат вода за наводнување до крајните корисници - земјоделците. Исто така во регионот на Гевгелија, Валандово и Богданци формирани се земјоделски задруги кои управуваат со мрежата за наводнување изградена во рамките на Програмата за наводнување на Јужната долина на река Вардар.

14.2.Хидромелиоративни системи за наводнување и одводнување

14.2.1.Системи за наводнување

Со Водостопанската основа е оценето дека од обработливата земјоделска површина од околу 577.000 ха, со изградените хидромелиоративни системи и доколку се изградат нови хидромелиоративни системи, реално може да се обезбеди наводнување на околу 400.000 ха, односно 69% од вкупната обработлива земјоделска површина.

Во изминатиов период од 70 години изградени се голем број системи за наводнување со кои се опфатени околу 173.000 ха, од кои со детална мрежа за наводнување беа покриени околу 127.000 ха. Во изминатиов период поради недоволно функционирање на инфраструктурата за наводнување, пренамена на земјоделското во градежно земјиште и изградба на градежни објекти, оваа површина е доста намалена.

Според времето, динамиката, изворите на финансирање и другите услови за изградба, карактеристични се три периоди во изградбата на хидромелиоративните системи за наводнување и тоа: до 1958 година; од 1958 до 1975 и од 1975 година до денес.

Во текот на сезоната за наводнување 2022 година, согласно податоците од АД Водостопанство на Република Северна Македонија во државна сопственост, Јавните претпријатија Стрежево, Лисиче и Злетовица, наводнувани се вкупно 23.230 ха земјоделски површини во рамки на системите за наводнување.

Табела 35: Преглед на наводнувани површини 2020-2022 година АД Водостопанство и Јавните претпријатија Стрежево, Лисиче и Злетовица

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Региони/  Години | Подружница Тиквеш | Подружница Брегалница | Подружница Свети Николе | Подружница Прилепско поле | Подружница Кумановско Липковско поле | Подружница Радовишко поле | Подружница Јужен Вардар | Подружница Струмичко поле | Подружница Скопско поле | Подружница Полог Гостивар | Подружница Тетово | Подружница Црн Дрим | Подружница Берово | ЈП Злетовица | ЈП Лисиче | ЈП Стрежево | Вкупно |
| 2020 | 5.980 | 7.239 |  | 559 | 525 | 571 | 225 | 1.527 | 0 | 373 |  | 208 | 15 | 370 | 111 | 5319 | 23021 |
| 2021 | 6.178 | 4.072 | 3.282 | 514 | 546 | 631 | 375 | 1.528 | 100 | 201 | 403 | 459 | 14 | 364 | 128 | 5900 | 24695 |
| 2022 | 5.904 | 4.063 | 3.336 | 460 | 496 | 1.094 | 736 | 1.214 | 95 | 172 | 264 | 279 | 13 | 371 | 126 | 4607 | 23230 |

Извор:Управа за водостопанство, 2023

Табела 36:Структура на наводнувани култури, 2020-2022 година

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Година/Култури | Ориз | Луцерка | Тутун | Сончоглед | Пченка | Градинарски | Лозови насади | Овошни насади | Житарици | Фуражни | Други индустриски | Втори култури | Останати | Вкупно |
| 2020 | 3.698 | 2.016 | 1.209 | 733 | 3.931 | 1.597 | 5.444 | 2.468 | 157 | 2.242 | 15 |  | 172 | 23.021 |
| 2021 | 4.001 | 1.865 | 825 | 63 | 6.494 | 2.061 | 5.365 | 2.458 | 141 | 115 | 0 | 909 | 399 | 24.695 |
| 2022 | 4.052 | 1.918 | 655 | 46 | 5.256 | 2.122 | 4.537 | 2.217 | 247 | 118 | 4 | 1.712 | 346 | 23.230 |

Извор:Управа за водостопанство, 2023

14.2.2.Системи за одводнување

Во Република Северна Македонија системите за одводнување се градени заради заштита и одводнување на земјоделски, комунални и други земјишта и заради уредување на режимот на водите, заштита на населби, сообраќајници и друго. Со системите за одводнување се опфатени 82.195 ха. Изградбата на овие системи е во два периода. Во првиот период до 1958 година изградени се 1.052 ха системи за одводнување, а во вториот период од 1958 година до денес изградени се 81.143 ха или вкупно 82.195 ха. Во “Скопско Поле” со системите за одводнување се одводнуваат 6.600 ха, во “Пелагонија” 30.000 ха, во “Струшко Поле” 2.680 ха, во “Струмичко Поле” 9.000 ха, во “Кочанско Поле” 6.000 ха, во “Овче Поле” 1.700 ха и во “Преспанско Поле” 1.800 ха.

14.3.Тековни капитални проекти во водостопанството

Согласно Законот за извршување на Буџетот на Република Северна Македонија за 2022 година („Службен весник на Република Северна Македонија“ бр.287/2021) донесена е Програмата за водостопанство за 2022 година (Службен Весник на Република Северна Македонија бр.36/2022).

Со Програмата за водостопанство за 2022 година се утврдуваат намените за користење на средствата за реализирани работи во 2022 година, односно средствата се наменет за изградба, реконструкција, експропријација и пренамена на земјиште, набавка и одржување на основните водостопански објекти за наводнување и одводнување и надзор над изведбата, изготвување на елаборати, студии и техничка документација за реконструкција и рехабилитација на инфраструктурата во системите за наводнување и одводнување, обврски по започнати и недовршени работи по веќе склучени договори од претходни години за изградба и надзор над изградбата на Брана Конско, Брана Речани со придружни објекти и Главен довод од ХС Равен – Речица и обврски за експропријација и пренамена на земјиште опфатено со изградба на Брана Конско, Брана Речани со придружни објекти и Главен довод од ХС Равен – Речица.

Корисник на средствата од Програмата за водостопанство за 2022 година се Управата за водостопанство и АД Водостопанство на Република Северна Македонија во државна сопственост.

**Капитални проекти:**

**ХС Лисиче**

Со изградбата на брана Лисиче се реши водоснабдувањето на населението во градот Велес и на околните села што гравитираат на системот, како и снабдувањето на индустријата со технолошка вода. Втората фаза од овој проект подразбира изградба на систем за наводнување на 3,500 ха, што ќе биде финансирано со заем од KfW и буџетот на Министерството за земјоделство, шумарство и водостопанство. Во тек се активности за избор на консултант за имплементација на проектот.

**ХС Злетовица**

Со реализација на првата фаза од проектот, односно со изградбата на брана Кнежево се реши проблемот со водоснабдување на преку 100.000 жители кои живеат во општините Пробиштип, Штип, Свети Николе, Кратово, Карбинци и Лозово, како и со водоснабдувањето на индустријата во тие општини. За комплетна реализација на овој хидросистем потребно е да се реализираат втората и третата фаза за што се преговара со странски финансиски институции.

**Наводнување на Јужната долина на Вардар**

Со реализација на првата фаза од овој Проект се изградија системи за наводнување со вкупна површина од 2,932 ха во регионите на Гевгелија, Валандово и Богданци, односно во с.Миравци со површина од 570 ха, с.Удово со површина од 605 ха, с.Негорци со површина од 630 ха и с.Паљурци со површина од 1,127 ха. Во 2022 година завршена е реализацијата на втората фаза на Пректот која опфаќа изградба на системот за наводнување Валандово во рaмки на атарите на селата Удово, Јосифово и Пирава и ќе покрива територија од 2,050 хектари.

**Брана Конско**

Водата во акумулацијата Конско ќе се користи за водоснабдување на населението на градот Гевгелија и околните населби, наводнување на земјоделски површини во гевгелиско – валандовско - богданскиот регион од околу 4,200 ха систем за наводнување капка по капка, производство на електрична енергија и обезбедување на дополнителни количини на вода за хидро системот “Спас на Дојранско езеро“, кои се претходно усогласени со можностите на системот. Изградбата на браната е во тек и активностите се реализираат со предвидената динамика.

**Брана Речани**

Со изградба на брана Речани на река Оризарска, водата од акумулацијата се предвидува да се користи за водоснабдување на населението преку регионалните водоснабдителни системи на Кочани и Виница, за наводнување на земјоделски површини во Кочанско Поле од околу 1.500 ха како и за производство на електрична енергија преку изградба на две хидроцентрали. Изградбата на браната е во тек.

**ХМС Равен – Речица**

Со изградбата на ХМС Равен – Речица во регионот на Полог – Гостивар ќе се овозможи наводнување на околу 3300 ха земјоделски површини кои до сега немале можност да бидат наводнувани или се наводнувале делумно. Со проектот се гради зафат на реката Вардар кај село Равен, возводно од Гостивар, а водата ќе се доведува преку главен доводен цевковод со должина од околу 27 км и мрежа за наводнување. Во тек на реализација е првата фаза што опфаќа изградба на зафат и главен доводен цевковод, а за реализација на втората фаза – изградба на детална мрежа за наводнување во тек е изработка на техничка документација.

**Брана на река Слупчанска**

Со изградба на брана на река Слупчанска се планира да се обезбедат дополнителни количини на вода во вкупниот хидро систем систем Глажња - Липково за водоснабдување на населението во општините Куманово и Липково, наводнување на постојните околу 6.500 ха земјоделски површини и обезбедување на вода за нови околу 1.300 ха. Во тек е докомплетирање на техничката документација потребна за добивање на одобрение за градење и започнување на изградбата.

Програма за наводнување на Република Северна Македонија

Целта на оваа програма е одржливо зголемување на земјоделското производство и продуктивност преку подобрена достапност и ефикасно користење на водните ресурси во рамки на четири системи за наводнување во кои ќе се интервенира (ХС Конско, ХС Пепелиште, ХС Лисиче и ХС Јужен Вардар – трета фаза). Реализацијата на оваа програма е финансирано со заем од KfW и буџетот на Министерството за земјоделство, шумарство и водостопанство. Во тек е избор на консултант за имплементација на проектот.

15.Управа за хидрометеоролошки работи

15.1.Климатски подрачја во Република Северна Македонија

Поаѓајки од искуствата на повеќето климатски класификации и адекватниот пристап за територијата на Република Северна Македонија ги разликуваме следните похомогени климатски подрачја. 1

-Субмедитеранско подрачје (50 – 500 м)

-Умерено – континентално – субмедитеранско подрачје (до 600 м)

-Топло континентално подрачје (600 – 900 м)

-Ладно континентално подрачје (900 – 1100 м)

-Подгорско – континентално – планинско подрачје (1100 – 1300)

-Горско – континентално планинско подрачје (1300 – 1650 м)

-Субалпско планинско подрачје (1650 – 2250 м)

-Алпско планинско подрачје (под 2250 м)

Субмедитеранското подрачје зафаќа мали површини кои се целосно земјоделски. Ограничено е на најјужниот дел на Вардарската Долина (Гевгелиско – Валандовскиот регион до Демир Капија), потоа во Дојранско и југозападниот дел на Струмичко, а се карактеризира со најблагопријатни климатски и педолошки услови за производство на раноградинарски култури, производство на винова лоза, овошни култури и др.

Континенталното – субмедитеранското подрачје. Заедно со првата зона, континенталното – субмедитеранското подрачје зафаќа површина од 897.000 ха или 34,9 % од територијата на Република Северна Македонија. Се простира во деловите покрај Повардарието, од Демир Капија се до северната граница (Демиркаписко, дел од Тиквеш, Велешка и Скопска котлина), помали делови околу реката Пчиња, деловите околу долното и средното течение на Црна река, Брегалница и нејзините притоки. Се карактеризира со студени и влажни зими и топли, сушни лета каде што постојат поволни климатски и почвени услови за земјоделско производство.

Топлото коонтиненталното подрачје зафаќа површина од околу 704.000 ха или 27,4 % од површината од нашата земја. Се простира на деловите од Полошката, Кичевската, Дебарската, Струшката, Охридската и Преспанската котлина како и Пелагонија. Претставува преоден регион меѓу медитеранската и континенталната клима, односно подрачје каде доминира топлата континентална клима со слабо влијаните на медитеранот (што се манифестира преку медитеранскиот плувиометриски режим). Тоа се подрачја каде што се застапени житните култури, овошките и виновата лоза.

Ладното континентално подрачје зафаќа површина од 342.000 ха или 13,3 % од површината на државата, и тоа во суштина е понискиот дел од планините, каде рељефот е планински со геолошки супстрат од компактни карпи. Според климатските показатели ова подрачје е постудено и повлажно од предходното во кое доминира студената континентална клима со извесно влијание на планинската клима.

Подгорско континенталното планинско подрачје зафаќа површина од 250.000 ха или 9,7 %. Ова е подрачје на климазоналната заедница на буковата шума.

Горско континентално планинско подрачје зафаќа површина од 10,4 % или 269.000 ха. Тоа е подрачје на горска букова шума, распространета на целата површина од Република Северна Македонија, каде релјефот е исклучително планиски.

Субалпско планинско подрачје со површина од 97.000 ха или 3,8 % од површината на земјата со широка распространетост на неколку шумски заедници и тоа претежно четинари (ела, смрча, молика и кривуљ).

Алпско планинско подрачје се протега на височини над 2.250 м. и има површина од 13.000 ха или 0,5%, и овде нема шумски растителни заедници. Тоа е подрачје на високопланински тревни заедници и тоа на планините: Кожуф, Ниџе, Баба, Дешат, Кораб, Шар планина и Јакупица. Врнежите од дожд во овие региони варираат меѓу 500 и 800 мм.

15.2.Агрометеоролошка анализа на временските услови во Република Северна Македонија во периодот јануари-декември 2022 година

Анализата на влијанието на временската состојба врз земјоделските култури во производната 2022 година, е направена врз основа на податоци од оригиналната документација на Управата за хидрометеоролошки работи. Во агрометеоролошката анализа се опфатени 8 станици, распоредени во различни климатолошки региони во Републиката, при што се опфатени подрачја со медитеранска и изменето медитеранска клима (Гевгелија, Струмица, Демир Капија и Скопје), како и подрачја со континентална клима (Прилеп, Битола и Штип) и изменето планинска клима, реонот на Берово.

Производната 2022 година започна со повисоки среднодневни температури, минимални и максимални, повисоки од просечните, со максимална температура на 1 јануари од 10,80С, вкупните врнежи за јануари се движеа од 8,9 mm во Прилеп до 40,7 mm во Демир Капија.

Сумата на врнежи за јануари 2022 година беше под просечната за 15 mm споредбено со периодот (1981-2010 година). Следните два месеци, невообичаено топли, со пониски количества врнежи но повисоки и средномесечни максимални и минимални температури, што од земјоделски аспект не беше добро, заради можноста овошните култури да отпочнат со вегетацијата, предвремено, а опасноста од касни пролетни мразеви сеуште беше присутна, што во наредниот период се покажа како пресудно за губење на дел од родот, баш како причина беа ладните бранови и појавата на ниски негативни температури. Ниските количества на врнежи се провлекуваа и во наредните неколку месеци, но сепак оние во март, кога просечната месечна сума на врнежи на поголем број на мерни места во државата изнесувала 50 mm, но, имаше денови како 12-ти март со многу ниски утрински температури кои достигнаа и до -16,50С во Маврово и максимална од 24,5 0С на 27-ми март во Гевгелија. Во март имаше и големо количество на врнежи на снег на повисоките места, кои ја подобрија состојбата со резерви на вода во државата при што на 4-ти март наврнаа и 164 cm снег на Попова Шапка. Во месец април, температурите беа просечни за овој период од годината со појава на минимална температура на 12-ти март од -5,2 0С во Берово, -2,5 0С во Битола, која негативно влијаеше на одредени овошки кои беа во понапреден развој на фенофазите. Месец мај изобилуваше со доста нестабилно време и затоа Управата за хидрометеоролошки работи, преку радарските центри Тополчани и Ѓуриште, во деновите 14,17,25,27,28,29 и 31-ви Мај во рамки на експерименталната програма за противградобијна заштита, со авионско засејување дејствуваше во регионите со поголема застапеност на земјоделски култури. Максималното количество на дожд во мај беше регистрирано во Струмица на 29-ти од 64,8 mm. Овие врнежи влијаеа позитивно на житните култури и окопните култури, како и за развојот на овошките и лозјата. Месеците јуни и јули се карактеризираа со повисоки температури на ниво на држава во споредба со просекот за овој период од годината. Оваа состојба позитивно влијаеше на развојот на житните култури. Во месец август температурите се движеа во просекот за овој период од годината, во август врнежите беа од дожд и град. Ваквото нестабилно време негативно влијаело на земјоделските култури кои веќе имаа формирано плод. Забележан беше невообичаено долг континуиран низ на денови со врнежи во втората и третата декада на месецот, која исто така влијаеше за развој на различни болести кај земјоделските култури, но ја намалија потребата од наводнување на земјоделските култури. Максимално дневно количество на врнежи од 84,4 mm беше регистрирано во Струмица, измерената месечна сума на врнежи беше поголема од просечната за 26mm. Септември и октомври се карактеризираа со просечи температури на ниво на државата и надпросечна сума на врнежи за 7 mm.

Ноември месец во првата декада се карактеризираше со високи максимални температури за овој период на годината 24,4 0С во Гевгелија, а месецот помина со врнежи под просекот на државно ниво, што овозможи непречена сеидба на есенските посеви, со доволно влага во почвата што гарантираше успешно поникнување и почетен развој. Декември се карактеризираше со просечни суми на врнежи на ниво на државата во форма на дожд и се карактерзираше со надпросечно високи температури за овој период од годината со максимална температура во Гевгелија до 13,1 0C.

Негативните отстапувања кај врнежите се движеа од 19,4 до 205,6 mm, што покажува дека сепак се работи за релативно сушна година, но со рамномерен распоред на врнежите.

Погледнати табеларните прикази на годишно ниво се забележува дека средномесечните температури на воздухот се повисоки за 0,8 до 1,5 оС, додека средномесечните максимални температури имаат отстапувања во границите од 0,2 до 0,9 оС.

Општо погледната производната 2022 година од аспект на житните култури беше успешна, а родот го спасија врнежите забележани во втората половина од март и април, кои дојдоа во времето на вретенење и класање, едни од најбитните фази од развојот на посевите.

Постигнатите приноси кај посевите беа на задоволително ниво, на некои места и високи, додека кај виновата лоза и кај овошките имаше просечни или помали приноси кои беа како резултат на појавата на негативни температури во пролетта и зголемените количества на врнежи и високата релативна влага во воздухот кои влијаеа на развој на многу болести, како и намалување на квалитетот на родот кај грозјето.

Временските услови, погледнати на годишно ниво во трите последователни години, а тоа се 2020, 2021 и 2022 се многу слични, со претежно сушни зими, без врнежи од снег и со задоцнета зима во пролет, со касни пролетни мразеви, што наведува на податокот дека сепак нешто се случува со климата над нашето поднебје, што треба, но и предизвикува внимание кај стручните лица и кај агрометеоролозите посебно.

Генералната оценка за 2022 година сепак е позитивна, со релативно добри приноси кај житните култури, проретчени но просечни приноси кај овошките и виновата лоза,

Во Анекс 1 е прикажан табеларниот приказ на параметрите кои се земени во анализата за секоја метеоролошка станица посебно.

16. Агенција за поттикнување на развојот на земјоделството (АПРЗ)

Агенцијата за поттикнување на развојот на земјоделството, како национален советодавен сервис, има широк спектар на услуги кои преку разновидни активности обезбедува неопходни информации, совети, обуки, консултации, поддршка и помош потребни за земјоделските производители и останатите чинители во руралните средини, со цел олеснување и развој на нивните технички, организациски и управувачки вештини и практики за подобрување на нивната економија и животен стандард.

16.1 Реализација на Програми

**Програма: Советодави услуги**

АПРЗ преку системот на давање на советодавни услуги на земјоделски стопанства овозможува трансфер на знаења и информации, како и нивна примена во насока на подобрување на квалитетот и квантитетот на земјоделското производство со економска оправданост, конкурентност на пазарите.

Во 2022 година АПРЗ ја заврши со 73 земјоделски советници преку кои ги обезбедуваше советодавните услуги, за разлика од 2021 кога имаше 85 советници. Бројот на советници од година во година е во континуиран пад и не соодветствува со бројот на земјоделски стопанства односно баратели кои имаат потреба од советодавни услуги.

Вкупно дадени советодавни услуги (совет/информации/техничко-административна поддршка) на **9.686 ЗС** од кои:

* мажи: 7.931 земјоделски стопанства (82%)
* жени: 1.755 земјоделски стопанства (18%)
* При теренски активности биле реализирани вкупно 75.032 км.

**Потпрограма 1: Специфични советодавни услуги**

Активностите за реализација на оваа потпрограма особено се насочени кон зголемување на конкурентната и продуктивноста на земјоделските стопанства преку обезбедување квалитетни советодавни услуги за зголемен принос и квалитет на земјоделските производи, како и заштита на животната средина преку правилна примена на добри земјоделски практики.

Земјоделските производители кои користат средства од мерките согласно Програмата за финансиска поддршка во земјоделството, при своите земјоделски активности треба да исполнат посебни минимални услови за добра земјоделска пракса и заштита на животната средина. За таа цел АПРЗ обезбедува советување и информирање на земјоделски стопанства за вкрстена сообразност.

Совети по специјалност добиле 2.012 земјоделски стопанства од кои:

* Советодавни услуги од растително производство добиле 625 земјоделски стопанства
* Советодавни услуги од сточарско производство добиле 248 земјоделски стопанства
* Советодавни услуги за Вкрстена сообразност добиле 1.139 земјоделски стопанства

Дополнително, согласно доставен список од Агенцијата за финансиска поддршка во земјоделството и руралниот развој за неисполнување на условите за Добра земјоделска пракса и Заштита на животна средина извршена едукација на 76 земјоделски стопанства.

**Потпрограма 2: Поддршка на корисниците во мерките за финансиска поддршка**

АПРЗ дава целосна консултантска и техничко-административна услуга во подготовка на апликативни барања за користење на финансиска поддршка за мерките од Програмата за финансиска поддршка во руралниот развој, ИПАРД програмата, јавните повици за закуп на државно земјоделско земјиште, како и сите останати јавни повици кои се објавуваат од страна на МЗШВ и АФПЗРР.

Вкупно советодавни услуги за поддршка во мерките за финансиска поддршка се дадени на 7.615 корисници од кои:

* Обезбедени советодавни услуги за Програмата за рурален развој на 3.925 корисници од кои:
* Информирани 2.068 корисници,
* Обезбедена техничко-административна поддршка на 1.857 апликанти.
* Обезбедени советодавни услуги за ИПАРД на 956 корисници:
* Информирани 800 корисници,
* Обезбедена техничко-административна поддршка на 156 апликанти.
* Обезбедени советодавни услуги за други јавни повици на 2.734 корисници:
* Информирани 1.509 потенцијални корисници,
* Обезбедена техничко-административна поддршка на 1.225 апликанти.

**Програма: ФАДН (Мрежа на сметководствени податоци од земјоделски стопанства)**

Оваа програма се реализира во функција на овозможување на спроведување на годишно истражување за структурата, производството, приходите и расходите кај земјоделските стопанства согласно Законот за воспоставување мрежа за прибирање на сметководствени податоци од земјоделски стопанства.

**Потпрограма 1: Систем за мониторинг на фарма/ФАДН**

Согласно Закон, редовно се врши систематско следење и вреднување на производните, економските и финансиските резултати кај земјоделските стопанства, при што се прибираат соодветните сметководствени податоци.

* Прибрани се податоци од 869 земјоделски стопанства, кој број е утврден согласно Годишниот договор со МЗШВ.
* На почетокот на 2022 година внесени се податоците прибрани во 2021 година од 810 ЗС.

**Анекс 1 Приказ на параметрите кои се земени во анализата за секоја метеоролошка станица –Управа за хидрометеоролошки работи**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Табела 1: Средномесечна температура на воздухот (°C) | | | | | | | |  |  |  |  |  |  |  |  |
| Период: 2022 година | |  |  |  |  |  |  |  |  |  |  |  |  |  |  |
| Метеоролошка станица | I | II | III | IV | V | VI | VII | VIII | IX | X | XI | XII | Средна | 1981/2022 | Отстапување |
| Гевгелија | 5.2 | 7.9 | 7.1 | 13.8 | 20.2 | 26 | 27.7 | 26.1 | 20.5 | 16 | 12.1 | 8.5 | 15.9 | 15.2 | 0.7 |
| Битола | -0.5 | 3.1 | 3.8 | 11.1 | 17.3 | 22 | 22.7 | 21.9 | 17.3 | 11.7 | 9 | 5.4 | 12.1 | 11.7 | 0.4 |
| ДемирКапија | 2.3 | 6.2 | 6.1 | 13.1 | 19.5 | 24.7 | 26.1 | 24.8 | 19.8 | 14.5 | 11.1 | 6.9 | 14.6 | 14.1 | 0.5 |
| Струмица | 1.7 | 4.8 | 5.8 | 12.9 | 19 | 23.5 | 25.2 | 23.6 | 18.6 | 13.2 | 9.6 | 6.1 | 13.7 | 13.2 | 0.5 |
| Прилеп | 0.4 | 3.8 | 3.6 | 10.8 | 17.3 | 21.5 | 22.6 | 22 | 17 | 12.5 | 9.4 | 5.9 | 12.2 | 11.7 | 0.5 |
| Скопје | 1.8 | 5.7 | 6.3 | 12.6 | 19.2 | 24 | 25.1 | 24.5 | 18.2 | 14.5 | 9.9 | 6.2 | 14 | 13.1 | 0.9 |
| Штип | 1.5 | 5.4 | 5.3 | 12.3 | 19 | 23.2 | 25 | 23.8 | 18.6 | 14 | 10.4 | 6.7 | 13.8 | 13.3 | 0.5 |
| Берово | -1.7 | 1.2 | 0.9 | 8.2 | 14.1 | 18.3 | 19.6 | 18.2 | 13.4 | 8.9 | 6.3 | 4.1 | 9.3 | 9.1 | 0.2 |
|  |  |  |  |  |  |  |  |  |  |  |  |  |  |  |  |
| Табела 2: Средномесечна максимална температура на воздухот (°C) | | | | | | | | | |  |  |  |  |  |  |
| Период: 2022 година | |  |  |  |  |  |  |  |  |  |  |  |  |  |  |
| Метеоролошка станица | I | II | III | IV | V | VI | VII | VIII | IX | X | XI | XII | просек | 1981/2021 | Отстапување |
| Струмица | 10.8 | 14.5 | 13.9 | 21.4 | 28.3 | 33.3 | 35.1 | 34.2 | 27.6 | 24.2 | 17.9 | 13.1 | 22.9 | 21.6 | 1.3 |
| Гевгелија | 8.4 | 11.9 | 12.4 | 20.3 | 27.1 | 31.4 | 33.4 | 32.1 | 26.6 | 23.1 | 16.9 | 11.7 | 21.3 | 19.8 | 1.5 |
| Штип | 6.8 | 11.3 | 11.3 | 19.2 | 26.4 | 30.4 | 32.5 | 31.9 | 26 | 21.8 | 15.8 | 10.9 | 20.3 | 19.3 | 1.0 |
| Демир Капија | 5.4 | 8.9 | 8.9 | 17.2 | 24 | 27.5 | 29.2 | 28.8 | 23.8 | 19.9 | 14.1 | 10.9 | 18.2 | 17.6 | 0.6 |
| Берово | 7.5 | 12.2 | 12.7 | 20.5 | 27.6 | 32.7 | 34.5 | 33.7 | 27.4 | 22.7 | 16.5 | 11.1 | 21.6 | 20.3 | 1.3 |
| Скопје | 4.9 | 8.1 | 7.4 | 15.8 | 22.2 | 26.2 | 28.1 | 26.6 | 22.1 | 19.3 | 14.2 | 10.3 | 17.1 | 16.3 | 0.8 |
| Прилеп | 6.7 | 11.4 | 12.2 | 19.4 | 27 | 31.2 | 32.6 | 32.3 | 25.4 | 21.9 | 14.8 | 9.7 | 20.4 | 18.9 | 1.5 |
| Битола | 5.6 | 9.4 | 9.6 | 17.8 | 25.1 | 29.5 | 31 | 30.3 | 25.2 | 21.6 | 14.8 | 11.2 | 19.3 | 17.9 | 1.4 |
|  |  |  |  |  |  |  |  |  |  |  |  |  |  |  |  |
| Табела 3: Средномесечна минимална температура на воздухот (°C) | | | | | | | | |  |  |  |  |  |  |  |
| Период: 2022 година | |  |  |  |  |  |  |  |  |  |  |  |  |  |  |
| Метеоролошка станица | I | II | III | IV | V | VI | VII | VIII | IX | X | XI | XII | просек | 1981/2021 | Отстапување |
| Струмица | -3.4 | -0.3 | -1 | 4.8 | 9.6 | 15.4 | 16 | 16.3 | 11.4 | 5.7 | 3.8 | 2.1 | 6.7 | 6.8 | -0.1 |
| Гевгелија | 0.7 | 3.1 | 1 | 6.8 | 11.8 | 18.4 | 19.6 | 20.2 | 14.6 | 9.5 | 7.8 | 4.9 | 9.9 | 9.3 | 0.6 |
| Штип | -3.3 | 0.4 | -0.8 | 5.5 | 10.9 | 15.8 | 16.9 | 17.1 | 11.9 | 7.3 | 5.5 | 3 | 7.5 | 7.6 | -0.1 |
| Демир Капија | -3 | 0.7 | -0.6 | 5.7 | 10.4 | 16.2 | 16.7 | 17.3 | 12.5 | 6.8 | 6.2 | 3.2 | 7.7 | 7.9 | -0.2 |
| Берово | -7.1 | -3.6 | -5.2 | 1.5 | 5.8 | 10.5 | 10.6 | 11.7 | 6.9 | 1.7 | 0.5 | -0.7 | 2.7 | 2.8 | -0.1 |
| Скопје | -2.3 | 1 | 1 | 6.2 | 12.2 | 17.3 | 18 | 18.2 | 12.7 | 8.7 | 6.3 | 3.4 | 8.6 | 7.8 | 0.8 |
| Прилеп | -4 | -0.6 | -1.5 | 4.8 | 10.2 | 15.1 | 15.5 | 15.7 | 11.1 | 6.4 | 5 | 2.4 | 6.7 | 6.4 | 0.3 |
| Битола | -5.2 | -2.1 | -2.5 | 4.2 | 8.6 | 12.7 | 13.6 | 14.1 | 10 | 4.5 | 4 | 1.2 | 5.3 | 5.6 | -0.3 |
|  |  |  |  |  |  |  |  |  |  |  |  |  |  |  |  |
| Табела 4: Месечни суми на врнежи (mm) | | | | |  |  |  |  |  |  |  |  |  |  |  |
| Период: 2022 година | |  |  |  |  |  |  |  |  |  |  |  |  |  |  |
| Метеоролошка станица | I | II | III | IV | V | VI | VII | VIII | IX | X | XI | XII | ∑ | 1981/2021 | Отстапување |
| Скопје | 13.8 | 18.3 | 9.3 | 21.9 | 13.1 | 52.3 | 67.2 | 43.1 | 39.3 | 35.4 | 41.7 | 38.7 | 394.1 | 486.7 | -92.6 |
| Битола | 13 | 78.8 | 40.6 | 38.8 | 27.4 | 60.6 | 55.2 | 62.4 | 44.5 | 38.3 | 46.4 | 41.9 | 547.9 | 619.8 | -71.9 |
| Берово | 11.6 | 34.5 | 14.7 | 57.1 | 46.9 | 59.1 | 133.3 | 72.3 | 48.2 | 19.8 | 27.8 | 49.4 | 574.7 | 632.5 | -57.8 |
| Гевгелија | 29.4 | 27.1 | 44.1 | 22.7 | 15.7 | 26.4 | 18.5 | 71.1 | 60.4 | 12.2 | 66.6 | 81.4 | 475.6 | 681.2 | -205.6 |
| Демир Капија | 40.7 | 39.3 | 25.4 | 26 | 15.5 | 89.4 | 36.1 | 46.7 | 39.1 | 12.3 | 84.8 | 91.2 | 546.5 | 565.9 | -19.4 |
| Прилеп | 8.9 | 17.3 | 9 | 29.4 | 53.4 | 83.1 | 84 | 69.9 | 49.8 | 30.3 | 49.9 | 48.5 | 533.5 | 524.3 | 9.2 |
| Струмица | 24.8 | 45.6 | 26.9 | 6.9 | 64.8 | 57.6 | 72.1 | 84.4 | 47.2 | 12.9 | 29.4 | 54.8 | 527.4 | 575.3 | -47.9 |
| Штип | 21.8 | 23.3 | 22.7 | 22 | 25 | 77.5 | 44.1 | 57.2 | 33.1 | 31.6 | 26.8 | 27.4 | 412.5 | 461.5 | -49.0 |
| Табела 5: Средномесечна релативна влажност на воздухот (%) | | | | | | | | |  |  |  |  |  |  |  |
| Период: 2022 година | |  |  |  |  |  |  |  |  |  |  |  |  |  |  |
| Метеоролошка станица | I | II | III | IV | V | VI | VII | VIII | IX | X | XI | XII | просек | 1981/2022 | Отстапување |
| Гевгелија | 58 | 62 | 59 | 61 | 58 | 54 | 45 | 55 | 62 | 63 | 76 | 82 | 61 | 66 | -5 |
| Битола | 77 | 74 | 63 | 62 | 60 | 61 | 56 | 61 | 65 | 72 | 78 | 85 | 68 | 68 | 0 |
| ДемирКапија | 71 | 69 | 61 | 62 | 58 | 57 | 50 | 59 | 63 | 68 | 78 | 83 | 65 | 66 | -1 |
| Струмица | 71 | 73 | 60 | 62 | 60 | 62 | 52 | 65 | 66 | 71 | 78 | 84 | 67 | 72 | -5 |
| Прилеп | 69 | 67 | 57 | 59 | 57 | 60 | 53 | 59 | 63 | 68 | 73 | 82 | 64 | 68 | -4 |
| Скопје | 67 | 64 | 52 | 59 | 58 | 57 | 50 | 56 | 67 | 69 | 79 | 85 | 64 | 67 | -3 |
| Штип | 68 | 66 | 55 | 58 | 56 | 57 | 49 | 59 | 62 | 68 | 76 | 81 | 63 | 67 | -4 |
| Берово | 69 | 72 | 63 | 67 | 69 | 68 | 63 | 73 | 75 | 72 | 77 | 82 | 71 | 74 | -3 |

Извор:УХМР

1. Вредноста на инвестициите е прикажана како вкупно јавни трошоци. [↑](#footnote-ref-1)
2. Вредноста на инвестициите е прикажана како вкупно јавни трошоци [↑](#footnote-ref-2)
3. Вредноста на инвестициите е прикажана како вкупно јавни трошоци [↑](#footnote-ref-3)
4. Од кои 200 барања за пчеларство, склучени 90 договори и 60 исплати [↑](#footnote-ref-4)